সদস্য:Krishna Kure - অসমীয়া ৱিকিপিডিয়া\nসৎনামী জাতি : সৎনাম ধৰ্মৰ অনুগামীসকলক সৎনামী বুলি কোৱা হয়। ভাৰতবৰ্ষৰ ছতীশগঢ়,পঞ্জাৱ, হাৰিয়ানা, দিল্লী, অসম, উৰিষ্যা আদি বিভিন্ন ৰাজ‍্যত সৎনাম ধৰ্মাৱলম্বী সৎনামী লোক বসবাস কৰি আছে। তেওঁলোক একেশ্বৰবাদত বিশ্বাস কৰে। সৎনাম ধৰ্মত কোনো মূৰ্তি পূজা নাই। তেওঁলোক সহজ-সৰল আৰু সত‍্যৰ পথত চলা পৱিত্ৰ মনৰ ব‍্যক্তি। সকলো ধৰ্মকেই তেওঁলোকে সমানে জ্ঞান কৰে আৰু সকলো মানুহকে সমান বুলি ভাবে। প্ৰতি বছৰে ১৮ ডিচেম্বৰ তাৰিখে সৎনাম ধৰ্মৰ প্ৰৱৰ্তক শ্ৰীশ্ৰীঘাসীদাস বাবাৰ জন্মদিনটো সৎনামী লোকসকলে গুৰু জয়ন্তী উৎসৱ হিচাপে পালন কৰে। ১৭৫৬ চনৰ ১৮ ডিচেম্বৰৰ দিনা ছতীশগঢ়ৰ গিৰৌদপুৰীত গুৰু ঘাসীদাস বাবাৰ জন্ম হৈছিল।\n1 অসম আগমন\n4 জাতি পঞ্জীয়ন\n7 সামাজিক ব‍্যৱস্থা\nঅসম আগমন[সম্পাদনা কৰক]\nযেতিয়া আৰ্যসকল সিন্ধু নদীৰ পাৰত অনাৰ্যৰ লগত যুদ্ধ কৰিছিল তেতিয়াই ভূমধ্য সাগৰ পাৰ হৈ অসমত সৎনামীসকল প্ৰৱেশ কৰিছিল বুলি জনা যায়। বুৰঞ্জীবিদ সত‍্যেন বৰকটকীৰ মতে,"খ্ৰীষ্টপূৰ্ব দুহেজাৰ চনৰ সময়ৰ পৰা চীন দেশৰ হোৱাংহো আৰু ইয়াং চিকিয়াং নদীৰ পাৰৰ পৰা অসমৰ মাজেদি ভাৰতলৈ এক জনপ্ৰৱাহ চলি আছিল। এই মংগোল লোকসকল আৰু ব্ৰহ্মদেশৰ উত্তৰ অঞ্চলৰ পৰা দেশান্তৰিত হৈ অহা লোকসকলে অসমৰ মুঠ অধিবাসী সকলৰ এটা প্ৰধান অংশ অধিকাৰ কৰি আছে। অষ্ট্ৰিক প্ৰজাতিৰ লোকসকল ভাৰতৰ দক্ষিণ - পশ্চিম অঞ্চলৰ সাগৰ পথেদি অসমত প্ৰৱেশ কৰিছিল। অসমৰ কেতবোৰ জাতি জনজাতি যেনে - কেওঁঁট, সৎনামী, চাওঁতাল, কুকি, মণিপুৰী, কছাৰী, মেঘালয়ৰ খাচী, জয়ন্তীয়া আৰু অৰুণাচল প্ৰদেশৰ ৱাংচু নামেৰে এটা জনজাতিৰ মাজত অষ্ট্ৰিক প্ৰজাতিৰ লোকসকলৰ কিছু মিল দেখা যায়। পণ্ডিতসকলৰ মতে, অষ্ট্ৰিকসকল হয়তো অসমৰ মাজেদি আহি উত্তৰ বংগ বা নেপাল আদি ঠাইলৈ গৈছিল নাইবা তেওঁলোকৰ ভালেমান লোক ইয়াতে ৰৈ গৈছিল আৰু পাছত মংগোলীয় সকল আহি অসম সোমোৱাত তেওঁলোকৰ সৈতে এই লোকসকল মিলি গৈছিল আৰু এতিয়া তেওঁলোকৰ মংগোলীয় লক্ষণেই বেছি। অষ্ট্ৰিকসকলেই অসমলৈ অহা প্ৰথম লোক বুলি ভাবিবৰ থল আছে আৰু সেয়েহে তেওঁলোক অসমৰ মূল অধিবাসী।" ইয়াৰ পৰা জানিব পাৰি যে সৎনামী সকল তেতিয়াই অসমলৈ আহিছিল আৰু এওঁলোক অষ্ট্ৰিক প্ৰজাতিৰ থকা হেতুকে অসমৰ মূল অধিবাসী। তদুপৰি ১৬৭২ - ১৯০০ চনৰ ভিতৰত পৰ্যায়ক্ৰমে এই লোকসকলৰ আগমন ঘটিছিল বুলি জানিব পাৰি। কিছু লোক মোগলৰ লগত আৰু কিছু লোক ইংৰাজৰ লগত আহে। অসমৰ চাহ বাগানত কাম কৰাৰ উদ্দেশ্যে বৃটিছ চৰকাৰে আৰকাঠীয়া আৰু গিৰমিটীয়া প্ৰথাৰে ১৮৩৭-১৮৪৫ চনত মধ‍্যপ্ৰদেশ, পঞ্জাৱ, উৰিষ্যা, বিহাৰ, উত্তৰপ্ৰদেশ আদি ঠাইৰ পৰা বৃহৎ সংখ্যক বনুৱা অসমলৈ আনিছিল। তেওঁলোকৰ লগত সৎনামী লোকৰো আগমন ঘটিছিল। কিন্তু চাহ বাগানত কিছুদিন কাম কৰাৰ পিছত তেওঁলোক গাওঁ পাতি বসবাস কৰিবলৈ ধৰিলে। সৎনামী সকল অসমলৈ অহাৰ সন্দৰ্ভত বিভিন্ন মতবাদ আছে। বৰ্তমান অসমৰ নগাঁও, হোজাই, কাৰ্বি আংলং, শিৱসাগৰ, চৰাইদেউ, ডিব্ৰুগড়, তিনিচুকীয়া, গোলাঘাট, যোৰহাট, শোণিতপুৰ, ওদালগুৰি, বিশ্বনাথ,কাছাৰ, কৰিমগঞ্জ, হাইলাকান্দি আদি জিলাত বৃহৎ সংখ্যক সৎনামী লোক বসবাস কৰি আছে।\nসৎনামীসকল প্ৰধানতঃ কৃষিজীৱী লোক। কিছুমান চাকৰিয়াল আৰু কিছুমান ব‍্যৱসায়-বাণিজ্যত জড়িত হৈ আছে।\nএসময়ত সৎনামীসকল নিৰক্ষৰ আছিল। কিন্তু বৰ্তমান পূৰ্বৰ তুলনাত শিক্ষা-দীক্ষাত যথেষ্ট আগবাঢ়িছে। যুৱক - যুৱতী সকলে স্নাতক, স্নাতকোত্তৰ, মেডিকেল, ইঞ্জিনীয়াৰিং, এল. এল. বি. আদি ডিগ্ৰী লাভ কৰিবলৈ সক্ষম হৈছে। শিক্ষাৰ লগতে সাংস্কৃতিক, অৰ্থনৈতিক, ক্ৰীড়া আদি দিশতো আগুৱাঢ়ি গৈছে।\nজাতি পঞ্জীয়ন[সম্পাদনা কৰক]\nসৎনামী সকলৰ প্ৰায় ৬৫ টা গোত্ৰ বা উপজাতি আছে। ভাৰত চৰকাৰৰ তালিকাত বিভিন্ন ৰাজ‍্যত সৎনামী সকল অনুসূচিত জাতিৰ তালিকাত অন্তৰ্ভুক্ত আছে, যদিও অসমত অন্যান্য পিছপৰা শ্ৰেণীৰ তালিকাত অন্তৰ্ভুক্ত হৈ আছে। অসম চৰকাৰৰ W.P.T./BC Department, Dispur Join Secy memo No. TAD/OBC/128/2000/19 যোগে N.Ahmed দেৱে গত ১/৩/২০০১ তাৰিখে স্বাক্ষৰ কৰি বিভিন্ন বিভাগত ইয়াৰ প্ৰতিলিপি সম্প্ৰসাৰণ কৰে আৰু অসমত সৎনামী জাতি বৰ্ণ তালিকাত অন্তৰ্ভুক্ত হয়। অন্যান্য জাতি জনগোষ্ঠীৰ দৰেই সৎনামী হৈছে এক সুকীয়া জাতি।\nসৎনামীসকলৰ নিজস্ব ধৰ্ম-সংস্কৃতি আছে। তেওঁলোকে সৎনাম ধৰ্ম পালন কৰে। আৰ্য সনাতন ধৰ্মৰ প্ৰভাৱত পৰি তেওঁলোকে দেৱালী,ফাকুৱা(হোলী)আদি উৎসৱ পালন কৰে। দেৱালীৰ পিছদিনা গোবৰধন পূজা পাতে। উৎসৱ-পাৰ্বণত পন্থী, চোৱা, দদৰীয়া, দণ্ডা আদি গীত আৰু নৃত্য পৰিৱেশন কৰে,বিভিন্ন ধৰণৰ পিঠা-পনা বনায়। সকলো সামাজিক কাম-কাজ কৰাৰ আগতে পন্থীগীত,আৰতি-মঙ্গল আদি কৰে। সৎনামীসকলৰ নামঘৰত একোখনকৈ জৈতখাম স্থাপন কৰা আছে। ধৰ্মৰ প্ৰতীক এই জৈতখামত লগোৱা বগা ৰঙৰ পতাকাখনে শান্তি আৰু সত‍্যৰ বাৰ্তা বহন কৰি আহিছে। ১৮ ডিচেম্বৰ গুৰু জয়ন্তী উৎসৱৰ দিনা জৈতখামত গাঁৱৰ সকলো পুৰুষ - মহিলাই মিলি আৰতি - মংগলেৰে গুৰুজনাক স্মৰণ কৰে।\nসৎনামী লোকসকলে ছতীশগঢ়ী ভাষা (প্ৰাচীন হিন্দী) কয়। কিন্তু ৰাজ‍্যভেদে আঞ্চলিক ভাষাৰ সংমিশ্ৰণ ঘটা দেখা যায়।\nসামাজিক ব‍্যৱস্থা[সম্পাদনা কৰক]\nজন্ম, বিবাহ, মৃত্যু আদিৰ ক্ষেত্ৰত তেওঁলোকৰ নিজা নীতি-নিয়ম আছে। পৰম্পৰা অনুযায়ী সামাজিক নীতি - নিয়মৰে নিজৰ কাম সম্পন্ন কৰে। প্ৰত‍্যেক সামাজিক কামৰ আৰম্ভণি গুৰু বন্দনাৰে হয়। সমাজত পুৰুষ - মহিলা উভয়ৰে সমানে স্থান আছে।\n১৯৬৯ চনত সদৌ অসম সৎনামী সমাজ কল‍্যাণ পৰিষদনামৰ সংগঠনৰ জন্ম হয়। এই বৃহৎ সংগঠনটোৱে সমাজৰ কাম-কাজবোৰ সুচাৰুভাৱে সম্পাদনা কৰি আহিছে। তদুপৰি ৫/৫/২০২০ তাৰিখে অসম সৎনামী যুৱ পৰিষদ নামৰ এটা যুৱ সংগঠনৰ গঠন কৰা হয়।\nসৎনামীসকলৰ নিজা ইতিহাস আছে।ভাৰতৰ স্বাধীনতা সংগ্ৰামীসকলৰ (১৯৪২) ভিতৰত কলিয়াবৰ দলগাঁৱৰ স্বৰ্গীয় গুহা মহন্ত(সৎনামী), স্বৰ্গীয় সুধাৰাম সৎনামী, গহপুৰ কাউৰীপথাৰৰ নিবাসী স্বৰ্গীয় কুনুৱা মহাজন(সৎনামী), শিৱসাগৰ হাতীঘূলিৰ মুক্তিযোদ্ধা স্বৰ্গীয় চৰন বনজাৰে আৰু স্বৰ্গীয় বগাই বনজাৰে দেৱৰ নাম উল্লেখযোগ্য। কলিয়াবৰৰ দলগাৱঁত জন্মগ্ৰহণ কৰা অসম গৌৰৱ স্বৰ্গীয় মিনীমাতা ছতীশগঢ় জিলাৰ নিবাসী স্বৰ্গীয় শ্ৰীশ্ৰীআগমদাস গুৰুৰ লগত বিবাহ পাশত আবদ্ধ হৈছিল। মিনীমাতা একেৰাহে ১৯৫২ চনৰ পৰা ১৯৭২ চনলৈকে ছতীশগঢ়ৰ পৰা সাংসদ নিৰ্বাচিত হৈছিল। তেৱেঁই ছতীশগঢ়ৰ প্ৰথম মহিলা সাংসদ আছিল। তেখেতৰ পৱিত্ৰ স্মৃতিত ছতীশগঢ় চৰকাৰে কলিয়াবৰত মিনীমাতা স্মৃতি ভৱন নিৰ্মাণৰ বাবে পুজিঁ আৱণ্টন দিছে। ই সৎনামী সমাজৰ বাবে এক পৰ্যটন থলী হিচাপে পৰিগণিত হ'ব। ব্ৰিটিছ চৰকাৰে তেওঁৰ শাসনকালত গুৰু ঘাসীদাসৰ পুত্ৰ বালকদাসক ১৮২৮ চনত ৰজা উপাধি প্ৰদান কৰিছিল আৰু তেখেতৰ সামাজিক আন্দোলন আৰু বীৰত্বত প্ৰভাৱিত হৈ এটি সোণৰ মুকুট, এখন স্বৰ্ণজড়িত তৰোৱাল আৰু এটা বগা হাতী প্ৰদান কৰিছিল। সৎনামী সকলৰ বাবে ই এক গৌৰৱৰ বিষয়। ইয়াৰ উপৰিও ১৬৭২ চনত পঞ্জাৱৰ নাৰনলত ঔৰংজেৱৰ লগত হোৱা যুদ্ধত সৎনামী সকলৰ অৱদান উল্লেখনীয়। যাক ভাৰত বুৰঞ্জীত সৎনামী বিদ্ৰোহ হিচাপে জনা যায়।\nসৎনামীসকলৰ পৱিত্ৰ ধৰ্মগ্ৰন্থ হৈছে-সৎনাম ধৰ্মগ্ৰন্থ আৰু নামায়ণ।\n↑ "Ghasidas". https://en.m.wikipedia.org/wiki/Ghasidas.\n↑ "অসমীয়া জাতি". https://as.m.wikipedia.org/wiki/%E0%A6%85%E0%A6%B8%E0%A6%AE%E0%A7%80%E0%A6%AF%E0%A6%BC%E0%A6%BE_%E0%A6%9C%E0%A6%BE%E0%A6%A4%E0%A6%BF.\n↑ সৎনামী সম্প্ৰদায় আৰু সৎনাম ধৰ্ম. দুৰ্গাপ্ৰসাদ দাহাৰীয়া, সম্পাদক, সদৌ অসম সৎনামী সাহিত্য প্ৰকাশন সমিতি. ২০০১.\n↑ সৎনামী, হেমন্ত (২০০৯). জাগৃতি. দুৰ্গাপ্ৰসাদ দাহাৰীয়া, সম্পাদক, সদৌ অসম সৎনামী সাহিত্য প্ৰকাশন সমিতি. পৃষ্ঠা. ৪৯.\n↑ জাগৃতি. দুৰ্গাপ্ৰসাদ দাহাৰীয়া, সম্পাদক, সদৌ অসম সৎনামী সাহিত্য প্ৰকাশন সমিতি. ২০০৯. পৃষ্ঠা. ৭৮,৭৯.\n↑ বৰা, নৰেন্দ্ৰনাথ (১৯৯৯). ভাৰতৰ স্বাধীনতা সংগ্ৰামত কলিয়াবৰৰ ভূমিকা. কলিয়াবৰ মুক্তি যুঁজাৰু সন্মিলন. পৃষ্ঠা. ৪৯.\n↑ সৎনামী, দাদুৰাম (২০১৫). পোহৰ. সম্পাদক - জ‍্যোতিষ সৎনামী. পৃষ্ঠা. ৫.\n↑ সৎনামী, দাদুৰাম (২০১৭). मिनीमाता की जीवन चरित और कीर्ति. লেখক - দাদুৰাম সৎনামী. পৃষ্ঠা. ১ - ১৬.\n↑ হুছেইন, ডঃ তচদ্দুক আমানুল. ভাৰতবৰ্ষৰ ইতিহাস. পৃষ্ঠা. ২৭১, ২৭২.\nমনপুৰ মৌচন্দা: অসম সাহিত্য সভাৰ কলিয়াবৰ অধিৱেশন উপলক্ষে প্ৰকাশিত স্মৃতিগ্ৰন্থ|২০১৫|[সম্পাদনা : ভূপেন শৰ্মা],(লেখক-গৌতম বৰা) পৃষ্ঠা : ১১১\nসতনাম সাৰ: গ্ৰন্থ|[লেখক : ডাঃ বি. পি. বঘেল] পৃষ্ঠা : ৩১, ৩২\nচাহ জনগোষ্ঠীৰ জাতি-উপজাতি:গ্ৰন্থ[প্ৰকাশক:অসম চাহ জনগোষ্ঠী সাহিত্য সভা|সম্পাদক:নকুল কুৰ্মী][লেখক:দীপচান্দ সৎনামী]পৃষ্ঠা:৪৪৫-৪৬৩\n"https://as.wikipedia.org/w/index.php?title=সদস্য:Krishna_Kure&oldid=242855"ৰ পৰা সংকলিত\nএই পৃষ্ঠাখন ০৩ আগষ্ট, ২০২০ তাৰিখে ১৮:৪৪ বজাত অন্তিম সংশোধন কৰা হৈছিল।


ৰাজ্যত পুনৰ বিজেপিৰ নেতৃত্বত চৰকাৰ | নিয়মীয়া বাৰ্তা\nৰাজ্যত পুনৰ বিজেপিৰ নেতৃত্বত চৰকাৰ\nনিয়মীয়া বার্তা, ৭ এপ্রিলঃ ৫৮নং তামুলপুৰ বিধানসভা সমষ্টিৰ নির্বাচন আজি সুকলমে অনুষ্ঠিত হয়৷ বিটিচিৰ মুখ্য কার্যবাহী সদস্য প্রমোদ বডোৱে আজি তামুলপুৰৰ সৌৰাগুৰি প্রাথমিক বিদ্যালয় ভোটগ্রহণ কেন্দ্রত দিনৰ ১১ বজাত নিজৰ ভোটাধিকাৰ সাব্যস্ত কৰে৷ ভোটাধিকাৰ সাব্যস্ত কৰি সকলো ভোটাৰকে ধন্যবাদ জ্ঞাপন কৰে প্রমোদ বড়োৱে৷ নিজৰ ভোটাধিকাৰ সাব্যস্ত কৰি তেও হিচাপে গৌৰৱ অনুভৱ কৰি ক’ব বিচাৰোঁ যে এই নির্বাচনৰ জৰিয়তে আমি নিজে মনে বিচৰা ধৰণে এগৰাকী বিধায়ক বাছনি কৰিব পাৰিম৷ ৰাজ্যত এখন শক্তিশালী চৰকাৰ গঠনত সহায় কৰিব পাৰিম৷ অসমত এইবাৰ কোনো বিকল্প নাই৷ ৰাইজে এইবাৰ সিদ্ধান্ত লৈছে অসমত বিজেপি–ইউপিপিএল–গ আৰু জিএছপিৰ প্রার্থীকে ভোট দিব৷ মহাজেজাটৰ বর্তমান সময়ত কোনো মূল্য নাই৷ আমি ভাবিছোঁ অসমৰ বিভিন্ন জাতীয় সমস্যা সমাধান কৰাৰ স্বার্থত আৰু অসমখন ভাৰতবর্ষৰ ভিতৰত এখন উন্নত ৰাজ্য হিচাপে গঠন কৰাৰ স্বার্থত এখন সুস্থ আৰু সবল চৰকাৰৰ আৱশ্যক৷ মিত্রজেজাটৰ চৰকাৰখনে ইয়াৰ বাবে উপযুক্ত হ’ব৷ সেয়ে মই ৰাইজক আহ্বান জনাইছেছা ৰাইজে দলে দলে আহি নিজৰ নিজৰ ভোটাধিকাৰ সাব্যস্ত কৰক৷ বিপিএফৰ প্রার্থিত্ব ত্যাগ কৰি বিজেপিত যোগদান কৰা ৰংজা খুংগুৰ বসুমতাৰীৰ সন্দর্ভত মন্তব্য কৰি বডোৱে কয়– তেওঁ কি কৰিছে সেয়া তেওঁৰ ব্যক্তিগত কথা৷ তেওঁ নিজে চিন্তা কৰিব কোনটো ভাল বা কোনটো বেয়া৷ তেওঁ হয়তো এটা ভাল চিন্তা কৰিয়েই এই সিদ্ধান্ত গ্রহণ কৰিছে৷ মই তেওঁক অভিনন্দন জনাইছোঁ৷\nইপিনে, লোকসভাৰ সাংসদ তথা ৬২নং বৰমা বিধানসভা সমষ্টিৰ নির্দলীয় প্রার্থী নৱকুমাৰ শৰণীয়াই তামুলপুৰ চৰকাৰী মজলীয়া বিদ্যালয়ত আবেলি চাৰি বজাত নিজৰ ভোটাধিকাৰ সাব্যস্ত কৰে৷ এইবাৰ বিজেপিৰ নেতৃত্বতে মিত্রজেজাটে ৰাজ্যত চৰকাৰ গঠন কৰাটো নিশ্চিত বুলি তেওঁ মন্তব্য কৰে৷ বৰমা সমষ্টিত তেওঁৰ জয় নিশ্চিত বুলি মন্তব্য কৰি তেওঁ কয়– বিধানসভা সমষ্টি এটাৰ উন্নয়নত বিধায়ক এগৰাকীৰ ভূমিকা যথেষ্ট আছে৷ ৰংজা খুংগুৰ বসুমতাৰী সন্দর্ভত মন্তব্য কৰি শৰণীয়াই কয়– তামুলপুৰত এইবাৰ বিপিএফ দল সংকটত আছিল৷ বিপিএফে প্রার্থী নির্বাচনৰ ক্ষেত্রত যথেষ্ট ভুল কৰা বুলি মোৰ অনুভৱ হয়৷ তেওঁ পুনৰ কয়– বিটিচি নির্বাচনৰ পাছত বিটিচিত যিখন চৰকাৰ গঠন হ’ল সেই চৰকাৰখনে গ্রহণ কৰা এজেণ্ডাৰ জৰিয়তে বডো আৰু অনাবডো ৰাইজৰ মাজত চলি থকা সংঘাতৰ এক স্থায়ী সমাধান হোৱাৰ পথ প্রশস্ত হৈছে৷ ইতিমধ্যে অসমীয়া ভাষাৰ সমস্যা সমাধান হোৱাৰ উপৰি মাটি–বাৰীৰ সমস্যা সমাধান হ’ব বুলিও মই আশাবাদী৷ তামুলপুৰ বিধানসভা সমষ্টিৰ ৩০৮টা ভোটগ্রহণ কেন্দ্রৰ দুই–এটা ভোট কেন্দ্রত ইভিএমক লৈ বিসংগতি দেখা গৈছিল যদিও পৰৱর্তী সময়ত বিষয়া–কর্মচাৰীৰ তৎপৰতাত এই বিসংগতিৰ সমস্যাৰ সমাধান হয় আৰু সুকলমে ভোটগ্রহণ সমাপ্ত হয়৷ তামুলপুৰ সমষ্টিৰ ইউপিপিএলৰ প্রার্থী লেহোৰাম বডো, ৰাইজৰ দলৰ প্রার্থী নগেন চন্দ্র দাস, ভাৰতীয় গণ পৰিষদৰ প্রার্থী নির্মলা দাস, নির্দলীয় প্রার্থী কেশৱ ৰাজবংশী, যশোৱন্ত চৌহানৰ উপৰি অন্যান্য প্রার্থীসকলেও নিজ নিজ ভোট কেন্দ্রত ভোটাধিকাৰ সাব্যস্ত কৰে৷\nনিচাসক্তি এৰিব বা এৰাব বিচাৰে নেকি?\nঅনুষ্কাৰ কোলাত উঠি হঠাৎ বিৰাটে ক’লে ‘ওয়ে তেৰি’! চাওক Video


গ্ৰাম্য অঞ্চলৰ Covid ৰোগীৰ সহায়ৰ বাবে আৰম্ভ "Oxygen On Wheels" কাৰ্যসূচীৰ, কেনেকৈ ৰোগীয়ে লাভ কৰিব এই সুবিধা ?– News18 Assam\nগ্ৰাম্য অঞ্চলৰ Covid ৰোগীৰ সহায়ৰ বাবে আৰম্ভ "Oxygen On Wheels" কাৰ্যসূচীৰ, কেনেকৈ ৰোগীয়ে লাভ কৰিব এই সুবিধা ?\n»গ্ৰাম্য অঞ্চলৰ Covid ৰোগীৰ সহায়ৰ বাবে আৰম্ভ "Oxygen On Wheels" কাৰ্যসূচীৰ, কেনেকৈ ৰোগীয়ে লাভ কৰিব এই সুবিধা ?\nUpdated:May 19, 2021, 3:40 PM IST\n"Oxygen On Wheels" কাৰ্যসূচীৰ এই সুবিধা বিনামূলীয়া হ'ব আৰু ডি-টাইপ চিলিণ্ডাৰৰ জৰিয়তে এলেকা দ্ৰুত সঁহাৰি দলৰ পৰামৰ্শ অনুসৰি আৰম্ভণিতে চাৰি দিনৰ বাবে উপলব্ধ হ'ব এই অক্সিজেন চিলিণ্ডাৰ ।\nLast Updated: May 19, 2021, 3:40 PM IST\nদেশত চলি থকা কোৰোণা সংহাৰৰ মাজতে গ্ৰাম্য অঞ্চলত Covid-১৯ ৰ ঘটনাৰ সংক্ৰমণ নিয়ন্ত্ৰণৰ বাবে মথুৰাত আৰম্ভ কৰা হৈছে "Oxygen On Wheels" কাৰ্যসূচীৰ । জীৱন ৰক্ষাকাৰী অক্সিজেন গেছৰ দ্ৰুত যোগানৰ বাবে মঙলবাৰে জিলাখনত এই কাৰ্যসূচীৰ উদ্বোধন কৰা হয়। মঙলবাৰে ৰাতিপুৱাৰ পৰাই গ্ৰাম্যাঞ্চলত বসবাস কৰা দৰিদ্ৰ লোকসকলৰ বাবে অক্সিজেন যোগান নিশ্চিত কৰিবলৈ খণ্ড মুখ্য কাৰ্যালয়লৈ প্ৰেৰণ কৰা হয় অক্সিজেন চিলিণ্ডাৰ ভৰ্তি বাহন ।\nইয়াৰ দ্বাৰা কেৱল মথুৰাৰ গ্ৰাম্য অঞ্চলত কোভিড-১৯ৰ সংক্ৰমণ বৃদ্ধি হ্ৰাস কৰাই নহয়, মৃত্যুৰ হাৰো হ্ৰাস কৰাৰ চেষ্টা চলোৱা হ'ব । ১০ টা খণ্ড মুখ্য কাৰ্যালয় আৰু পৌৰ নিগমৰ সীমাৰ অধীনত থকা দুটা অঞ্চললৈ বাহনসমূহৰ উদ্বোধন কৰি এনেদৰে কয় উত্তৰ প্ৰদেশৰ এজন জ্যেষ্ঠ চৰকাৰী বিষয়া আৰু মথুৰাৰ কোভিড-১৯ৰ নোডেল বিষয়া ময়ুৰ মহেশ্বৰীয়ে । লগতে ৰাজ্য চৰকাৰে অঞ্চলত কোভিড-১৯ৰ সংক্ৰমণ নিয়ন্ত্ৰণ কৰাত অধিক গুৰুত্ব আৰোপ কৰিছে বুলিও উল্লেখ কৰে মহেশ্বৰীয়ে ।\nইপিনে কোভিডৰ এই সময় সঞ্জীৱনী অক্সিজেন গেছৰ বাবে জিলা প্ৰশাসনে গ্ৰহণ কৰা এনে কাৰ্যসূচীৰ বাবে প্ৰশাসনক প্ৰশংসা কৰে মহেশ্বৰীয়ে । আনফালে জনহিতকৰ উদ্যোগপতিসকলৰ সহযোগত ৰূপায়ণ কৰা এই আঁচনিখনৰ বাবে ৰোগীসকলৰ পৰিয়ালৰ সদস্যসকলে মথুৰাৰ ইণ্টিগ্ৰেটেড কণ্ট্ৰোল এণ্ড কমাণ্ড চেণ্টাৰৰ সৈতে যোগাযোগ কৰিব লাগিব আৰু প্ৰয়োজনীয় অক্সিজেন চিলিণ্ডাৰ দুঘণ্টাৰ ভিতৰত তেওঁলোকৰ ওচৰত উপস্থিত হ'ব বুলি উল্লেখ কৰে জিলা দণ্ডাধীশ নৱনীত সিং চাহালে ।\n"Oxygen On Wheels" কাৰ্যসূচীৰ এই সুবিধা বিনামূলীয়া হ'ব আৰু ডি-টাইপ চিলিণ্ডাৰৰ জৰিয়তে এলেকা দ্ৰুত সঁহাৰি দলৰ পৰামৰ্শ অনুসৰি আৰম্ভণিতে চাৰি দিনৰ বাবে উপলব্ধ হ'ব এই অক্সিজেন চিলিণ্ডাৰ । অৱশ্যে প্ৰয়োজনীয়তালৈ লক্ষ্য ৰাখি ইয়াক আৰু তিনিটা দিনৰ বাবে সম্প্ৰসাৰিত কৰা হ'ব পাৰে বুলিও কয় বিষয়াসকলে ।\nFirst published: May 19, 2021, 3:40 PM IST


শব্দৰ সমদল : অশৰীৰী অট্টহাস্য\nকথাটো মাধৱীৰ মুখতেই শুনিলো ৷ গৰৈমাৰী গাঁৱৰ হৰিকান্ত মহাজনে পৰহি হেনো ছুইচাইদ কৰিলে ৷ ধনে-ধানে চহকী মহাজনে বুঢ়া বয়সত এনে কাম কিয় কৰিলে কোনেও একো আদি-অন্ত বিচাৰি পোৱা নাই ৷ বুঢ়া অকলশৰীয়া আছিল যদিও গাৱঁৰ সকলোৱে বুঢ়াক ভাল পাইছিল ৷ ঘটনাটো হোৱাৰ দিনাই হেনো বুঢ়াই দুপৰীয়া বৰনামঘৰৰ বছেৰেকীয়া মিটিঙতো উপস্থিত আছিল ৷ হঠাতে এনে কি হ’ল যে বুঢ়াই আত্মঘাটী হ’ব লগা হ’ল ৷ ঘটনাটোত অলপ ৰহস্য থকা যেন লাগে ৷ বুঢ়াৰ আত্মঘাটীৰ কিবা কাৰন নিশ্চয় থাকিব লাগিব ৷ যিয়েই ৰহস্য নাথাকক কিয় মোৰ সেইটোত বেছি চিন্তা কৰিবলগীয়া একো নাই ৷ মাধৱীৰ মুখত বুঢ়াৰ আত্মঘাটীৰ কথাটো শুনাৰ পৰাই বেলেগ এটা কথাইহে মোৰ ভাৱনাত তোলপাৰ লগাই আছে ৷ বহুতদিনৰ পৰাই শুনি আহিছো -মহাজন বুঢ়াৰ হেনো ধন-সম্পত্তি ঢেৰ ৷ খাওঁতা কোনো নাই ৷ সন্তানহীন মহাজনৰ একমাত্ৰ লগৰী আছিল তেওঁৰ পত্নী যি ১০ বছৰৰ আগতেই ইহসংসাৰ ত্যাগ কৰিছে ৷ কেনেবাকৈ যদি বুঢ়াৰ সা-সম্পত্তিৰ অলপমানো হাত কৰিব পাৰো তেন্তে এবছৰলৈ মোৰ টেনছন নাথাকিব ৷ মাধৱীয়ে চাগে মোক বাধা দিব বুঢ়াৰ ঘৰলৈ যোৱাত ৷ কিন্তু মই যিটো কাম কৰিম বুলি এবাৰ পন কৰো সেইটো কাম কৰিহে এৰো ৷ যিমানেই বাধা-বিঘিনি সমুখত নাহক কিয় মোৰ সেইবোৰলৈ কেৰেপ নাই ৷ কথা মতেই কাম ৷ কামটোৰ বাবেই কাইলৈৰ দিনটোৱেই থিক কৰিলো ৷\nকৃষ্ণ পক্ষৰ ঘিটমিটীয়া অন্ধকাৰ ৷ পুহ মাহৰ গা কঁপাই তোলা ঠাণ্ডা ৷ তাতে অসময়ত অহা ফিৰিফিৰিয়া বতাহজাকে পৰিৱেশটো অধিক আমনিদায়ক কৰি তুলিছে ৷ হাতত লৈ অহা টৰ্চটোৰ পোহৰ পেলাই দিলো ৰাস্তাটোত ৷ নাই ৷ দূৰ-দূৰনিলৈ কোনো নৰ-নাৰীৰ উপস্থিতি চকুত নপৰিল ৷ গৰৈমাৰীৰ এই সৰু গাওঁখনৰ মানুহবোৰ সোনকালে ভাত-পানী খাই বিচনাত পৰে বুলি শুনি আহিছিলো ৷ তাতে বুঢ়াৰ অকাল মৰনৰ পাছত মানুহবোৰ ফুট-গধূলিতে ঘৰত সোমাই যায় ৷ অৱশ্যে মানুহ নাথাকিলে মোৰেই ভাল ৷ মোৰ কামটো কৰাত সুবিধা হব ৷ যোৱা দহবছৰ ধৰি এই কাম কৰি আহিছো ৷ আজিলৈকে কেতিয়াও বিফল হোৱা নাই ৷ ঘৰখনো ভালদৰেই চলাই আছো কোনো অসুবিধা নোহোৱাকৈ ৷ সঁচা কথা ক’বলৈ গ’লে আকালো নাই,ভৰাঁলো নাই ৷\nযোৱা সপ্তাহত বেতবাৰীৰ কৃষ্ণৰামৰ ঘৰৰ পৰা সৰকাই অনা ছ’নাটাৰ ঘড়ীটোত সময়টো চালো ৷ ভালকৈ দেখা নোপোৱাত টৰ্চটো মাৰিলো ৷ নিশা প্ৰায় ১ বাজে ৷ আৰু মোৰ ষষ্ঠ ইন্দ্ৰিয়ই মোক বাৰে বাৰে সকীয়াই দিলে যে- কামটো কৰাৰ বাবে এইয়াই উত্তম সময় ৷\nমাধৱীয়ে মোক গৰৈমাৰীলৈ আহিবলৈ মানা কৰিছিল ৷ তাইৰ মতে বুঢ়াৰ আত্মাই শান্তি পোৱা নাই ৷ আত্মঘাটী হোৱা মানুবোৰে হেনো য’তে ত’তে ঘূৰি ফুৰে ৷ সিহঁতৰ আত্মাই শান্তি নাপায় ইত্যাদি ঢেৰ কথা ক’লে তাই ৷ মোৰ মতে ভূত-চূত একো নাথাকে ৷ আজিলৈকে দেখা নাই ভূত ৷ ভয়েই ভূত বুলি মোৰ বিশ্বাস ৷ মাধৱীৰ কথাবোৰ এখন কানেৰে শুনি আনখন কানেৰে উলিয়াই দিলো ৷ ভূতৰ চিন্তাতকৈ এতিয়া মোৰ বুঢ়াৰ সা-সম্পত্তিলৈহে বেছি চিন্তা ৷ হাতত লৈ অহা বেগ দুটা ‘ফুল’ কৰি নিব পাৰিলেই মোৰ কাম শেষ ৷ বাকী ভূত যাওঁক জহন্নামলৈ ৷ এইবোৰ অদৰকাৰী চিন্তা মনলৈ আহিলে কামটো ভালকৈ কৰা নহ’ব ৷\nবুঢ়াৰ পদূলিত থিয় হৈ আকৌ হাতৰ ঘড়ীটোলৈ চালো ৷ ১ বাজি ১৫ মিনিট ৷ নিশাৰ অন্ধকাৰবোৰে মোক যেন গিলি পেলাইছে ৷ ক’ৰবাৰ পৰা ভাঁহি অহা ফেঁচা এটাৰ ভয়ানক কিৰিলীয়ে পৰিৱেশটো অধিক জয়াল কৰি তুলিছে ৷ ফিৰফিৰিয়া বতাহজাকো কমা নাই ৷ বৰষুন অহাৰ সম্ভাৱনা আছে ৷ আহিলে আহক বৰষুন ৷ মই সেইবোৰলৈ কেৰেপ কৰা নাই ৷ মোৰ এতিয়া ধান্দা বুঢ়াৰ ঘৰৰ পৰা যিমান পাৰি সিমান ধন-ধান লৈ ঘৰলৈ উভটা ৷\nজপনাখন খোলাই আছিল ৷ সোমাই আহিলো ৷ বুঢ়াৰ ঘৰটো বহু পুৰনা ৷ শুনামতে প্ৰায় ১০০ বছৰ পুৰনি ৷ আজোককাকে বনাই থৈ যোৱা ঘৰ ৷ পুৰনা যদিও ঘৰটো বুঢ়াই বৰ আটোম-টোকাৰিকৈ ৰাখিছিল ৷ বুঢ়াৰ পিছফালে ফলমূলৰ ডাঙৰ বাৰী ৷ বুঢ়াৰ ঘৰত খাঁওতা কোনো নাই ৷ গাৱঁৰ ল’ৰা-ছোৱালীৰ পেটলৈহে যায় সেইবোৰ ৷\nবুঢ়াৰ ঘৰৰ চাৰিওফালে ইমান অন্ধকাৰ যে একোকে মনিব নোৱাৰি ৷ টৰ্চটো লাহেকৈ জ্বলালো ৷ বুঢ়াৰ ওচৰ-চুবুৰীয়া দুয়োঘৰ মানুহ হেনো এতিয়া গাঁৱত নাই ৷ বুঢ়াৰ ভূতে পাই বুলি ভয়তে ফুৰিবলৈ নিজৰ আত্মীয়ৰ ঘৰলৈ গৈছে ৷ মাধৱীৰ লগৰ সৰুমাইৰ মুখতে কথাষাৰ আজি আহোতে শুনিলো ৷ কথাষাৰ শুনি হাঁহিও উঠিছিল ৷ মোৰ আজি গাখীৰতে মহৰ খূঁটি ৷\nলাহে লাহে আগবাঢ়ি আহিলো মোৰ লক্ষ্য অভিমুখে ৷ ঘৰটোৰ ভিতৰলৈ সোমাইযোৱা দুৱাৰখন খোলাই আছিল ৷ দুৱাৰখন ঠেলি ভিতৰলৈ সোমাই আহিলো ৷ সোমোৱাৰ লগে লগে কিবা এটা ভেকেটা-ভেকেট গোন্ধ নাকত আহি লাগিল ৷ বেৰত থকা ছুইচবৰ্ডখন দেখি টৰ্চটো বন্ধ কৰি থ’লো ৷ ছুইচবোৰ এটা এটাকৈ ‘অন’ কৰি দিলো ৷ কোঠাৰ লাইট,ফেন জ্বলি উঠিল ৷ বাকীবোৰ চুইচ অফ কৰি কেৱল লাইটৰ চুইছটো ‘অন’ কৰিলো ৷ হঠাতে কিবা এটা মনত পৰাত বাহিৰলৈ ওলাই আহি পদূলিলৈ চালো ৷ কোনোবা আহিছে নেকি ৷ নাই,কোনো অহা নাই ৷ এই ৰাতিখন বুঢ়াৰ ঘৰত মৰিবলৈ কোননো আহিব ? এনেই মানুহবোৰৰ ভূতলৈ যিহে ভয় !! ইমানখিনি অন্তত: গ্যাৰেন্টি দিব পাৰো যে কোনেও আজি মোক বাধা দিব নোৱাৰে ৷\nইতিমধ্যে বাহিৰত বৰষুন আৰম্ভ হৈছে ৷\n“গোবিন ,তই আহিলি ৷ ”----------- ভিতৰৰ কোনোবা এটা কোঠাৰ পৰা ভাঁহি অহা কাৰোবাৰ গহীন কন্ঠস্বৰত মই থমকি ৰ’লো ৷ মাতটোও অচিনাকী ৷ কাৰ মাত এইটো ? এই ৰাতিখন আকৌ বুঢ়াৰ ঘৰত কোন ? মোৰ আগতেই আকৌ কোনোবা বেলেগ আহি ৰৈ আহিছে নেকি ? সি চববোৰ সৰকালে নেকি ? সেইটো হ’লে চব শেষ হৈ হ’ব ৷ ইমান আশা মষিমূৰ হ’ব মোৰ ৷ কিমান ভাবিছিলো ,কিমান প্লেন কৰিছিলো ৷ চব পণ্ড হৈ যাব ৷\nধেৎ !! কি যে চিন্তা মনলৈ আহিছে নহয় !! সেইবোৰ ভাবি থাকিলে নহ’ব এতিয়া ৷ কামটো কৰি সোনকালে যাব পাৰিলেই হয় আৰু ৷ মানুহ নথকা ঘৰত এনেই কিবা কিবি মাত শুনা যায় ৷\n“গোবিন আহিলি তই ৷ ”----আকৌ সেই একেটাই কন্ঠস্বৰ ৷ একেই গহীন মাত ৷ কোননো অ’ এইটো ৰাতিখন ? কোনোবাই মোৰ লগত ধেমালি কৰিছে নেকি !! চিনি পোৱা নাই বাপেকক ?? এনে মজা দিম যে গোটেই জীৱন মনত ৰাখিব ৷ মুহূৰ্ত্ততে এটা সাংঘাটিক খঙে আহি মোৰ মূৰ চুলেহি ৷\n“আহ গোবিন ,মোৰ শুৱনি কোঠালৈ আহ ৷ তাতেই তই বিচৰা বস্তুবিলাক আছে ৷ ”---এইবাৰ আৰু মই ৰৈ থাকিব নোৱাৰিলো ৷ ধৈৰ্য হেৰাই গৈছে মোৰ ৷ খঙতে একো নাই হৈ বেগত লৈ অনা দা খন হাতত লৈ বুঢাৰ শুৱনি কোঠা পালোহি ৷ কোনো নাই দেখোন কোঠাটোত ৷ কোঠাটোৰ চুকত বুঢ়াৰ লাখূটিদালহে পৰি আছে ৷\nবাহিৰত এতিয়া দোবাল-পিটা বৰষুন ৷ অথনিৰ বতাহজাকে এতিয়া ধুমুহাৰ ৰূপ লৈছে ৷ ঠাণ্ডাতে থক-থককৈ কঁপিব ধৰিছো ৷ পিন্ধি অহা ছুৱেটাৰটোৱেও ঠাণ্ডা কমাব পৰা নাই ৷ বৰষুন-ধুমুহাৰ লগতে বুঢ়াৰ ঘৰত এইয়া কাৰোবাৰ অচিন কণ্ঠস্বৰ ৷ বিপদৰ উপৰি বিপদ ৷\n“কোন ?কোন তই ?ক’ত লুকালি এতিয়া ?”—কোঠাৰ লাইটটো জ্বলাই চাৰিওফালে সেই বিশেষ কণ্ঠস্বৰৰ গৰাকীক সন্ধান কৰিলো ৷ নাই ৷ কাকো দেখা নাপালো ৷ লাহে লাহে এক ভয়ে মোৰ অন্তৰত খোপনি পুতিছেহি ৷ কোন হ’ব পাৰে এইটো ? আৰু দেখা নিদিয়ে কিয় ই ? হাতত লৈ অহা দা খন লৈ বুঢ়াৰ শুৱনি কোঠাৰ বিচনাতলখন চালো এবাৰ ৷ বিচনা তলতো কোনো নাই ৷ তেন্তে কোনে মোক মাতি আছে অথনিৰে পৰা ? কোন হ’ব পাৰে এইটো ? আৰু মোৰ নাম কেনেকৈ জানিলে ই ?\n“বৰপেৰাত ঢেৰ সোন-ৰূপৰ আ-অলংকাৰ আছে ৷ ১৫০০০ মান টকাও আছে ৷ চাবিটো মোৰ বিচনাৰ মূৰত থকা গাৰুটোৰ তলতে আছে ৷ চাচোন গোবিন”---আকৌ সেই গহীন কণ্ঠস্বৰ ৷ নিচেই কাষতে সেই মাতটো শুনা পালো ৷ বুকুখন চিৰিংকৈ মাৰিল ৷ মাতটো এইটো কোঠাৰ পৰাই আহিছে ৷ মাতটো যদি আছে , মানুহটো কিয় নাই ? কোন এইটো ? মোৰ বাৰু ভয় লাগিছে নেকি ? বাৰে বাৰে একেকেইটা প্ৰশ্নই মোৰ মাঠাটো গৰম কৰি তুলিলে ৷ মোক মাতি থকাটো বুঢ়াৰ ভূত নহয়টো ? কথাতো মনলৈ অহাৰ লগে লগে দেহৰ মাজেৰে এক প্ৰবল বিদ্যৎসোঁত পাৰ হৈ যোৱা যেন পালো ৷ বুকুখন ধান বনাদি বানিব ধৰিছে ৷ কপালত ঘাঁমৰ টোপাল ৷ মোৰ বাৰু ভয় লাগিছে নেকি ? ইমান কঁপিছো কিয় ? নাই,নাই হ’ব নোৱাৰে ৷ ভূত নাই দুনীয়াত ৷ ভয়েই ভূত ৷ গম পাওঁ যে ভূত নাই ৷ আজিলৈকে নেদেখা বস্তু এটাক কিয় ভয় কৰিম ? কিন্তু তথাপিও নাজানো কিয় পুহমহীয়া ঠাণ্ডাটো জ্বৰ উঠা মানুহৰ দৰে সৰ্বশৰীৰ কপিঁব ধৰিছে ৷ কি কৰো কি নকৰো ? মাধৱীৰ কথাইবোৰেই সঁচা নেকি বাৰু ?\n“গোবিন ৷ নাযাঁও কিয় ? যা ৷ বৰপেৰাটো খোল ৷ তাতেই তই বিচৰা বস্তুবোৰ পাবি ৷ চাবিটো লৈ ল ৷ তোৰ একো নহয় ৷ যা গোবিন যা ৷ হা:হা:হা: ভয় কৰিছ কিয় ইমান গোবিন ? যা সোনকালে ৷ ”----\nহে ভগৱান !!এইবোৰ কি হ’ব ধৰিছে ? কেনেকুৱা ভয়লগা হাঁহি !!!! গোটেই ঘৰটো কঁপি গৈছে তাৰ হাহিঁটোত ৷ ধেৎ তেৰি ৷ বিৰাট বেয়াকৈ ফচি গ’লো আজি ৷ কি কৰো ? কি কৰো ? মৰিলো আজি মই ৷ এতিয়াও সময় আছে ৷ পলাই যাঁও নেকি ঘৰলৈ ?? মুৰটোও লাহে লাহে ঘুৰাব ধৰিছে ৷ গুচিয়েই যাওঁ ঘৰলৈ ৷ নালাগে বুঢ়াৰ ধন ৷ ইমান ৰিস্ক ল’ব নোৱাৰি ৷\nধুৰ!! নাই নাই ৷ এইবোৰ মনৰ ভ্ৰম ৷ বুঢ়াৰ ধনখিনি পালে মোৰ বহুত কামত আহিব ৷ এইবোৰ ভূত-চুত একো নাই ৷ নিশ্চয় কোনোবাই মোক বুৰ্বক বনাই আছে ৷ আজি পলাই গ’লে মোৰ লাভ ন’হব ৷ আজি যি কোনো প্ৰকাৰেৰে এই কামটো কৰিবই লাগিব ৷ কিন্তু মোক কোনে আদেশ দি আছে ? কোনোবাই কিবা টেপ-ছেপ লগাই থৈ গৈছে নেকি ? আজিকালি বহুত টেকনিক ওলাইছে ৷ কোনোবাই কৰিবও পাৰে ৷ কথাবোৰ সহজভাৱে ল’বলৈ যিমানে চেষ্টা কৰিছো সিমানেই দেখোন মোৰ ভয়টো বেছি বাঢ়ি আহিছে ৷\n‘মৰিলে মৰিম’ বুলি ভাবি লৈ মনটো অলপ ডাঠ কৰি বুঢাৰ বিচনাৰ সিমূৰে থোৱা গাৰুটোৰ ওচৰ পালোগৈ ৷ চাবি এটা দেখিলো ৷ চাবিটো লম ,ন’লম ভাবি থাকোতেই আকৌ এবাৰ সেই কণ্ঠস্বৰ শুনা পালো ৷\n“গোবিন পালিনে চাবিটো ? এতিয়া খোল বৰপেৰাটো ৷ ভয় নাখাবি ৷ খোল ৷ তোৰ একো নহয় ৷ হা:হা:হা: ৷ তোৰ দৰে সাহসী এটাই ইমান ভয় খালে কেনেকৈ হ’ব ?”\nই দেখোন মোক ইনছাল্ট কৰিছে ৷ ছাল্লা চিনি পোৱা নাই !! চব গম পাইছো মই ৷ এইবোৰ নিশ্চয় কাৰোবাৰ কাৰচাজি ৷ মই যাতে বুঢ়াৰ সম্পত্তি নিব নোৱাৰো তাৰ বাবেই এই ব্যৱস্থা ৷ চাবিটো হাতত লৈ বৰপেৰাটোৰ ফালে আগবাঢ়িলো ৷ পুৰনা যদিও বহুত ডাঙৰ বৰপেৰা ৷ বৰপেৰাটোৰ ওপৰত অলপ ধূলি পৰি আছে ৷ হাতত লৈ অহা গামোচাখনেৰে ধুলিখিনি আতঁৰাই চাবিটোৰে তলাটো লাহে লাহে পকালো ৷ গাৰ কপঁনি কমা নাই মোৰ ৷ বাহিৰৰ বৰষুনজাকৰ শব্দও বাঢ়ি আহিছে ৷\nকেৰেক....কেৰেক...কেৰেক...বৰপেৰাটো লাহে লাহে খুলিলো ৷ বৰপেৰাৰ ভিতৰখন দেখোন ঘন অন্ধকাৰ ৷ চকুৰে একোকে মনিব পৰা নাই ৷ কোঠাৰ লাইটৰ পোহৰটোও আহি মোৰ ওচৰতে শেষ হৈছেহি ৷ কি কৰো কি নকৰো ভাবি থাকোতেও হাতত লৈ অহা টৰ্চটোলৈ মনত পৰিল ৷ বেগৰ পৰা টৰ্চতো উলিয়াই ল’লো ৷ সৰ্বশৰীৰতে এক অজান কঁপনি অনুভৱ কৰিলো ৷ এনেকুৱা লাগিছে যেন চাৰিওফালে বৰফৰ পাহাৰ ৷ আৰু তাৰমাজত মই অকলে প্ৰচণ্ড ঠাণ্ডাত কঁপি কঁপি থিয় হৈ আছো ৷\nবুঢ়াৰ সম্পত্তি পোৱাৰ লোভটোৱে মাজে মাজে মোক সাহসী কৰি তুলে ৷ পিচমূহুৰ্ততে আকৌ সেই কণ্ঠস্বৰ আৰু সেই অট্টহাস্যৰ কথা ভাবি গা কঁপে ৷ যি হ’ব দেখা যাব বুলি কামটো কৰিমেই বুলি ঠিৰাং কৰিলো ৷ ইমানদূৰ আহিছো যেতিয়া কামটো কৰিবই লাগিব ৷\nটৰ্চটো দুবাৰমান জোকাৰি দিয়াতহে জ্বলিল ৷ য’তে বাঘৰ ভয় ত’তে ৰাতি হয় ৷ বিপদৰ সময়ত চবেই পাল মাৰে ৷ গাটো ঘামি অৱস্থা নাই ৷ কণ্ঠস্বৰটোৰ মাতটোও নুশুনা হ’লো ৷ ক’ত গ’ল সি আকৌ ? মোৰ পিছফালে থিয় হৈ মোক চাই আছে নেকি ? দুবাৰমান সেপ গিলি বহি থকা জেগাৰ পৰা পিছফালে টৰ্চটো মাৰি চালো ৷ নাই,কোনো নাই ৷ কেৱল বুঢ়াৰ লাখু্টি দাল আগৰদৰেই চুকটোত পৰি আছে ৷ সোঁহাতত জ্বলন্ত টৰ্চ আৰু বাওঁহাতত মেচি দাখন ৷ কিবা উল্টা-পুল্টা হ’লে দাখনৰ ব্যৱহাৰ কৰিম ৷ ‘গোবিনে কাকো ভয় নকৰে’-এইবুলি নিজেই নিজকে সান্ত্বনা দিলো ৷ তেৰাৰ নাম ল’লো বহুবাৰ ৷ বুকুত সাহ লৈ লাহেকৈ টৰ্চৰ পোহৰ পেলাই দিলো বৰপেৰাটোত .......\nগোবিনৰ ৰাতিৰ সেই চিঞৰটো গৰৈমাৰী গাৱঁৰ কোনেও নুশুনিলে ৷ ঘটনাটোৰ পিছদিনা গোবিনক লাখুটি এদালৰ সৈতে বৰনামঘৰৰ কাষত অচেতন হৈ পৰি থকা অৱস্থাত ৰাইজে উদ্ধাৰ কৰিলে ৷ বৰপেৰাটোত গোবিনে কি দেখিলে সেইয়া কোনেও গম নাপালে ৷ কোনেও জানিবৰ ইচ্ছাও নকৰিলে ৷ সেই ঘটনাটোৱে গোবিনৰ জীৱনলৈ অন্ধকাৰ নমাই আনিলে ৷ আজিকালি সি চুৰ কৰিবলৈ নাযায় ৷ গোবিন এতিয়া সম্পুৰ্ণ পাগল ৷ মাধৱীয়ে তাৰ চিকিৎসা কৰি কৰি ভাগৰি পৰিছে ৷ ৰাতি কেতিয়াবা হঠাতে সাৰ পাই সি ‘ বৰপেৰাটোত কিবা এটা আছে ,বুঢ়া মৰা নাই,’ আদি প্ৰলাপ বকে ৷ প্ৰায়েই গোবিনে চিঞৰি চিঞৰি হাঁহে ৷ বৰ আচহুৱা আৰু ভয়ানক তাৰ সেই অট্টহাস্য ৷ তাক দেখিলে ল’ৰা-ছোৱালী পলায় ৷ ওচৰ-চুবুৰীয়া কোনো মানুহ সিহঁতৰ ঘৰলৈ নাযায় ৷ একেখন ঘৰত থাকিও পোনাকন বাপেকৰ ওচৰলৈ নোযোৱা দুমাহমানেই হ’ল ৷ সেই ৰাতি হৰিকান্ত মহাজনৰ শুৱনি কোঠাৰ বৰপেৰাত গোবিন চোৰে কি দেখিলে সেইয়া আজিও ৰহস্য ৷৷\nPosted by ঈশানজ্যোতি বৰা (Ishan Jyoti Bora) at 03:12


কোৰোণা ৰোগী ওলাই অহাত কৰিলে পলম! কৰ্তব্যৰ মাজতে ঢলি পৰিল PPE কিট পিন্ধা স্বাস্থ্য কৰ্মী |health-worker-fainted-for-wearing-ppe-kit-for-a-longer-period-in-hailakandi-tv-rahul– News18 assam\nকোৰোণা ৰোগী ওলাই অহাত কৰিলে পলম! কৰ্তব্যৰ মাজতে ঢলি পৰিল PPE কিট পিন্ধা স্বাস্থ্য কৰ্মী\nপিপিই কিট পিন্ধি কৰ্তব্য সম্পাদনৰ সময়ত এনে এজন কোৰোণা যোদ্ধা সংজ্ঞাহীন হোৱাৰ ঘটনাকলৈ স্বাস্থ্য কৰ্মী সকলৰ মাজতে সৃষ্টি হৈছে প্ৰতিক্ৰিয়াৰ।\nLast Updated : August 01, 2020, 11:55 IST\nকোৰোণা পজিটিভ ৰোগীক ঘৰৰ পৰা হাস্পতাললৈ নিয়াৰ পথত বিপত্তি ঘটিল হাইলাকান্দিত। পিপিই কিট পিন্ধি নিজৰ কৰ্তব্য পালন কৰা অৱস্থাত জ্ঞান হেৰুৱায় ১০৮ৰ চালক ছৰিফ উদ্দিন মাঝাৰভূঞাই।\nশুকুৰবাৰে হাইলাকান্দি চহৰত ৰেপিড এন্টিজেন টেষ্টত পজিটিভ চিনাক্ত হোৱা এজন ৰোগীক জিলাখনৰ মনিপুৰ মডেল হাইস্কুলত নিৰ্মিত ক’ভিড কেয়াৰ চেন্টাৰত লৈ যাবলৈ আহিছিলে এখন ১০৮ মৃত্যুঞ্জয় এম্বুলেন্স।\nকোনো কাৰণত কোৰোণা ৰোগীজনে পলম কৰাৰ বাবে তিনি ঘন্টামান সময় ধৰি পিপিই কিট পিন্ধি থাকিবলগা হৈছিল এম্বুলেন্সৰ চালকজনে। যাৰ বাবে ৰোগীলৈ ক’ভিড কেয়াৰ চেন্টাৰত যোৱাৰ সময়ত আধা পথতে চালক ছৰিফ উদ্দিন মাঝাৰভুইয়া হঠাৎ অসুস্থ হৈ পৰে।\nপিপিই কিট পিন্ধি থকা এম্বুলেন্সৰ আন কর্মীয়ে অসুস্থ চালকজনক ৰাস্তাৰ দাঁতিত চেলাইন লগাই তেওঁৰ প্রাথমিক চিকিৎসা আৰম্ভ কৰে। পিছত তেওঁক হাইলাকান্দিৰ এস কে ৰায় অসামৰিক হাসপাতালত ভর্তি কৰোৱা হয়। বৰ্তমানে সুস্থ আছে চালক গৰাকী। পিপিই কিট পিন্ধি কৰ্তব্য সম্পাদনৰ সময়ত এনে এজন কোৰোণা যোদ্ধা সংজ্ঞাহীন হোৱাৰ ঘটনাকলৈ স্বাস্থ্য কৰ্মী সকলৰ মাজতে সৃষ্টি হৈছে প্ৰতিক্ৰিয়াৰ।\nFirst published: August 01, 2020, 11:52 IST\ncorona virusCovid 19HailakandiPPE suit


মাধে চোৰৰ মাধুৰী (দিগন্ত কুমাৰ ভট্টাচার্য) - সাহিত্য ডট অৰ্গ\nমাধে চোৰৰ মাধুৰী (দিগন্ত কুমাৰ ভট্টাচার্য)\nৰাতুলে মোনাখনৰপৰা বটলটো উলিয়াই মাটিত থোৱাৰ লগে লগে মাধেৰ চকু দুটি এক পৰম স্ফূৰ্তিত জিলিকি উঠিল।\n‘হাফ! তাতে লাল!!?? ক’ত পালি পইচা?’\n‘পইচা মাৰা গুলী! আজি সিখন গাৱত এঘৰৰ ধান কাটিলোঁ। ভাল পইচা দিছে।’\n‘ৰ ৰ, হিচাব এটা কৰো। আমাৰ গাওঁৰ গাওঁবুঢ়াৰ পুতেকৰ বিয়া যোৱা আজি সাতবছৰেই হ’ল। তাৰ বিয়াতে ‘লাছ’ লাল খোৱা। এক আঙুলিৰ জোখেৰে বিলাইছিল। চাল্লা, মজা লোৱাৰ আগতেই শেষ হৈ থাকিল। আজি হেঁপাহ পলাব যেন পাইছো।’\n‘ঐ মাধুৰী, দুটা গিলাচ আন অ’। আৰু পুঠি-খলিহনা কেইটা যে আনিছিলো, ভালকৈ ভাজি দে’।\n‘মিঠাতেল এটোপালো নাই। এতিয়া সেই গেলাসোপাৰে মাছ ভাজিলেহে হ’ব।’\n‘গেলা নহয় মৰতী, লাল! বিলাতীক অপমান নকৰিবি তেনেকৈ। হুহ, তই কি বুজিবি? হ’ব দে গৰৈ দুটাকে পুৰি দে’।\n‘মাধে কাই, আজি মই নাখাওঁ। পেটটো কিবা ভাল লগা নাই’। পেটে পেটে ভাল পালে মাধেই। দুনাই আৰু জোৰ নকৰিলে ৰাতুলক। গিলাচটোত মদ অলপ ঢালি একে উশাহতে শেষ কৰিলে মাধেই।\n‘আস!! এই লালবিধৰ কথাই বেলেগ। যিডাল পাইপেৰে মুখৰপৰা পেটলৈ লৈ যায়, জুই জ্বলাই নিয়ে একেবাৰে। জ্বলনতো মজা আছে’।\nমাধে। মাধে চোৰ, গাওঁত সকলোৱে তেনেকৈ মাতে। মাক-পিতাক সৰুতে ঢুকোৱাৰ পিছত যোৱাবছৰ বিয়াৰ আগলৈকে অকলেই আছিল পিতৃ ভেটিৰ এই ঘৰটোত। স্কুলঘৰ গচকি নাপালে সি। কোৱা মানুহো নাছিল। কাৰপৰা আৰু কেতিয়া জানো শিকিলে চুৰিবিদ্যা, নাই মাধেই নাজানে। কেতিয়া কৰিছিল প্ৰথম চুৰি, সেয়াও মনত নাই তাৰ।\nৰাতুলে মাধেৰ গিলাচত মদ ঢালি দিলে অলপ। আজি তাক হঠাতে বৰ ভাল লাগি গ’ল মাধেৰ। কিমানদিন হ’ল বাৰু ৰাতুল মাধেহঁতৰ ঘৰলৈ অহাৰ? এমাহ? হয় এমাহতকৈ বেছি হোৱা নাই, মাধেই ভাবিলে।\nএমাহ আগত ৰাতিপুৱা এটিত ৰাতুল মাধেৰ ঘৰলৈ আহিছিল। পিন্ধনত মলিয়ন পুৰণি লংপেন্ট-চাৰ্ট। কিবা কথাত লাগি হেনো ঘৰ এৰি গুচি আহিছে। প্ৰায় পোন্ধৰ মাইল দূৰৈৰ গাওঁ এখনত তাৰ ঘৰ। ‘কিবা কাম আছে কাইটি? যিকোনো কাম কৰিব পাৰিম। ইয়াত থাকিবলৈ সুবিধা এটি কৰি দিব নোৱাৰানে?’\n‘কাম??’ – হো হোৱাই হাঁহিলে মাধেই। চোৰৰ ঘৰত কাম বিচাৰি আহিছে!\nৰাতুলৰ শান্ত-সমাহিত দুচকু, কথাত ফুটি উঠা সৰলতা দেখি মাধেই সিহঁতৰ সৰু গোহালি ঘৰটোলৈ চালে। গৰু এটা আছিল, মৰা দুবছৰ হ’ল। এতিয়া সেইটো খালী পৰি আছে।\n‘তোক সেইটোতে চাং এখন কৰি দিম বাৰু। মোৰ কাম ৰাতিৰ। শিকাম তোক। দুজন হ’লে বাপ্পেকে চিন্তা নাই’।\nসেইদিনধৰি ৰাতুল মাধেহঁতৰ ঘৰতেই আছে। সিন্ধি খণ্ডা, তলা ভঙা আদি শিকাইছে মাধেই তাক। কিন্তু সি ভয়াতুৰ অলপ। ঘৰৰ ভিতৰলৈ সোমাব সাহস নকৰে, বাহিৰত ৰৈ পহৰা দিয়ে মাধেৰ কাম শেষ নোহোৱালৈকে।\nমাধুৰীয়ে পোৰা গৰৈ দুটা পিটিকি তাত নিমখ-জলকীয়া সানিছে। চাকিৰ পোহৰত উজ্বল হৈ উঠিছে তাইৰ দুগাল। আধা মোচ খোৱা সেন্দুৰৰ ফোঁটটিৰে আজি হঠাতে তাইক এক অপেশ্বৰী যেন লাগিল মাধেৰ। এক অবুজ শিহৰনে শিহৰিত কৰি তুলিলে তাৰ দেহ-মন। ঠিক মাধু্ৰীক প্ৰথম দেখাৰ মূহূৰ্তত হোৱা শিহৰনৰ দৰে। চাৰিখন গাওঁ এৰি মাধুৰীহঁতৰ গাওঁ। যোৱাবছৰ গৰমকালিৰ এটি ৰাতি সি সোমাইছিল মাধুৰীহঁতৰ ঘৰ। ঘৰৰ ভিতৰ পায়েই সি দেখিলে কাষৰ বিচনাত শুই আছে ছোৱালী এজনী। লেমৰ পোহৰ পৰি তাইৰ কপালৰ ঘামৰ টোপালবোৰ মুকুতাৰ দৰে জিলিকি উঠিছিল। চুৰ কৰিবলৈ কাৰোবাৰ ঘৰ সোমাই, ওলাই নহালৈকে মাধেৰ বুকুখন দুৰু-দুৰুকৈ কঁপে। সিদিনা সি জ্বৰ ঘমা দিছিল এক বুজাব নোৱাৰা অনুভূতিত। বহুসময় মাধুৰীৰ সন্মোহিনী শৰীৰটোলৈ একেথৰে চাই এটা সময়ত ওলাই আহিছিল সিহঁতৰ ঘৰৰপৰা। ‘এইজনীক এদিন চুৰ কৰি লৈ গৈ নিজৰ কৰি লমেই। শপত খালো’।\nতাৰ পিছত প্ৰায় এমাহ মাধুৰীহঁতৰ ঘৰৰ আগেৰে অহা-যোৱা, দুই এবাৰ চেগ বুজি তাইক মাতি দুই-এষাৰ কথা সোধা – চলি থাকিল মাধেৰ। চুৰিবিদ্যাত পাকৈত মাধেৰ তাইৰ হিয়াখন চুৰ কৰিবলৈ বেছি সময় নালাগিল। এদিন টাউনত সৰু ‘বিজিনেছ’ কৰা মাধেৰ লগত পলাই আহি তাৰ ঘৰ উঠিলহি মাধুৰী। ওচৰৰে সৰু মন্দিৰটোত মাধেই তাইৰ শেওঁতা ৰঙা কৰিলে।\nপিছে বিয়াৰ পিছৰ প্ৰথম নিশাই মাধুৰীয়ে বুজি পালে মাধেই আচলতে কি বিজিনেছ কৰে। উচুপি উচুপি কান্দিলে তাই। দুদিন ভাত নোখোৱাকৈ থাকিল।\n‘তোক নিজতকৈও বেছি ভাল পাই পেলাইছিলো কাৰণে মাতিলো আৰু মিছা এষাৰ। হ’ব দে তই আহিলি নহয় এতিয়া, চুৰি-তুৰিবোৰ বাদ দিম দে। বেলেগ কামত লাগিম’।\nনাই, সি চুৰি কৰা বাদ দিব নোৱাৰিলে। ভাত খোৱাৰ পিছত বিড়ি এটা নজ্বলালে যেনেদৰে নহয় তাৰ, ৰাতি কোৰ-দাখন মোনাত ভৰাই ইঘৰে সিঘৰে নুঘুৰিলেও শান্তি নাপায় সি। চুৰ কৰাটো এক নিচা হৈ পৰিছে এতিয়া তাৰ। ঘৈণীয়েক মাধুৰীয়ে অকলে বিচনাত ইচাত-বিচাতকৈ গাৰুটোকে সাবটি টোপনি যায়।\nবতাহ-ধুমুহাৰ এনিশা। সিদিনা মাধেৰ বাহিৰ ওলোৱা নহ’ল। মাধেৰ কঁপা কঁপা হাতখন আগবাঢ়ি গ’ল মাধু্ৰীৰ ব্লাউজটোলৈ। লোহাৰ প্ৰকাণ্ড তলা ছেকেণ্ডতে খুলিব পৰা হাতখনে ব্লাউজৰ পিনদুটা খুলিবলৈ বহুত চেষ্টা কৰিবলগীয়া হ’ল।\n‘ঐ, আমি ল-ছোৱালীৰ কথা ভাবিব লগা হৈছে আৰু ন?’\nমাধেৰ চেপা মাতৰ কথাষাৰত জাঙুৰ খাই উঠিল মাধুৰী।\n‘হওঁক ল’ৰা-ছোৱালী। মাতক সকলোৱে চোৰৰ পুতেক, চোৰৰ জীয়েক। নাম নথলেওঁ হ’ব আমি।’ মাধেই খোলা পিনটো আকৌ মাৰি তাই পিছমুখ দি শুই থাকিল। প্ৰথমবাৰৰ বাবে মাধেৰ বুকুখন বিষাই যোৱা যেন অনুভৱ হ’ল।\n‘নাই, এই চোৰ কৰা কাম এৰি দিব লাগিব আৰু। কিন্তু বেলেগ কাম কিবা পাম জানো?’ মাধুৰীৰ চুলিখিনি লিৰিকি বিদাৰি ভাবিলে সি।\nযোৱা এসপ্তাহ মাধেই চুৰ কৰিবলৈ যোৱা নাই। গাৱৰ কাষেৰে যোৱা হাই-ৱেটোত নতুনকৈ কাম আৰম্ভ হৈছে। ৰত্নে ঠিকাদাৰে তাকো কাম এটাত সোমাই দিছে। কথাটো সি ৰাতুলকো কোৱা নাই। আজি সি এসপ্তাহত কৰা কামৰ বাবদ পাইছে টকা পাঁচশ। নিজ পৰিশ্ৰমৰ পইচা সেয়া। চাৰিশ টকা দি মাধুৰীৰ কাৰণে শাৰী এখন কিনি আনিছে। এতিয়ালৈকে দেখুওৱা নাই তাইক। আজি ৰাতি শুৱাৰ সময়ত সি তাইক শাৰীখন দিব। ক’ব তাৰ নতুন কামৰ কথা। তাই সুখী হ’ব খুব। লাজ লাজকৈ তাই সোমাই পৰিব তাৰ বুকুৰ মাজত……।\n‘মাধে কাই, কি ভাবিছা। সোনকালে শেষ কৰা’। ৰাতুলে আকৌ অলপ বাকি দিলে তাৰ গিলাচটোত। মদৰ বটলৰ ৰঙা ৰঙ কমি গৈ থাকিল, মাধেৰ চকু-মুখৰ ৰঙচুৱা ৰঙ গাঢ় হৈ গৈ থাকিল।\nএটা সময়ত মাধে মাটিতে শুই পৰিল। ৰাতুলে মাধুৰীলৈ চালে। তাইৰ চকুৰপৰা বৈ অহা চকুপানীখিনি মচি হাতত ধৰি ক’লে সি, ‘ ব’লা ‘।\n‘সেই বাওঁফালৰপৰা তিনি নম্বৰ নাচনীজনী কোন অ’?’\n‘সেইজনী পৰমা দোকানীৰ মাজু জীয়েক। মাধুৰী’।\n‘কিয় বন্ধু? মন খাইছে নেকি? মই তাইক চিনি পাওঁ, সহায় কৰিব পাৰিম অলপ…হা: হা:’।\nপ্ৰথম দেখাতেই প্ৰেমৰ পোখা মেলিছিল ৰাতুলৰ মনত।\n‘আৰু তাইৰ বিয়াৰ বয়স হৈছে কিন্তু। যিকোনো সময়তে মাহ-হালধি গাত ঘঁহিব পাৰে। শুন, কাইলৈ আহিবি লগ লগাই দিম দুয়োকে’। নৰহৰিৰ কথাত হাঁহিলে ৰাতুলে।\nনাই। ‘কাম বন নোহোৱা’ এজনলৈ বিয়াত সোমোৱাৰ কথাটো ভাবিবলৈ অসুবিধা মাধু্ৰীৰ। তাই ৰাতুলৰ মুখতে ক’লে।\n‘তুমি এবছৰ ৰ’ব পাৰিবানে মোৰ কাৰণে?’। মাধু্ৰীয়ে একো নক’লে। সেয়া প্ৰায় ডেৰ বছৰ আগৰ কথা। ৰাতুল টাউনলৈ গ’ল। মিস্ত্ৰী কাম শিকিলে। তাৰ হাতখন ভাল। এবছৰত পইচা আৰু নাম – দুয়োটা আহিল। কিন্তু মাধুৰী ৰৈ নাথাকিল তাৰ বাবে।\n‘এই ছোৱালীজাতৰ মনৰ কথা দেৱতাইও বুজিব নোৱাৰিব। পানীগাওঁৰ চোৰ এটাৰ লগত পলাই গ’ল অ’ তাই।’ যোৱামাহত প্ৰায় ডেৰবছৰ পিছত প্ৰথম ঘৰলৈ আহোতে গম পালে ৰাতুলে নৰহৰিৰ মুখৰপৰা। সেইদিনা সন্ধিয়াই সি মাধেৰ ঘৰলৈ গ’ল। তাক দেখি উচপ খাই উঠিল মাধুৰী। তাইৰ হাতদুখনত ধৰি ক’লে সি,\n‘তোমাৰ সকলো কথাই শুনিছো। মই তোমাক নিবলৈ আহিছো। এমাহ সময় দিম ভাবিবলৈ। কাইলৈ পুৱা আহিম আকৌ’।\nসাৰ পাই মাধেই মূৰত অনুভৱ কৰিলে এক প্ৰচণ্ড বিষ।\n‘বৰ কাঢ়া আছিল লালৰ নিচা’। উঠি দেখিলে বেলিটো আহি হৰিখুড়াহঁতৰ কদমজোপাৰ ওপৰ পাইছেহি। মাধুৰীক মাতিলে চিঞৰি। কিন্তু তাই নাই। ৰাতুল থকা গোহালিৰ দুৱাৰখন খোলা। নাই তাৰ কাপোৰ কানিৰ টোপোলাটো। পুনৰ ঘৰৰ ভিতৰলৈ আহি দেখে মাধুৰীৰ কাপোৰ থোৱা সৰু ট্ৰাংকটোও নাই।\n‘অ’ মাধেকাই, কালি ৰাতি মাধুৰী বৌক সেই ৰাতুলদাৰ লগত চাৰিআলিত বাচ ৰখি থকা দেখিছিলো। ক’ৰবালৈ গৈছে নেকি?’ সেয়া হৰিখুড়াৰ পুতেক বিনন্দ।\nএইবাৰ এক গভীৰ শংকা, খঙ আৰু লজ্জাত কঁপি উঠিল মাধে। দৌৰি দৌৰি সি পালেগৈ গাওঁবুঢ়াৰ ঘৰ। সকলো বিৱৰি ক’লে সি। তাৰ কথা শুনি সজোৰে হাঁহিলে গাওঁবুঢ়াই। পান-তামোলৰ গুড়ি অলপ গাওঁবুঢ়াৰ মুখৰপৰা চিটিকি আহি মাধেৰ গালে-মুখে পৰিল।\n‘চোৰৰ ঘৰত চোৰ!!’ – গাওঁবুঢ়াই আকৌ হাঁহিলে। গাওঁবুঢ়াৰ টিকটিকিয়া ৰঙা ওঁঠ দুটি দেখি মাধেৰ হঠাতে মনত পৰিল মাধুৰীৰ আগনিশাৰ আধা মচ খোৱা সেন্দুৰৰ ফোঁটটিলৈ। হয়, ঠিক এনেকুৱাই ৰঙা আছিল সেই ফোঁটৰ ৰঙ।।\n“নিজৰ খাবলৈ থাকিলে সৎ হোৱা সহজ। অভাৱতহে মানুহৰ স্ৱৰূপ প্রকাশ পায়।” – ড°প্রফুল্ল গোস্ৱামী।\n← মালভোগ-চেনীচম্পা সম্বাদ ( মিতালী বৰ্মন)\nনানা দেশ নানা গীত-(১) (ৰক্তিম গোস্ৱামী) →\nপখিলাৰ সাধু- অভিজিত দত্ত\nসন্ধ্যা যেতিয়া নামে আইলৈ মনত পৰে (প্ৰাচুৰ্য প্ৰীতম শইকীয়া)\nবিধান – ধ্ৰুৱজ্যোতি শৰ্মা


সুখ-দুখৰ বতৰাঃ ২৬নৱেম্বৰ - অসমীয়াৰ সুখ-দুখ\nHome goodnews ভাল খবৰ সুখ-দুখৰ বতৰাঃ ২৬নৱেম্বৰ\nxukhdukh.com November 26, 2015 goodnews, ভাল খবৰ,\n১. দ্য ৰেজিষ্টাৰ জেনেৰেল অৱ ইণ্ডিয়াই নাগৰিক পঞ্জীৰ উন্নীতককৰণৰ বিষয়টোত অতি প্ৰাধান্য দি কাৰ্যকুশল ভাৱে অচিৰেই সম্পন্ন কৰাৰ বাবে অসম চৰকাৰলৈ আহ্বান জনাইছে। উল্লেখযোগ্য যে বৰ্তমান দাখিল কৰা প্ৰপত্ৰ ও নথি সমূহৰ পৰীক্ষা নিৰীক্ষাৰ কামৰ পৰ্যায় চলি থকাৰ মাজতে বিষয়টোত ৰাজ্য চৰকাৰে শিথিল স্থিতি গ্ৰহণ কৰাৰো অভিযোগ উঠিছে।\n২. নিৰ্বাচনী প্ৰতিশ্ৰুতি ৰূপায়ণৰ বাবে কাৰ্যব্যৱস্থা হাতত লৈ অহা ১এপ্ৰিল ২০১৬ৰ পৰা বিহাৰত সুৰা নিষিদ্ধ কৰা হব বুলিও সুখবৰ প্ৰকাশ পাইছে। মুখ্যমন্ত্ৰী নিতিশ কুমাৰে পৰিয়াল সমূহত সুৰাৰ কু-প্ৰভাৱলৈ লক্ষ্য কৰিয়েই এই গুৰুত্বপূৰ্ণ প্ৰতিশ্ৰুতি দিছিল আৰু ইয়াক পালনৰ বাবে ৰাজহ সম্পৰ্কীয় দিশৰ পৰ্যালোচনাৰে বিহিত ব্যৱস্থা গ্ৰহণ কৰিবলৈ পদক্ষেপ লোৱা বুলিও সুখবৰ প্ৰকাশ পাইছে।\n৩. বৰ্তমান অসমৰ গুৱাহাটীত কাৰাবন্দী হৈ থকা আলফাৰ সাধাৰণ সম্পাদক অনুপ চেতিয়াই শান্তি আলোচনাৰ সপক্ষে মত প্ৰকাশ কৰাৰ বাতৰিয়ে লাভ কৰিছে সংবাদ শিৰোনামত স্থান। তেখেতেৰ অংশগ্ৰহণে এই আলোচনা প্ৰক্ৰিয়াক অধিক অৰ্থবহ কৰিব বুলিও সচেতন মহলে মত প্ৰকাশ কৰিছে।\n৪. অসমীয়া ইউনিকোডৰ বাবে বিশেষ শ্ৰেণীৰ দাবী জনাই আৰু বেলেগ ভাষা হিচাবে অসমীয়া লিপিক স্বীকৃতি দিয়াৰ বাবে কেন্দ্ৰীয় চৰকাৰৰ সংশ্লিষ্ট বিভাগক দাবী জনাইছে সাংসদ গৌৰৱ গগৈয়ে। শীতকালীন অধিবেশনতো পূৰ্বৰ দৰে বিৰোধী দল হিচাবে অসমৰ কংগ্ৰেছী সাংসদ সকলেই সৱল ভূমিকা গ্ৰহণ কৰি দেখুৱাব বুলিও তেখেতে মত প্ৰকাশ কৰিছে।\n৫. এক বৰ্ণিল শোভাযাত্ৰাৰে কালিৰে পৰা নলবাৰীৰ শ্ৰীশ্ৰী হৰিনন্দৰৰৰ ৮২সংখ্যক ৰাস মহোতসৱ আৰম্ভ হৈছে। গুৱাহাটীৰ শান্তি সাধনা আশ্ৰমৰ অধ্যক্ষ হেমভাইয়ে উদ্বোধনী ভাষণত নলবাৰীৰ ৰাখে ধৰ্মীয় সমন্বয়তাৰ বিৰল নিদৰ্শন প্ৰদৰ্শন কৰাৰ কথালৈ আঙুলিয়াই দেখুৱাইছে। মছজিদৰ সমুখত ইছলামধৰ্মীয়ে, জৈন মন্দিৰৰ সমুখত জৈন সকলে থিয় হৈ ৰাসলৈ অহা ভক্ত-দৰ্শনাৰ্থীকক স্বাগমত জনোৱাটোও ধৰ্মীয় সহনশীলতাৰেই নিদৰ্শন বুলিও তেখেতে মত প্ৰকাশ কৰে।\n৬. মাজুলীৰ ১৭৫বছৰীয়া ৰাসোতসৱৰ কালি ধৰ্মধ্বজা উত্তোলন কৰি আনুষ্ঠানিকভাৱে শুভাৰম্ভ কৰে দক্ষিণপাট সত্ৰৰ সত্ৰাধিকাৰ ননীগোপাল দেৱ গোস্বামীয়ে।১০৮ গৰাকী শিশু কৃষ্ণৰ আৰধানাও অনুষ্ঠিত হৈছে। ৪৮ ঠাইত বিভিন্ন কৃষ্টি সংঘই আয়োজন কৰা মাজুলী ৰাস চাবলৈ ভক্তপ্ৰাণ ৰাইজ, দেশী-বিদেশী পৰ্যটক উপস্থিত হৈছে বুলিও জানিব পৰা গৈছে।\n৭. আজিৰে পৰা সংসদৰ শীতকালীন অধিবেশন আৰম্ভ হৈছে। সামগ্ৰী আৰু সেৱা কৰৰ দৰে সংস্কাৰৰ গুৰুত্বপূৰ্ণ বিধেয়ক সমূহ গৃহীতকৰণৰ বাবে আৰু সদনৰ কাৰ্যসূচী সঠিক ৰূপত চলোৱাৰ বাবে আগ্ৰহ দেখুৱায় কালি শাসকীয় দলে বিৰোধী দল সমূহৰ সৈতেও আলোচনাত মিলিত হোৱাৰ সুখবৰ প্ৰকাশ পাইছে।\n৮. ক’ল ইণ্ডিয়া লিমিটেডৰ সঞ্চালক পদত শেহতীয়াকৈ নিযুক্তি দিয়া পাঁচ গৰাকীকৈ সঞ্চালকৰ ভিতৰত স্থান পাইছে অসম সন্তান খনীন্দ্ৰ পাঠকেও। আই.আই.টিত প্ৰধান অধ্যাপক ৰূপে কৰ্মৰত পাঠক দেৱেই ক’ল ইণ্ডিয়াত সঞ্চালকৰ পদ লাভ কৰিবলৈ সক্ষম হোৱা প্ৰথমগৰাকী অসমীয়া বুলিও বাতৰি প্ৰকাশ পাইছে।\n৯. বিশ্বনাথ চাৰিআলিৰ সাহিত্যনুষ্ঠান ‘জোনাকী চ’ৰা’ৰ উদ্যোগত অনুষ্ঠিত গ্ৰন্থ উন্মোচনী সভাত উন্মোচিত হয় বিশিষ্ট পণ্ডিত হীৰেন ভাগৱতী প্ৰণীত ‘অসমীয়া ফঁকৰা যোজনা আৰু খণ্ড বাক্যৰ অভিধান’। উন্মোচন কৰে ডঃ অমৰজ্যোতি চৌধুৰীয়ে।\n১০. নগাঁৱৰ শ্ৰীমন্ত শংকৰদেৱ বিশ্ববিদ্যালয়তো পালিত হ’ল পঞ্চদশ শতিকাৰ ভক্তি আন্দোলনৰ অন্যতম কাণ্ডাৰী, শিখ ধৰ্মগুৰু গুৰু নানকৰ ৫৪৭সংখ্যক জন্মদিন। এই অনুষ্ঠান উদ্বোধন কৰে উপাচাৰ্য ডঃ কন্দৰ্প কুমাৰ ডেকাই।


Duxet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Duxet ar byavahar, ppali, parshwakriya, upkaar, kriya-pratikriya aaru satarkatabani\nDuxet in Assamese\nDuxet ৰ মূল্য আৰু পেকৰ চাইজ - Duxet Price and Pack Size in Assamese - Duxet ar mulya aaru pakor size\nDuxet 20 Mg Capsule ₹74.0 दवा खरीदें\nDuxet 40 Mg Capsule ₹79.0 दवा खरीदें\nDuxet 30 Mg Capsule ₹105.0 दवा खरीदें\nDuxet की जानकारी\nDuxet ৰ লাভ আৰু ব্যৱহাৰসমূহ- Duxet Benefits & Uses in Assamese- Duxet ar laabh aaru byavaharsamuh\nDuxet ৰ পালি আৰু সেয়া কেনেদৰে ল'ব- Duxet Dosage & How to Take in Assamese - Duxet ar paali aaru xeya kenedore lobo\nDuxet ৰ পাৰ্শ্চক্ৰিয়াসমূহ- Duxet Side Effects in Assamese- Duxet ar parshwakriyasamuh\nDuxet সংক্ৰান্ত সতৰ্কতাবাণীসমূহ- Duxet Related Warnings in Assamese- Duxet xonkranta xatarkatabanisamuh\nঅইন দৰৱৰ সৈতে Duxetৰ গুৰুতৰ ক্ৰিয়া-প্ৰতিক্ৰিয়া- Severe Interaction of Duxet with Other Drugs in Assamese- Oinor xoite Duxet ar gurutor kriya-pratikriya\nDuxet মতভেদসমূহ- Duxet Contraindications in Assamese- Duxet nishedhsamuh\nDuxet ৰ বিষয়ে সততে সোধা প্ৰশ্নসমূহ- Frequently asked Questions about Duxet in Assamese- Duxet ar bikhoye satate xodha prashnasamuh\nখাদ্য আৰু মদৰ সৈতে Duxet ক্ৰিয়া-প্ৰতিক্ৰিয়া- Duxet Interactions with Food and Alcohol in Assamese- khadya aaru modor xoite Duxet kriya-pratikriya\nDuxet ৰ লাভ আৰু ব্যৱহাৰসমূহ - Duxet Benefits & Uses in Assamese - Duxet ar laabh aaru byavaharsamuh\nDuxet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDuxet ৰ পালি আৰু সেয়া কেনেদৰে ল'ব - Duxet Dosage & How to Take in Assamese - Duxet ar paali aaru xeya kenedore lobo\nDuxet-ৰ উপাদানসমূহ - Duxet Active Ingredients in Assamese - Duxet-ar upadaansamuh\nDuxet ৰ পাৰ্শ্চক্ৰিয়াসমূহ - Duxet Side Effects in Assamese - Duxet ar parshwakriyasamuh\nগৱেষণাৰ ভিত্তিত, Duxet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDuxet সংক্ৰান্ত সতৰ্কতাবাণীসমূহ - Duxet Related Warnings in Assamese - Duxet xonkranta xatarkatabanisamuh\nDuxet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDuxet এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Duxet খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nDuxet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Duxet এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Duxet কি প্ৰভাৱ দেখা গৈছে?\nDuxetৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Duxet কি প্ৰভাৱ দেখা গৈছে?\nDuxetৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Duxet ৰ কি প্ৰভাৱ দেখা গৈছে?\nDuxetৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Duxetৰ গুৰুতৰ ক্ৰিয়া-প্ৰতিক্ৰিয়া - Severe Interaction of Duxet with Other Drugs in Assamese - Oinor xoite Duxet ar gurutor kriya-pratikriya\nDuxet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDuxet মতভেদসমূহ - Duxet Contraindications in Assamese - Duxet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Duxet লোৱা অনুচিত যাতে -\nDuxet ৰ বিষয়ে সততে সোধা প্ৰশ্নসমূহ - Frequently asked Questions about Duxet in Assamese - Duxet ar bikhoye satate xodha prashnasamuh\nএই Duxet-এ অভ্য়াস বা নিচাৰ সৃষ্টি কৰে নেকি?\nনহয়, Duxet লোৱাটোৱে কোনো আসক্তিৰ সৃষ্টি নকৰে।\nDuxet লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Duxetয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Duxet লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, এই Duxetয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Duxet ক্ৰিয়া-প্ৰতিক্ৰিয়া - Duxet Interactions with Food and Alcohol in Assamese - khadya aaru modor xoite Duxet kriya-pratikriya\nখাদ্য আৰু Duxetৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Duxetয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Duxetৰ মাজৰ প্ৰতিক্ৰিয়া\nDuxetৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nDuxet ৰ অনুকল্প - Substitutes for Duxet in Assamese\nDuxet के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Duxet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Duxet ব্যৱহাৰ কৰিছিল নেকি?\nআপুনি কিমান পৰিমাণে Duxet সেৱন কৰিছিল?\nআপুনি Duxet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Duxet সেৱন কৰে?


পাকিস্তানৰ প্ৰদূষিত বায়ুৰ প্ৰভাৱত দিল্লীৰ বায়ু প্ৰদূষণ! উচ্চতম ন্যায়ালয়ত আজৱ দাবী উত্তৰ প্ৰদেশ চৰকাৰৰ\nDecember 3, 2021 6:25 pm\nপাকিস্তানৰ পৰা অহা প্ৰদূষিত বায়ুৱে দিল্লীৰ বায়ুৰ মানদণ্ড প্ৰভাৱিত কৰে! এক কথাত দিল্লীৰ বায়ু প্ৰদূষণৰ বাবে দায়ী পাকিস্তানৰ পৰা অহা প্ৰদূষিত বায়ু! উচ্চতম ন্যায়ালয়ত এই আজৱ দাবী কৰিছে উত্তৰ প্ৰদেশ চৰকাৰে।\nউত্তৰ প্ৰদেশ চৰকাৰৰ হৈ উপস্থিত থকা জ্যেষ্ঠ অধিবক্তা ৰঞ্জিত কুমাৰে দিল্লীত বায়ুৰ মানদণ্ড প্ৰভাৱিত কৰাৰ বাবে পাকিস্তানৰ ফালৰ পৰা অহা প্ৰদূষিত বায়ুক দোষাৰোপ কৰিছে।\nইয়াৰ প্ৰত্যুত্তৰত উচ্চতম ন্যায়ালয়ৰ মুখ্য ন্যায়াধীশ ৰমনাই উত্তৰ প্ৰদেশ চৰকাৰক “পাকিস্তানৰ উদ্যোগ সমূহ নিষিদ্ধ কৰিব বিচাৰে নেকি” বুলি কটুক্তি কৰে।\nঅধিবক্তা ৰঞ্জিত কুমাৰে উত্তৰ প্ৰদেশৰ উদ্যোগসমূহৰ ৰাষ্ট্ৰীয় ৰাজধানীৰ প্ৰদূষণত কোনো ভূমিকা নাই বুলি দাবী কৰে। উত্তৰ প্ৰদেশৰ উদ্যোগসমূহৰ প্ৰদূষিত বায়ু দিল্লীৰ ফালে নাযায় বুলি উল্লেখ কৰি উত্তৰ প্ৰদেশ চৰকাৰে উদ্যোগসমূহ বন্ধ কৰাত আপত্তি কৰে।\nতেওঁ কয় যে ৰাষ্ট্ৰীয় ৰাজধানী অঞ্চল আৰু ইয়াৰ কাষৰীয়া অঞ্চলত বায়ু গুণমান ব্যৱস্থাপনা আয়োগে উদ্যোগসমূহক মাত্ৰ ৮ ঘণ্টা কাম কৰিবলৈ অনুমতি দিয়াৰ সিদ্ধান্তই কুঁহিয়াৰ আৰু দুগ্ধ উদ্যোগসমূহক প্ৰভাৱিত কৰিব।\nভাৰতৰ মুখ্য ন্যায়াধীশ এন ভি ৰমনাৰ নেতৃত্বত এখন বিচাৰপীঠে দিল্লী-এনচিআৰ অঞ্চলত বায়ু প্ৰদূষণৰ ওপৰত এখন আবেদনৰ শুনানি গ্ৰহণ কৰি আছে।\nএই শুনানিৰ সময়তে উত্তৰ প্ৰদেশ চৰকাৰে বায়ু প্ৰদূষণৰ বাবে পাকিস্তানক দোষাৰোপ কৰে। উল্লেখ্য যে বৰ্তমান বিজেপিৰ নেতা সকলে দেশৰ যিকোনো পৰিস্থিতিৰ বাবে পাকিস্তানক দোষাৰোপ কৰাটো এটা ট্ৰেণ্ডত পৰিণত হৈছে। চৰকাৰৰ কোনো ভুল নীতিৰ সমালোচনা কৰা সকলকো বিজেপিৰ নেতা সকলে পাকিস্তান পন্থী বুলি অভিহিত কৰে।\nসততে পাকিস্তানৰ নাম উল্লেখ কৰি নিজৰ দোষ ঢাকিব বিচৰা বিজেপিৰ নেতা-কৰ্মীৰ এনে কাৰ্য বিভিন্ন সময়ত সমালোচিত হৈছে। এতিয়া দিল্লীৰ বায়ু প্ৰদূষণৰ বাবে পাকিস্তানক দোষাৰোপ কৰা কাৰ্যক সামাজিক মাধ্যমত বিভিন্নজনে ব্যঙ্গাত্মক সমালোচনা কৰিছে।


স্পঞ্জ - অসমীয়া ৱিকিপিডিয়া\n(Poriferaৰ পৰা পুনঃনিৰ্দেশিত)\nসমুদ্ৰৰ ৬০ মি গভীৰ পানীৰ তলৰ শিলৰ দেৱালত লাগি থকা স্পঞ্জ\nপৰিফেৰা (ইংৰাজী: :Porifera) যাৰ সাধাৰণ নাম স্পঞ্জ (ইংৰাজী: :Sponge) হৈছে এবিধ বহুকোষী প্ৰাণী। স্পঞ্জ বা পৰিফেৰা হৈছে প্ৰাণী ৰাজ্যৰ এটা পৰ্ব (phylum)। ইহঁত সাধাৰণতে সামুদ্ৰিক আৰু অপ্ৰতিসম (asymmetrical) প্ৰাণী। ইহঁত আদিম বহুকোষী প্ৰাণী। লেটিন শব্দ Porus অৰ্থ ছিদ্ৰ আৰু Ferre অৰ্থ বহন কৰা। এই শব্দ দুটিৰ সমন্বয়ত পৰিফেৰা (Porifera) শব্দটো গঠন কৰা হৈছে। ১৮৩৬ চনত বিজ্ঞানী গ্ৰাণ্টে (Grant) প্ৰথম পৰিফেৰা (Porifera) পৰ্বটোৰ নামকৰণ কৰিছিল।\n2.1 শ্ৰেণী: কেলকেৰিয়া (Calcarea)\n2.2 শ্ৰেণী: হেক্সাটিনেলিডা (Hexactinellida)\n2.3 শ্ৰেণী: ডেম'স্পঞ্জি (Demospongiae)\nবহুকোষী দেহত সুনিৰ্দিষ্ট কলা, কলাতন্ত্ৰ, অঙ্গ আৰু অঙ্গতন্ত্ৰ নাথাকে। প্ৰধানত অসাম্য দেহ, অৰ্থাৎ দেহ কোনো দিশৰ পৰাই সমানভাৱে ভাগ কৰিব পৰা নাযায়। দেহৰ নলিকাতন্ত্ৰ (Canal system) বৰ্তমানেও এই পৰ্বৰ অনন্য বৈশিষ্ট্য। দেহৰ অভ্যন্তৰত কোৱান'চাইট কোষৰ দ্বাৰা আবৃত স্পঞ্জোচিল (Spongocoel) নামৰ গহ্বৰ থাকে যি অছকুলাম (Osculum) নামৰ ডাঙৰ আকাৰৰ ছিদ্ৰেৰে বাহিৰলৈ উন্মুক্ত হৈ থাকে। দেহপ্ৰাচীৰ অষ্টিয়া (Ostia) নামৰ অসংখ্য ক্ষুদ্ৰাকৃতিৰ ছিদ্ৰ বিশিষ্ট, এইবোৰ প'ৰচাইট (porocyte) নামৰ কোষৰ দ্বাৰা গঠিত। দেহত ফ্লেজেলা বিশিষ্ট কোষ পিনাক'চাইট (Pinacocyte) আৰু কোৱান'চাইটৰ (Choanocyte) দ্বাৰা পৰিবেষ্টিত এক বা একাধিক প্ৰকোষ্ঠ (Chamber) থাকে। ইহঁতৰ দেহ ফুলদানি আকৃতিৰ (Vase-like), চুঙা আকৃতিৰ (Cylindrical), নলাকাৰ (Tubular), কুচন আকৃতিৰ (Cushion-shaped) ইত্যাদি আৰু প্ৰতিসাম্যতা (Symmetry) অপ্ৰতিসম (Asymmetry) অথবা পাৰ্শ্বীয় প্ৰতিসম (Radial symmetry)। দেহপ্ৰাচীৰ দ্বিস্তৰ বিশিষ্ট। বাহিৰৰ স্তৰ পিনাক'ডাৰ্ম (Pinacoderm) আৰু ভিতৰৰ স্তৰ কোৱান'ডাৰ্ম (Choanoderm)। উভৰ স্তৰৰ মাজত সাধাৰণতে অকোষীয় (Non-cellular) মেছেনকাইম (Mesenchyme) ধাত্ৰ থাকে য'ত স্পিকিউল (Spicule), স্পঞ্জিন (Spongin) আৰু এমিবয়ড (Amoeboid) কোষ দেখিবলৈ পোৱা যায়। পূৰ্ণাংগ প্ৰাণীবোৰ নিশ্চল (Sessile) অৰ্থাৎ কোনো অবকাঠামোত স্থায়ীভাবে লাগি থাকে। দেহত মুখছিদ্ৰ বা পায়ুছিদ্ৰ নাথাকে। ইহঁত অকলশৰীয়া (Solitary) অথবা উপনিৱেশ (Colonial) গঠন কৰি বাস কৰে। সকলো জলজ প্ৰাণী; বেছিভাগ সামুদ্ৰিক, কিছুমান প্ৰজাতি মৃদুপানীত বাস কৰে। সকলো স্পঞ্জেই উভলিঙ্গী (Hermaphrodite), যদিও ইহঁতে Allogamy তথা cross-fertilization প্ৰদৰ্শন কৰে অৰ্থাৎ একে দেহত স্ত্ৰী আৰু পুৰুষ জননকোষ উৎপন্ন হলেও দুটি ভিন্ন সদস্যৰ স্ত্ৰী আৰু পুৰুষ জননকোষৰ মাধ্যমেও নিষেচন (Fertilization) সম্পন্ন হয়। ইহঁতৰ অযৌন প্ৰজনন মুকুল উৎপাদন বা মুকুলোদগম (Budding), দ্বিবিভাজন বা ফিছন (Fission) আৰু গেমিউল গঠনৰ (Gemmule formation) জৰিয়তে আৰু যৌন প্ৰজনন গেমেট'গনিৰ (Gametogony) যোগেদি হয়। সকলো প্ৰাণীৰ পুনৰুজ্জীৱন ক্ষমতা আছে। দেহেৰ ক্ষতিগ্ৰস্ত অংশৰ পুনঃ উৎপত্তিৰ (Regeneration) ক্ষমতা আছে।\n১৯৭২ চনত বিজ্ঞানী মেগলিচৰ (Meglitsch) প্ৰদত্ত পৰিফেৰা পৰ্বৰ বৰ্গীকৰণ মূলতঃ অন্তঃকঙ্কালৰ ওপৰত ভিত্তিকৰি নিৰ্মিত।\nশ্ৰেণী: কেলকেৰিয়া (Calcarea)[সম্পাদনা কৰক]\nলেটিন শব্দ Calx যাৰ আভিধানিক অৰ্থ Lime অৰ্থাৎ চুণৰ পৰা কেলকেৰিয়া শব্দটো আহৰণ কৰা হৈছে। সৰু আকৃতিৰ চুণযুক্ত (Calcareous) স্পঞ্জৰ দৈৰ্ঘ্য ১০ ছেমি, ইয়াতকৈও সৰু হয়। দেহাকৃতি চুঙাকৃতিৰ (Cylindrical) বা ফুলদানী (Vase-like) আকৃতিৰ। অকলশৰীয়া (Solitary) বা উপনিৱেশ (Colonial) পাতি বাস কৰে। স্পিকিউল (Spicule) চুণেৰে (Lime) নিৰ্মিত আৰু এক/তিনি/চাৰি ৰশ্মি (Rayed) বিশিষ্ট। ফ্লেজেলাম প্ৰকোষ্ঠ দীঘল আকৃতিৰ। কোৱান'চাইট (Choanocyte) নামৰ কোষবোৰ আকৃতিত ডাঙৰ। সকলো সামুদ্ৰিক। উদাহৰণ: Sycon gelatinosum।\nশ্ৰেণী: হেক্সাটিনেলিডা (Hexactinellida)[সম্পাদনা কৰক]\nকাপ (Cup), গোলাকাৰ বা ফুলদানী আকৃতিৰ স্পঞ্জ তুলনামূলকভাৱে বৃহৎ আকাৰৰ, অনেক এক মিটাৰ পৰ্যন্ত হয়। স্পিকিউল (Spicule) ছিলিকাৰ দ্বাৰা নিৰ্মিত (Siliceous) আৰু ছয় ৰশ্মি (Rayed) বিশিষ্ট। ডাৰ্মেল এপিথেলিয়াম (Dermal epithelium) বা এক্সোপিনাকোৰ্ডাম (Exopinacoderm) অনুপস্থিত। ফ্লেজেলাম প্ৰকোষ্ঠ ডিম্বাকৃতিৰ কোৱান'চাইট (Choanocyte) নামৰ কোষবোৰো আকৃতিত সৰু। সকলো সামুদ্ৰিক, অনেক গভীৰ সমুদ্ৰেৰ বাসিন্দা। উদাহৰণ: Euplectella aspergillus।\nশ্ৰেণী: ডেম'স্পঞ্জি (Demospongiae)[সম্পাদনা কৰক]\nগ্ৰীক শব্দ Demose যাৰ আভিধানিক অৰ্থ Frame অৰ্থাৎ কাঠামো আৰু Spongos যাৰ আভিধানিক অৰ্থ Sponge অৰ্থাৎ স্পঞ্জৰ পৰা ডেম'স্পঞ্জি শব্দটি আহৰণ কৰা হৈছে। কোৱান'চাইট (Choanocyte) নামৰ কোষবোৰ আকৃতিত সৰু। ফ্লেজেলাম প্ৰকোষ্ঠ গোলাকাৰ বা বৃত্তাকাৰ। অনেক প্ৰাণীৰ স্পিকিউল নাথাকে। যিবোৰৰ থাকে সিহঁতৰ স্পিকিউল ছিলিকা (Siliceous) বা স্পঞ্জিন-তন্তুৰ (Spongin fibre) দ্বাৰা নিৰ্মিত অথবা ছিলিকা আৰু স্পঞ্জিন তন্তুৰ সমন্বয়ত গঠিত আৰু এক বা ছয় ৰশ্মি (Rayed) বিশিষ্ট। সৰুৰ পৰা বৃহৎ আকাৰৰ দেহ ফুলদানী আকৃতিৰ (Vase-like), কাপ আকৃতিৰ (Cup-like), কুছন আকৃতিৰ (Cushion-shaped) আৰু ইহঁত অকলশৰীয়া (Solitary) অথবা উপনিৱেশ (Colonial) গঠন কৰি অৱস্থান কৰে। অধিকাংশই সামুদ্ৰিক, কিছুমান মৃদু পানীৰ বাসিন্দা। উদাহৰণ: Spongilla locustris।\n↑ ৰছিদ, মঃ মামুনুৰ. "প্লাটিহেলমিনথিস,অ্যানিলিডা,নেমাটোডা (শ্ৰেণী-৭ম)". জাতীয় ই-তথ্যকোষ. http://www.infokosh.gov.bd/atricle/%E0%A6%AA%E0%A7%8D%E0%A6%B2%E0%A6%BE%E0%A6%9F%E0%A6%BF%E0%A6%B9%E0%A7%87%E0%A6%B2%E0%A6%AE%E0%A6%BF%E0%A6%A8%E0%A6%A5%E0%A6%BF%E0%A6%B8%E0%A6%85%E0%A7%8D%E0%A6%AF%E0%A6%BE%E0%A6%A8%E0%A6%BF%E0%A6%B2%E0%A6%BF%E0%A6%A1%E0%A6%BE%E0%A6%A8%E0%A7%87%E0%A6%AE%E0%A6%BE%E0%A6%9F%E0%A7%8B%E0%A6%A1%E0%A6%BE-%E0%A6%B6%E0%A7%8D%E0%A6%B0%E0%A7%87%E0%A6%A3%E0%A7%80-%E0%A7%AD%E0%A6%AE%E0%A6%AE%E0%A7%8B%E0%A6%83-%E0%A6%AE%E0%A6%BE%E0%A6%AE%E0%A7%81%E0%A6%A8%E0%A7%81%E0%A6%B0-%E0%A6%B0%E0%A6%B6%E0%A6%BF%E0%A6%A6.\n↑ আজমল, গাজী; আসমত, গাজী. জীববিজ্ঞান-২য় পত্ৰ. গাজী পাবলিসাৰ্স.\n"https://as.wikipedia.org/w/index.php?title=স্পঞ্জ&oldid=208424"ৰ পৰা সংকলিত\nএই পৃষ্ঠাখন ২৮ অক্টোবৰ, ২০১৯ তাৰিখে ১৭:০৭ বজাত অন্তিম সংশোধন কৰা হৈছিল।


খেল'ইণ্ডিয়াৰ খেল উপভোগ কৰিব বিচাৰে নেকি? খেল'ইণ্ডিয়াৰ খেল চাবলৈ পাছ বা টিকট লাগিব নেকি? জানিবলৈ চাওক এই প্ৰতিবেদন.... - Olympia Sports\nHomeNewsখেল'ইণ্ডিয়াৰ খেল উপভোগ কৰিব বিচাৰে নেকি? খেল'ইণ্ডিয়াৰ খেল চাবলৈ পাছ বা টিকট...\nখেল’ইণ্ডিয়াৰ খেল উপভোগ কৰিব বিচাৰে নেকি? খেল’ইণ্ডিয়াৰ খেল চাবলৈ পাছ বা টিকট লাগিব নেকি? জানিবলৈ চাওক এই প্ৰতিবেদন….\nআৰম্ভ হ’ল খেল’ইণ্ডিয়া যুৱ ক্ৰীড়া সমাৰোহৰ তৃতীয় সংস্কৰণ। ১০ জানুৱাৰীৰ সন্ধিয়া ৭ বজাত অসমৰ মুখ্যমন্ত্ৰী সৰ্বানন্দ সোণোৱালে আনুষ্ঠানিকভাৱে শুভ উদ্বোধন কৰে। বৰ্ণাধ্য সাংস্কৃতিক কাৰ্যক্ৰমণিকাৰে অনুষ্ঠিত হোৱা উদ্বোধনী অনুষ্ঠানত উপস্থিত আছিল দেশৰ ক্ৰীড়া মন্ত্ৰী কিৰেন ৰিজুজু, ভাৰতীয় অলিম্পিক সন্থাৰ সম্পাদক, প্ৰতিখন ৰাজ্যৰ খেলুৱৈ, টিম মেনেজাৰকে আদি কৰি ক্ৰীড়া ক্ষেত্ৰৰ বহু ব্যক্তি।\nঅসমৰ কৃষ্টি-সংস্কৃতি, শৌৰ্য-বীৰ্যৰ চানেকি দাঙি ধৰি পৰিবেশন কৰা বৰ্ণাধ্য কাৰ্যক্ৰমণিকাত বহু ক্ৰীড়াপ্ৰেমী ৰাইজে ইচ্ছা কৰিও প্ৰতিযোগিতাৰ উদ্বোধনী অনুষ্ঠান উপভোগ কৰিবলৈ নোৱাৰিলে। অনষ্ঠানেটা উপভোগ কৰাৰ ক্ষেত্ৰত পাৰ পত্ৰৰ ব্যৱ্স্থা কৰাৰ বাবেই ক্ৰীড়াপ্ৰেমী ৰাইজ অনুষ্ঠান উপবোগৰ পৰা বঞ্চিত হ’বলগীয়া হয়। অৱশ্যে এতিয়াৰ পৰা আৰু ক্ৰীড়া প্ৰেমী ৰাইজ তেনে সমস্যাৰ সনমুখীন হ’বলগীয়া নহ’ব। কাৰণ ৰাজ্যৰ ক্ৰীড়া বিভাগে ৰাইজৰ বাবে বিশেষ ব্যৱস্থা গ্ৰহণ কৰিছে। খেল’ইণ্ডিয়াৰ বিভিন্ন প্ৰতিযোগিতাসমূহ যিসমূহ ক্ৰীড়া প্ৰকল্পত অনুষ্ঠিত হ’ব সেই সমূহ ক্ৰীড়া প্ৰকল্পত গৈ ৰাইজ উপস্থিত হ’লেই হ’ল। কিয়নো প্ৰতিযোগিতাৰ খেল সমূহ উপভোগ কৰাৰ ক্ষেত্ৰত এতিয়াৰে পৰা কোনো পাৰপত্ৰ অথবা টিকটৰ প্ৰয়োজন নহ’ব। এই কথা আজি এক সংবাদেমল যোগে অৱগত কৰিছে ৰাজ্যখনৰ ক্ৰীড়া আৰু যুৱ কল্যাণ বিভাগৰ সদস্য সচিব তথা অসম অলিম্পিক সন্থাৰ সম্পাদক লক্ষ্য কোঁৱৰে।\nkhelo india press meet\nlakhya konwar press meet\nPrevious articleঅলিম্পিয়া এক্সক্লুচিভ; অসমৰ হৈ প্ৰথমটো পদক লাভ কৰা উপাষা তালুকদাৰে আমাৰ আগত কি ক’লে! উপাষাৰ তিনিটা পদকেৰে অসম বৰ্তমান কিমান স্থানত ?\nNext articleকাৰ ভুলৰ বাবে বাৰে বাৰে সাংবাদিক সকল অসুবিধাৰ সন্মুখীন হ’বলগীয়া হৈছে? খেল’ইণ্ডিয়াৰ বাতৰি সংগ্ৰহত পদে পদে বাধাৰ সন্মখুনী হৈছে ৰাজ্যৰ সাংবাদিক।\nলকডাউনৰ বাবে ৰাজস্থানৰ পৰা বিহাৰলৈ খোজকাঢ়ি যাবলৈ ওলাইছিল শ্ৰমিক; সহায় কৰিলে মহম্মদ ছামিয়ে\nমেচ ফিক্সঙৰ বিৰ্তকত জে কে বৰুৱা ক্ৰিকেট!


মাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ » Dev Library\nমাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ is the TET, APSC, PNRD, Assam Police, Post Office, other govt. exam Notes to be provided in the list so that you can easily browse throughout different Assamese Language syllabus wise notes for MCQ of মাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ\nAlso, you can read the Assam TET, APSC, PNRD, Assam Police, Post Office, other govt. exam Objective-type questions online note in these sections as per Assam Competitive exam Syllabus guidelines. These notes are part of Assam TET Assamese Language also. Here we have given মাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ of TET, APSC, PNRD, Assam Police, Post Office, other govt. exam for All Objective type questions, You can practice these here.\nমাতৃভাষা শিক্ষণৰ উদ্দেশ্য আৰু লক্ষ্য\nমাতৃভাষা সমাজ জীৱনৰ অতি আৱশ্যকীয় অঙ্গ। মাতৃভাষাৰ বিকাশ আৰু প্ৰসাৰেৰে এখন সমাজ সুসমৃদ্ধিশালী হৈ পৰিব পাৰে। শিশুকালৰ পৰাই মাতৃভাষাৰ লগত মানুহৰ সম্পৰ্ক। সেয়ে এই মাতৃভাষা শিক্ষাৰ পৰা শিশু বঞ্চিত হ’লে মানসিক বিকাশ সম্পূৰ্ণ নহয় আৰু সমাজ জীৱনৰ লগত সি তাল মিলাই চলিব নোৱাৰে। কিন্তু আমাৰ কাৰণে এইটো দুখৰ বিষয় যে সম্প্ৰতি আমাৰ সমাজত মাতৃভাষা অৱহেলিত হৈ আহিছে। স্বাধীনতাৰ ষাঠিটা বছৰ অতিক্ৰম হৈ যোৱাৰ পাছতো প্ৰাথমিক, মাধ্যমিক তথা উচ্চ বিদ্যালয়সমূহত ই অৱহেলিত বিষয় হিচাপে গণ্য হোৱাৰ লগতে গাৱে-ভূঞেও এতিয়া ইংৰাজী মাধ্যমৰ স্কুলবোৰ গঢ় লৈ উঠাত মাতৃভাষাৰ ওপৰত ভালকৈ মাধমাৰ পৰিছে। গতিকে এটা সবল সুস্থ জাতি গঢ়ি তুলিবৰ বাবে মাতৃভাষা শিক্ষাৰ ওপৰত বিশেষ গুৰুত্ব দিব লাগে। ইয়াৰ যোগেদিহে ছাত্র-ছাত্রীসকলে সমাজৰ একো একোজন দায়িত্বশীল নাগৰিক ৰূপে গঢ় লৈ উঠিব পাৰিব।\nমাতৃভাষাৰ শৃঙ্খলিত স্বৰূপ অৰ্জন কৰি তাক তেওঁলোকে বাস্তৱ জীৱনত প্ৰয়োগ কৰিব লাগিব। সেয়ে মাতৃভাষা শিক্ষাৰ উদ্দেশ্য আৰু লক্ষ্য সুদূৰপ্ৰসাৰী।\nবিষয়বস্তুৰ পূৰ্ণ জ্ঞান : মাতৃভাষাৰ যোগেদি শিক্ষা গ্ৰহণ কৰি তাক সুন্দৰ ৰূপে আয়ত্ত কৰিব পাৰিলেহে বিষয়বস্তুৰ ওপৰত পূৰ্ণ জ্ঞান সম্ভৱপৰ। মাতৃভাষাত ৰচিত সাহিত্য, জীৱনীমূলক গ্ৰন্থ, ভ্ৰমণ কাহিনী আদিয়ে শিশুৰ মনত গভীৰ চিন্তাৰ উদ্ৰেক কৰে আৰু তাৰ যোগেদি মানসিক আৰু চাৰিত্ৰিক দিশৰ বিশেষ উন্নতি সাধন হয়। এই ক্ষেত্ৰত নৈতিক আদৰ্শযুক্ত মাতৃভাষাত ৰচিত গ্ৰন্থৰ প্ৰভাৱ সৰ্বাধিক।\nজাতীয়তাবোধৰ সৃষ্টি : মাতৃভাষাত ৰচিত গীতবোৰে আমাৰ মনত জাতীয়তাবোধ তথা দেশপ্ৰেমৰ সৃষ্টি কৰে। এনে ধৰণৰ জাতীয়তাবোধ বিশিষ্ট স্বদেশপ্ৰেমমূলক গীতবোৰক বিদ্যালয়ত প্ৰাৰ্থনা, সঙ্গীত ৰূপে ব্যৱহাৰ কৰি ছাত্র-ছাত্ৰীৰ মনত দেশপ্ৰেমৰ অংকুৰ সিচা হয়।\nনৈতিক চৰিত্ৰ সংশোধন : ছাত্র এজনক কুপথৰ পৰা সৎ পথলৈ আনিবলৈ মাতৃভাষাৰ যোগেদিহে তেওঁৰ মনত গভীৰ ছাপ সৃষ্টি কৰিব পাৰি। সেই কাৰণে মাতৃভাষাৰ ওপৰত গুৰুত্ব আৰোপ কৰা উচিত।\nপঠনৰ অভ্যাস : মাতৃভাষাৰ যোগেদি অতি সহজে পঠনৰ অভ্যাস গঢ়ি তুলিব পাৰি। ইয়াৰ বাবে শিক্ষকৰো গুৰুত্বপূৰ্ণ ভূমিকা প্ৰয়োজন। মাতৃভাষাৰ প্ৰতি আকৃষ্ট কৰি সেই ভাষাত লিখা উৎকৃষ্ট কিতাপবোৰৰ সন্ধান শিক্ষকেই দিব লাগিব আৰু স্কুল বা আন অনুষ্ঠানৰ পুথিভঁৰালৰ লগত ছাত্রসকলক সম্পৰ্ক স্থাপন কৰি দিব লাগিব।\nসাহিত্যৰ প্ৰতি আকৰ্ষণ : সাহিত্যৰ ৰসাস্বাদনৰ প্ৰতি ছাত্র-ছাত্রীসকলক আগ্ৰহী কৰি তুলিব পাৰি একমাত্ৰ মাতৃভাষাৰ যোগেদিহে। ইয়াৰ বাবে ছাত্র-ছাত্ৰীসকলক ৰচনা, কবিতা লিখা আদিৰ প্ৰতি উৎসাহিত কৰিবলৈ তেনেধৰণৰ প্ৰতিযোগিতাৰ আয়োজন কৰা দৰকাৰ। কোনোবা ছাত্র কোনো ঠাইলৈ গ’লে তাৰ ভ্ৰমণ অভিজ্ঞতাবোৰো লিখিবলৈ শিক্ষকে প্ৰেৰণা যোগোৱা উচিত।\nমাতৃভাষালৈ অনূদিত হোৱা গ্ৰন্থ পঢ়ি ছাত্র-ছাত্ৰীসকলে মহৎ সাহিত্যৰ ৰসাস্বাদন কৰিব পাৰে। এনেবোৰ গ্ৰন্থৰ অধ্যয়নে মহৎ সাহিত্যিকসকলৰ ৰচনাৰ ভঙ্গী, জীৱন দৰ্শন সম্পৰ্কে ছাত্র-ছাত্রীক অৱগত কৰায়। ইয়ে ভৱিষ্যতে ছাত্র এজনক সাহিত্যৰ প্ৰতি ৰুচিশীল ব্যক্তি তথা সাহিত্যিক হিচাপে গঢ়ি তুলিব পাৰে।\nমাতৃভাষাত কম আয়াসতে আৰু কম কষ্টতে নৈতিক চৰিত্ৰবোধ সম্পন্ন গ্ৰন্থবোৰ অধ্যয়ন কৰি ছাত্র-ছাত্রীসকলে নিজৰ নৈতিক চৰিত্ৰক গঢ় দিব পাৰে। এই পাঠবোৰৰ দ্বাৰা সহিষ্ণুতা, মানব প্ৰীতি, বন্ধুপ্ৰীতি, ভাতৃপ্ৰেম, পৰম্পৰা আদিৰ প্ৰতি ছাত্রসকলৰ অনুৰাগ বাঢ়ে আৰু এজন সু নাগৰিক হিচাপে নিজকে গঢ় দিব পাৰে।\nটান গ্ৰন্থৰ ৰিদৈয়ঙ্গমতা : মাতৃভাষাৰ যোগেদি অন্যান্য বিষয়ৰ টান কিতাপবোৰে সহজে ৰিদৈয়ঙ্গম কৰিব পাৰে বাবে ছাত্র-ছাত্ৰীৰ মাজত মাতৃভাষাৰ প্ৰসাৰ বঢ়োৱা উচিত।\nস্বাধীন চিন্তাৰ উন্মেষ : মাতৃভাষাই স্বাধীন চিন্তাৰ জন্ম দিব পাৰে। মাতৃভাষা আয়ত্তৰ দ্বাৰাই নিজৰ বিবেকৰ দ্বাৰা পৰিচালিত হোৱাৰ সামৰ্থ লাভ কৰে। স্কুলত বিভিন্ন দায়িত্ব গ্ৰহণ কৰা ছাত্রসকলে মাতৃভাষাত কথাবোৰ ভালদৰে বুজাই দিব পাৰিলেহে ছাত্রসভাৰ সাধাৰণ সম্পাদক, আলোচনী সম্পাদক আদিৰ দায়িত্ব লোৱাসকলে তেওঁলোকৰ দায়িত্ব পালন কৰিব পাৰিব।\nৰুচিবোধৰ জন্ম : মাতৃভাষাই ছাত্র-ছাত্রীৰ মনত ৰুচিবোধ জন্মায়। ই পঢ়াৰ প্ৰতি ধাউতি বঢ়ায়। মাতৃভাষাত ৰচিত গ্ৰন্থৰ অধ্যয়নে ৰুচিবোধৰ জন্ম দিয়াৰ লগতে এজন সুস্থ নাগৰিকৰো জন্ম দিয়ে।\nপ্ৰশ্ন ১। মাতৃভাষা আৰু মাতৃদুগ্ধ সমতুল্য এই অভিমত কাৰ ?\n(ক) সৰ্বপল্লী ৰাধাকৃষ্ণনৰ।\n(খ) ৰবীন্দ্ৰনাথ ঠাকুৰৰ।\n(গ) মহাত্মা গান্ধীৰ।\n(ঘ) ঈশ্বৰচন্দ্ৰ বিদ্যাসাগৰৰ।\nউত্তৰ : (গ) মহাত্মা গান্ধীৰ।\nপ্ৰশ্ন ২। অসমত অসমীয়া ভাষা এলাগী হৈ পৰিছিল ইংৰাজসকলে অসমত ৰাজত্ব কৰা সময়ত ? কিয় কোনে অসমীয়া ভাষাক এলাগী কৰিছিল ?\n(গ) বৃটিছ শাসকসকলে।\nউত্তৰ : (ক) কেৰাণী-মহৰীসকলে।\nপ্ৰশ্ন ৩। মাতৃভাষাত লিখা এখন নোবেল পুৰস্কাৰপ্ৰাপ্ত গ্ৰন্থ হ’ল\nউত্তৰ : (খ) গীতাঞ্জলী।\nপ্ৰশ্ন ৪। মাতৃভাষাই মানসিক উৎকৰ্ষ সাধন কৰে দেশীয় ভাষাত লিখা গ্ৰন্থৰ যোগেদি কাৰণ\n(ক) মাতৃভাষাত আমাৰ মনৰ প্ৰতিবিম্ব ৰূপায়িত হয় বাবে।\n(খ) অন্য ভাষাৰ সাহিত্যই অন্তৰ্নিহিত ভাবেৰে উদ্ধুদ্ধ কৰিব নোৱাৰে বাবে।\n(গ) এডভাঞ্চাৰ কাহিনীবোৰে আনন্দ দিব নোৱাৰে বাবে।\n(ঘ) অন্য ভাষা সাহিত্য দুৰ্লভ বাবে।\nউত্তৰ :(ক) মাতৃভাষাত আমাৰ মনৰ প্ৰতিবিম্ব ৰূপায়িত হয় বাবে।\nপ্ৰশ্ন ৫। কি সাহিত্যৰ অধ্যয়নৰ ফলত অনুভূতি, ৰুচি আদিয়ে সঠিক কাম দিয়ে ?\n(খ) বিদেশী সাহিত্য।\n(গ) অনূদিত সাহিত্য।\n(ঘ) কল্প বিজ্ঞান সাহিত্য।\nউত্তৰ :(ক) কাব্য-সাহিত্য।\nপ্ৰশ্ন ৬। মানুহে সুখ-দুখৰ কথা পাতিবলৈ কি ভাষা ব্যৱহাৰ কৰে ?\n(খ) ইংৰাজী ভাষা।\n(ঘ) হিন্দী ভাষা।\nউত্তৰ : (ক) মাতৃভাষা।\nপ্ৰশ্ন ৭। মাতৃভাষাৰ কিতাপে আমাৰ মনত কি বোধৰ জন্ম দিয়ে ?\nউত্তৰ : (খ) ৰুচিবোধ।\nপ্ৰশ্ন ৮। মাতৃভাষা প্ৰয়োগৰ দ্বাৰা ছাত্রসকলৰ কি বাঢ়ে ?\n(ক) বিদ্বেয় ভাব বাঢ়ে।\n(খ) হীনমন্যবোধ বাঢ়ে।\n(গ) বিচাৰ শক্তি বাঢ়ে।\n(ঘ) সহনশীলতা বাঢ়ে।\nউত্তৰ : (গ) বিচাৰ শক্তি বাঢ়ে।\nপ্ৰশ্ন ৯। সংস্কৃতিৰ এবিধ অংগ কি ?\n(খ) ভৌগোলিক সীমা।\nপ্ৰশ্ন ১০। কোনটো শুদ্ধ লিখা\n(ক) মাতৃভাষা হ’ল পৰিপূৰ্ণ মানৱ জীৱনত প্ৰবেশৰ বাবে শিকা ভাষা।\n(খ) মাতৃভাষাৰ যোগেদি ছাত্র-ছাত্ৰীয়ে দায়িত্বশীল নাগৰিক হ’ব নোৱাৰে।\n(গ) কেন্দ্ৰীয় চৰকাৰৰ প্ৰতিযোগিতামূলক পৰীক্ষাত মাতৃভাষা অন্তৰ্ভুক্ত হোৱা নাই।\n(ঘ) বৰ্তমান বৈজ্ঞানিক প্ৰগতিৰ খবৰবোৰ কেৱল ইংৰাজীতহে পোৱা যায়, মাতৃভাষাত পোৱা নাযায়।\nউত্তৰ :(ক) মাতৃভাষা হ’ল পৰিপূৰ্ণ মানৱ জীৱনত প্ৰবেশৰ বাবে শিকা ভাষা।\nপ্ৰশ্ন ১১। ইংৰাজ চৰকাৰে ইংৰাজীকেই স্কুল-কলেজৰ মাধ্যম ৰূপে স্বীকৃতি দিয়া চনটো কি ?\nউত্তৰ : (খ) ১৮৩৫।\nপ্ৰশ্ন ১২। কোনটো শুদ্ধ ?\n(ক) সৰুৰ পৰাই শিশুই মাতৃভাষাতেই মনৰ ভাব প্ৰকাশ কৰে। নিজক সহজে আত্মপ্ৰকাশ কৰিব পৰা ভাষাটো হ’ল মাতৃভাষা।\n(খ) ইংৰাজীক শিক্ষাৰ মাধ্যম কৰাটো বিপজ্জনক।\n(গ) ইংৰাজীক মাধ্যম কৰা মানে ছাত্র-ছাত্ৰীসকলৰ ভাবনা বা ধ্যান-ধাৰণা উন্নত কৰা।\n(ঘ) ইংৰাজী ভাগৰ ভাষা\nউত্তৰ :(খ) ইংৰাজীক শিক্ষাৰ মাধ্যম কৰাটো বিপজ্জনক।\nপ্ৰশ্ন ১৩। তলত দিয়া বাক্যবোৰৰ কোনটো শুদ্ধ ?\n(ক) মাতৃভাষাৰ লগত আমাৰ দেহৰ সম্পৰ্ক।\n(খ) মাতৃভাষাৰ লগত আমাৰ তেজৰ সম্পৰ্ক।\n(গ) ইংৰাজী বা হিন্দী আমাৰ মাতৃভাষাৰ সমতুল্য ভাষা।\n(ঘ) মাতৃৰ পৰা শিকাটো কষ্টসাধ্য।\nউত্তৰ :(খ) মাতৃভাষাৰ লগত আমাৰ তেজৰ সম্পৰ্ক।\nপ্ৰশ্ন ১৪। আঞ্চলিক ভাষা শিক্ষাৰ মাধ্যম নহ’লে শিশুৰ মানসিক বিকাশ-\n(ক) উন্নত নহয়।\n(খ) বাধাগ্ৰস্ত নহয়।\n(গ) অধপতিত নহয়।\n(ঘ) পৰিপূৰ্ণ নহয়।\nউত্তৰ : (ক) উন্নত নহয়।\nপ্ৰশ্ন ১৫। মাতৃভাষাত বিষয়টো বুজাবলৈ শিক্ষকসকলে\n(ক) কঠিন পায়।\n(খ) সহজ পায়।\n(গ) অতি কম সময় খৰচ কৰিব পাৰে।\n(ঘ) বিৰক্তি পায়।\nউত্তৰ : (খ) সহজ পায়।\nপ্ৰশ্ন ১৬। সাহিত্য অধ্যয়ন মাতৃভাষাৰ যোগেদি হ’লে ছাত্ৰসকলে\n(ক) সোনকালে বুজি পায়।\n(খ) মানস পটত সেই কথা বা কবিতাটোৰ ভাব স্পষ্ট হৈ উঠে।\n(গ) বিৰক্তি বোধ কৰে।\n(ঘ) অন্যমনস্ক হয়।\nউত্তৰ : (খ) মানস পটত সেই কথা বা কবিতাটোৰ ভাব স্পষ্ট হৈ উঠে।\nপ্ৰশ্ন ১৭। মাতৃভাষাৰ মাধ্যমত ভাল ফলাফল কৰা ছাত্ৰসকলে কেনেদৰে অনুজসকলক উপকৃত কৰিব পাৰে ?\n(ক) তেওঁলোকৰ বোধগম্য জ্ঞান দান কৰি।\n(খ) শিক্ষাৰ প্ৰতি আগ্ৰহ সৃষ্টি কৰি।\n(গ) ভাল ফলাফল কৰিবলৈ প্ৰেৰণা দি।\n(ঘ) অন্য ভাষালৈ অনাগ্ৰহ সৃষ্টি কৰি।\nউত্তৰ :(ক) তেওঁলোকৰ বোধগম্য জ্ঞান দান কৰি।\nপ্ৰশ্ন ১৮। ইংৰাজী ভাষাত সাহিত্য ৰচনা কৰা সাহিত্যিকজন কোন ?\n(খ) ভিক্টৰ হুগো।\nউত্তৰ : (ক) শ্বেইক্সপিয়াৰ।\nপ্ৰশ্ন ১৯। তলৰ কোনটো অশুদ্ধ- মানুহে সাধাৰণতে-\n(ক) মাতৃভাষাত কথা পাতে।\n(খ) মাতৃভাষাত চিন্তা কৰে।\n(গ) মাতৃভাষাত সামাজিক সম্পৰ্ক ৰক্ষা কৰে।\n(ঘ) মাতৃভাষাত কেৱল আনুষ্ঠানিক শিক্ষা গ্ৰহণ কৰে।\nউত্তৰ : (ঘ) মাতৃভাষাত কেৱল আনুষ্ঠানিক শিক্ষা গ্ৰহণ কৰে।\nপ্ৰশ্ন ২০। তলৰ কোনটো মাতৃভাষা শিক্ষণৰ উদ্দেশ্য নহয়-\n(ক) মাতৃভাষাৰ প্ৰতি ছাত্র-ছাত্ৰীৰ আগ্ৰহ বঢ়োৱা।\n(খ) কবি-সাহিত্যিকসকলৰ লগত পৰিচয় কৰাই দিয়া।\n(গ) মৌলিক চিন্তাধাৰা আৰু কল্পনাশক্তিৰ উৎকৰ্ষ সাধন কৰা।\n(ঘ) মাতৃভূমিক ভালপাবলৈ শিকোৱা।\nউত্তৰ :(ঘ) মাতৃভূমিক ভালপাবলৈ শিকোৱা।\nপ্ৰশ্ন ২১। মাতৃভাষা আমাৰ প্ৰিয়, কিয়নো-\n(ক) ই অতি সহজ।\n(খ) এই ভাষা পৰিয়ালৰ লোকসকলে কয়।\n(গ) এই ভাষাৰ সৈতে আমি জন্মৰে পৰা জড়িত।\n(ঘ) ই শুনিবলৈ অতি শুৱলা।\nউত্তৰ : (গ) এই ভাষাৰ সৈতে আমি জন্মৰে পৰা জড়িত।\nপ্ৰশ্ন ২২। দ্বিতীয় ভাষাটো-\n(ক) জন্মস্বত্ত্বে পোৱা ভাষা।\n(খ) মাতৃৰ কথিত ভাষা।\n(গ) মাতৃভাষা নহয়।\n(ঘ) মাতৃৰ লিখিত ভাষা।\nউত্তৰ : (গ) মাতৃভাষা নহয়।\nপ্ৰশ্ন ২৩। মানুহৰ জীৱনৰ প্ৰথম আৰু গুৰুত্বপূৰ্ণ ভাষাটো হ’ল-\n(গ) দ্বিতীয় ভাষা।\nপ্ৰশ্ন ২৪। বিজ্ঞানে-\n(ক) ভাষা এটাৰ উৎস, অস্তিত্ব আৰু জনপ্ৰিয়তাৰ কথা জনায়।\n(খ) কোনো দেশৰ সামগ্ৰিক জ্ঞান প্ৰদান কৰে।\n(গ) কাৰিকৰী জ্ঞানত দক্ষতা বঢ়ায়।\n(ঘ) মানুহৰ চিন্তাত ৰুচিবোধ জন্মায়।\nউত্তৰ : (গ) কাৰিকৰী জ্ঞানত দক্ষতা বঢ়ায়।\nপ্ৰশ্ন ২৫। মাতৃভাষা শিক্ষণৰ উদ্দেশ্য হ’ল-\n(ক) মাতৃভাষা শিক্ষণৰ চাৰিটা কৌশল-শ্ৰৱণ, কথন, পঠন আৰু লিখনৰ দক্ষতা অৰ্জন কৰা।\n(খ) মাতৃভাষা মাধ্যমৰ বিদ্যালয়ৰ বাবে শিক্ষক প্ৰস্তুত কৰা।\n(গ) অসমত অসমীয়া ভাষাৰ প্ৰচলন কৰা।\n(ঘ) অসমীয়া সাহিত্যিক প্ৰস্তুত কৰা।\nউত্তৰ :(ক) মাতৃভাষা শিক্ষণৰ চাৰিটা কৌশল-শ্ৰৱণ, কথন, পঠন আৰু লিখনৰ দক্ষতা অৰ্জন কৰা।\nপ্ৰশ্ন ২৬। গদ্য শিক্ষণৰ মূল উদ্দেশ্য হৈছে-\n(ক) ছাত্ৰ-ছাত্ৰীৰ ভাষাজ্ঞান বৃদ্ধি কৰা।\n(খ) কথা কোৱাৰ সুৰ আয়ত্ব কৰা।\n(গ) বিভিন্ন লিখকৰ সৈতে পৰিচয় হোৱা।\n(ঘ) যতি-বিৰাম চিনৰ ব্যৱহাৰৰ দক্ষতা লাভ কৰা।\nউত্তৰ : (ক) ছাত্ৰ-ছাত্ৰীৰ ভাষাজ্ঞান বৃদ্ধি কৰা।\nপ্ৰশ্ন ২৭। মাতৃভাষাৰ মাধ্যমত শিক্ষা গ্ৰহণ কৰাৰ প্ৰধান সুবিধা হ’ল-\n(ক) নিজৰ মৌলিক আৰু স্বাধীন চিন্তাৰ অভিব্যক্তি প্ৰকাশ কৰিব পাৰে।\n(খ) সহ শিক্ষাৰ্থীৰ সৈতে সুসম্পৰ্ক ৰক্ষা কৰিব পাৰে।\n(গ) পাঠ্যক্ৰম সহজে আয়ত্ত কৰিব পাৰে।\n(ঘ) অসমীয়া ভাষাৰ কিতাপ-পত্ৰ সহজে পঢ়িব পাৰে।\nউত্তৰ : (গ) পাঠ্যক্ৰম সহজে আয়ত্ত কৰিব পাৰে।


চল্লিছোৰ্ধৰ ৰোগ আৰু প্ৰতিকাৰ — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / চল্লিছোৰ্ধৰ ৰোগ আৰু প্ৰতিকাৰ\nচল্লিছ বছৰত ভৰি দিয়া বা চল্লিছ পাৰ হোৱাৰ পাছত শৰীৰত নানা ধৰণৰ ৰোগে আক্ৰমণ কৰা দেখা যায়। ইয়াৰ ভিতৰত বেছিকৈ দেখা পোৱা ৰোগসমূহ হ’ল– ডায়েবেটিছ, উচ্চ ৰক্তচাপ (হাইপাৰটেনচন), আৰ্থ্ৰাইটিছ, নিদ্ৰাহীনতা (ইনচ্‌ম্‌নিয়া), চুলি পকা আৰু মহিলাসকলৰ ‘মেনোপ’জেল চিনড্ৰম’ আদিয়ে প্ৰধান। ‘ডায়েবেটিছ মেলিটাছ’ হ’ল সচৰাচৰ বেছিকৈ দেখা পোৱা এক ‘এণ্ডোক্ৰাইনেল’ ৰোগ। ইয়াৰ মুখ্য লক্ষণ হৈছে হাইপাৰ গ্লাইছেমিয়া (তেজত অত্যধিক গ্লুকজৰ মাত্ৰা বৃদ্ধি) আৰু গ্লাইক’চুৰিয়া অৰ্থাৎ প্ৰস্ৰাৱত গ্লুকজৰ মাত্ৰা বৃদ্ধি। মুখ্যত অগ্ন্যাশয় গ্ৰন্থিয়ে নি:সৰণ কৰা ইনচুলিন হৰ’মন’ৰ অভাৱ বা ইনচুলিনৰ কাৰ্যক্ষমতা হ্ৰাস পোৱাৰ ফলতেই ‘ডায়েবেটিছ’ ৰোগৰ সৃষ্টি হয়। যদি আৰম্ভণিতেই ইয়াৰ চিকিৎসা কৰা নহয় তেন্তে ইয়াৰ ফল ভয়াবহ হ’ব পাৰে। ডায়েবেটিছৰ সুচিকিৎসা নকৰিলে ইয়াৰ নানা ধৰণৰ উপসৰ্গই দেখা দিয়ে। উপসৰ্গসমূহ হ’ল- কিট’এছিড’ছিছ, ডায়েবেটিক ৰেটিন’পেথি, ডায়েবেটিক নিউৰ’পেথি, ঘা শুকাই নোযোৱা আদি। সুশ্ৰুতে(খ্ৰী:পূ: ৫০০) বিছ প্ৰকাৰৰ প্ৰমেহ ৰোগৰ বৰ্ণনা কৰিছিল। প্ৰমেহৰ দ্বাৰা মূত্ৰ নি:সৰণত দেখা দিয়া অসুবিধা বুজোৱা হৈছিল। সুশ্ৰুতৰ মতে, দিনত শোৱা, পৰিশ্ৰম নকৰা, এলেহুৱা, মিঠাই, চৰ্বি আৰু ঠাণ্ডা বস্তু সেৱন কৰা লোক প্ৰমেহ ৰোগৰ দ্বাৰা বেছিকৈ আক্ৰান্ত হয়। ভাৰতীয় চিকিৎসক সুশ্ৰুতেই প্ৰথমে ‘মধুমেহ’ৰ কথা উল্লেখ কৰিছিল আৰু ইয়াৰ লক্ষণসমূহ হ’ল- বেছিকৈ পিয়াহ আৰু ভোক লগা আৰু বাৰে বাৰে প্ৰস্ৰাৱ লগা। ‘ডায়েবেটিছ মেলিটাছ’ক এই মধুমেহ ৰোগৰ লগতে ৰিজোৱা হৈছে। আধুনিক সমাজ-ব্যৱস্থা আৰু উন্নত জীৱন-ধাৰণেই হ’ল এই ৰোগৰ মুখ্য কাৰণ। অত্যধিক শৰ্কৰা জাতীয় খাদ্য, মানসিক দুশ্চিন্তা আৰু মানসিক চাপ আদিয়ে এই ৰোগ হোৱাত বিশেষ অৰিহণা যোগাইছে। ডায়েবেটিছ সকলো জাতি, বংশ আৰু পুৰুষ-মহিলা উভয়ৰে হোৱা দেখা যায়। বিশ্বৰ মুঠ জনসংখ্যাৰ ২ শতাংশই হ’ল ডায়েবেটিছ ৰোগী। ভাৰতবৰ্ষত প্ৰায় ২.১ শতাংশ চহৰাঞ্চলৰ লোক আৰু ১.৫ শতাংশ গ্ৰাম্যাঞ্চলত বাস কৰা লোক ডায়েবেটিছৰ দ্বাৰা আক্ৰান্ত হয়। যদিও ডায়েবেটিছ মেলিটাছ এক বয়সত হোৱা ৰোগ আৰু বয়সৰ লগে লগে ইয়াৰ সংখ্যা বৃদ্ধি পায়, তথাপি যি কোনো বয়সৰ লোকেই এই ৰোগৰ দ্বাৰা আক্ৰান্ত হ’ব পাৰে। সাধাৰণ ওজনৰ ব্যক্তিতকৈ শকত ব্যক্তি এই ৰোগৰ দ্বাৰা বেছিকৈ আক্ৰান্ত হয়। ডায়েবেটিছ ৰোগ সুচিকিৎসাৰ বাবে আয়ুৰ্বেদিক চিকিৎসা পদ্ধতিত আহাৰ, ঔষধ, ব্যায়াম আৰু যোগৰ উল্লেখ আছে। প্ৰথমতেই এই পদ্ধতিত ডায়েবেটিছ ৰোগ নিৰাময়ৰ বাবে শাৰীৰিক ব্যায়াম আৰু যোগাভ্যাসৰ উপদেশ দিয়া হৈছে। চৰক আৰু সুশ্ৰুতৰ দিনৰে পৰাই ডায়েবেটিছ ৰোগীক নিতৌ চাৰিমাইল খোজকঢ়াৰ পৰামৰ্শ দি অহা হৈছে। বৰ্তমান যুগতো হাইপাৰগ্লাইছেমিয়া নিয়ন্ত্ৰণ কৰাৰ ক্ষেত্ৰত ব্যায়ামক এক গুৰুত্বপূৰ্ণ স্থান দিয়া হৈছে। যোগাভ্যাসৰ ভিতৰত প্ৰাণায়ামে ডায়েবেটিছ মেলিটাছ ৰোগ নিৰাময়ত সহায় কৰে। প্ৰাণায়ামৰ দ্বাৰা ‘ব্লাড চুগাৰ লেভেল’ তললৈ নমা দেখা পোৱা গৈছে। ডায়েবেটিছ ৰোগৰ নিয়ন্ত্ৰণত সহায়ক কেইবিধমান যোগ হ’ল- সূৰ্য নমস্কাৰ, যোগমুদ্ৰা, পদ্মাসন, বজ্ৰাসন, হলাসন, পশ্চিমোত্তাসন, সৰ্বাংগাসন, ভুজাংগাসন, ধনুৰাসন। আয়ুৰ্বেদৰ বিভিন্ন সংহিতাত মধুমেহ (ডায়েবেটিছ মেলিটাছ) ৰোগৰ চিকিৎসাত ব্যৱহৃত বহু সংখ্যক খনিজ ঔষধ আৰু বনৌষধিৰ উল্লেখ আছে। ৰোগৰ চিকিৎসাত ব্যৱহৃত বিভিন্ন বনৌষধিসমূহ হ’ল- ‘বিলব(বেল), নিম্ব(নিম), কাৰবেল্লক জম্বু, উদুম্বৰ, মেথি, গুৰুচী, নয়নতৰা ইত্যাদি। ইয়াৰোপৰি বহু সংখ্যক বনৌষধি, ধাতু আৰু খনিজৰ যৌগিক ঔষধ আছে, যিবিলাকৰ ব্যৱহাৰৰ দ্বাৰা ডায়েবেটিছ ৰোগ নিয়ন্ত্ৰণত সফলতা পাব পাৰি। ডায়েবেটিছ ৰোগৰ চিকিৎসাৰ ক্ষেত্ৰত খাদ্যাভাসে এক গুৰুত্বপূৰ্ণ ভূমিকা গ্ৰহণ কৰিছে। ডায়েবেটিছ ৰোগীয়ে তেওঁৰ শৰীৰৰ প্ৰয়োজনীয়তালৈ লক্ষ্য ৰাখি কম পৰিমাণৰ আহাৰ গ্ৰহণ কৰিব লাগে, আকৌ ক্ষীণ বা কম ওজনৰ ৰোগীয়ে বেছি কেল’ৰিৰ আহাৰ গ্ৰহণ কৰিব লাগে, আকৌ অতি ক্ষীণ বা কম ওজনৰ ৰোগীয়ে বেছি কেল’ৰিৰ আহাৰ গ্ৰহণ কৰিব লাগে। ৰোগীয়ে পৰাপক্ষত ভাত, আলু, চেনি আৰু চৰ্বি জাতীয় খাদ্য ত্যাগ কৰা উচিত আৰু ঘেঁহু, মটৰ, গোমধান আৰু মাহজাতীয় পদাৰ্থ, কেৰেলা, ভেন্দি, তিয়ঁহ, কবি, বেল আদি গ্ৰহণ কৰিব লাগে। তদুপৰি নিমপাত, মেথি, নহৰু, হালধি, আদা আদি দৈনিক খাব লাগে। ডায়েবেটিছ ৰোগ নিৰাময় তথা নিয়ন্ত্ৰণৰ ক্ষেত্ৰত আয়ুৰ্বেদিক ঔষধে যথেষ্ট সফলতা লাভ কৰিছে আৰু বৰ্তমান সমগ্ৰ ভাৰতবৰ্ষতে এই ঔষধসমূহ জনপ্ৰিয় হৈছে।\nচল্লিছ বছৰৰ পাছত হোৱা আন এটা সাধাৰণ (Common) ৰোগ হ’ল উচ্চ ৰক্তচাপ (হাইপাৰটেনচন)। ধমনীৰ দ্বাৰা হৃদয়ৰ চাপত তেজ শৰীৰৰ সকলো অংশলৈ চলাচল কৰে। যেতিয়া হৃদয়ৰ সংকোচন হৈ তেজ পাম্প কৰে তেতিয়া তেজ নলীকালৈ গমন কৰে আৰু এইটোক কোৱা হয় চিষ্ট’লিক ব্লাড প্ৰেছাৰ(ওপৰৰ) আৰু যেতিয়া হৃদযন্ত্ৰ পুনৰ স্বাভাৱিক অৱস্থালৈ আহে তেতিয়া তাক ডাইষ্ট’লিক(তলৰ) ব্লাড প্ৰেছাৰ বুলি কোৱা হয়। ৰক্তচাপ হৈছে ‘আৰ্টাৰি ৱাল’ অৰ্থাৎ ধমনীৰ বেৰত প্ৰয়োগ হোৱা তেজৰ চাপ। অত্যধিক বায়ুৰ চাপৰ ফলত যেনেদৰে টায়াৰ ফাটি যায় ঠিক তেনেদৰে উচ্চ ৰক্তচাপে ধমনীৰ ক্ষতি কৰে। চিষ্ট’লিক প্ৰেছাৰ সকলো বয়সৰ মানুহৰ বাবে ১০০ৰ পৰা ১৪০ ৰ ভিতৰত আৰু ডাইষ্ট’লিক ব্লাড প্ৰেছাৰ সকলো বয়সৰ মানুহৰ বাবে ৬০ ৰ পৰা ৯০ ৰ ভিতৰত হ’ব লাগে। এই ৰক্তচাপ মেনমিটাৰ অব মাৰকিউৰি(mm Hg) দ্বাৰা জোখা হয়। সাধাৰণতে মানুহ এজনৰ ৰক্তচাপ পুৱা আৰু আবেলিহে বৃদ্ধি হয়। মানুহৰ পুৱা ৰক্তচাপ একেবাৰে কম থাকে আৰু আবেলিলৈ যেতিয়া মানুহজন দিনৰ কামত ভাগৰি পৰে তেতিয়া ৰক্তচাপ বৃদ্ধি হয়। মানুহৰ মানসিক ভাৰসাম্য নিয়ন্ত্ৰিত কৰি ৰক্তচাপ নিয়ন্ত্ৰণ কৰা হয়। উত্তেজনা, উৎকণ্ঠা, আকস্মিক ভয়, মানসিক চাপ আদিৰ ফলত ৰক্তচাপ বৃদ্ধি হয়। এইবোৰৰ বৃদ্ধি অনুসৰি ৰক্তচাপ বৃদ্ধি হয় আৰু মানসিক চাপ কমাৰ লগে লগে ৰক্তচাপো সাধাৰণ অৱস্থালৈ আহে। উচ্চ ৰক্তচাপ হ’ল এটা অতি সাধাৰণ ৰোগ। ই একেবাৰে একো লক্ষণ নেদেখুৱায়। কিন্তু সঠিক সময়ত ইয়াক চিকিৎসা কৰি নিৰ্মূল নকৰিলে ই পাছলৈ বিভিন্ন জটিলতাৰ সৃষ্টি কৰে। যদি কোনো লোকৰ বহুদিনৰ পৰা মূৰৰ বিষ, অনিদ্ৰা, অস্থিৰ লাগি থকা, বুকুখন ধপ্‌ধপাই থকা, খোজ কাঢ়িলে উশাহ লোৱাত কষ্ট পোৱা, চকুৰে অস্পষ্ট দৃশ্য দেখা, ৩৫ বা ৪০ বছৰ বয়সৰ পাছৰ পৰা নাকেৰে তেজ ওলোৱা আদি হয়, তেনেহ’লে লগে লগে ৰক্তচাপ পৰীক্ষা কৰিব লাগে। উচ্চ ৰক্তচাপ হৈছে ‘কাৰ্ডিঅ’ ভাছকুলাৰ’ ৰোগৰ মুখ্য কাৰণ। সাধাৰণ ব্যক্তিতকৈ উচ্চ ৰক্তচাপত ভোগা ৰোগীৰ ‘ক’ৰনাৰী হাৰ্ট ৰোগ’ হোৱাৰ সম্ভাৱনা তিনিগুণ, ‘কনজেচটিভ কাৰ্ডিয়াক ফেইলৰ’ হোৱাৰ সম্ভাৱনা চাৰিগুণ আৰু ‘ষ্ট্ৰোক’ হোৱাৰ সম্ভাৱনা সাতগুণে বেছি হয়। উচ্চ ৰক্তচাপৰ সাধাৰণ কাৰণ কিছুমান হ’ল বংশগত, মানসিক চিন্তা, ধূমপান, অতিমাত্ৰা মদ সেৱন, মধুমেহ, অতিস্থূলতা, তেজত অতিমাত্ৰা কলেষ্ট’ৰেল থকা ইত্যাদি। আন কিছুমান সামান্য কাৰণ হ’ল – কিড্‌নি ফেইলৰ, গৰ্ভাৱস্থা, গৰ্ভনিৰোধক পিল সেৱন ইত্যাদি। ৰক্তচাপ সাধাৰণ অৱস্থালৈ অনা চিকিৎসাত ওজন কমোৱাটো এটা প্ৰধান কথা। বেছিভাগ ক্ষেত্ৰত ওজন কমাই উচ্চ ৰক্তচাপ সাধাৰণ অৱস্থালৈ আনিব পাৰি। বেছিকৈ নিমখ সেৱন কৰা ব্যক্তিৰ ৰক্তচাপ বেছি হয়। সেইবাবে উচ্চ ৰক্তচাপত ভোগা ৰোগীয়ে কম মাত্ৰাত নিমখ সেৱন কৰা উচিত। সাধাৰণ উচ্চ ৰক্তচাপত ভোগা ৰোগীক ৪-৬ গ্ৰাম নিমখ গ্ৰহণ কৰিবলৈ অনুমতি দিয়া হয়। উচ্চ ৰক্তচাপ থকা ৰোগীয়ে দৈনিক প্ৰায় ৪ কি:মি(৪৫ মিনিট) বাট নিয়মিতভাৱে খোজ কাঢ়িব লাগে। ৰক্তচাপ ৰোধ কৰিবলৈ খোজ কঢ়াটো হ’ল এক উত্তম উপায়। যৌগিক ব্যায়াম, যেনে- শৱাসন, প্ৰাণায়াম কৰিলে অতি উত্তম ফল পোৱা যায়। উচ্চ ৰক্তচাপত ভোগা ৰোগীয়ে নিয়মীয়াকৈ ৰক্তচাপ পৰীক্ষা কৰি থকা উচিত। হৃদৰোগ আৰু ৰক্তচাপ বৃদ্ধিৰ ক্ষেত্ৰত কলেষ্ট’ৰেল হ’ল এটা প্ৰধানতম কাৰণ। যিবোৰ খাদ্যত অতি বেছি পৰিমাণত কলেষ্ট’ৰেল থাকে সেইবোৰ খাদ্য বাছি লৈ গ্ৰহণৰ পৰা বিৰত থাকিব লাগে। তেল আৰু চৰ্বিযুক্ত আহাৰ কমাই খোৱা উচিত। কণীত অতি বেছি পৰিমাণে কলেষ্ট’ৰেল থকা হেতুকে কণী খোৱাটো অনুচিত। লগতে মাখন, ক্ৰিম, চিজ আৰু বেছি চৰ্বিযুক্ত ছাগলীৰ মাংস সেৱনৰ পৰা একেবাৰে বিৰত থাকিব লাগে। ধূমপান আৰু মদ্যপান এই দুয়োটা সেৱন কৰা বন্ধ কৰিব লাগে। উচ্চ ৰক্তচাপত ভোগা ৰোগীয়ে চৰ্বিযুক্ত আহাৰ আদি খোৱাতকৈ সেউজীয়া শাক-পাচলি আৰু সতেজ ফলমূল খোৱা উচিত।\nবয়স বঢ়াৰ লগে লগে হোৱা অন্য এক ৰোগ হ’ল অনিদ্ৰা বা ইনচ’ম্‌নিয়া। আয়ুৰ্বেদ শাস্ত্ৰত নিদ্ৰাক তিনি উপস্তৰৰ দ্বিতীয় মহত্বপূৰ্ণ অংগ বুলি মনা হয়। ‘চৰক’ৰ মতে, মন ক্লান্ত হ’লে ক্ৰিয়াশিলা ইন্দ্ৰিয়সমূহো ক্লান্ত হৈ পৰে আৰু ইন্দ্ৰিয়সমূহ তেতিয়া নিজৰ বিষয়ৰ পৰা নিবৃত হোৱাৰ ফলতেই মানুহৰ নিদ্ৰা আহে। মানসিক আৰু শাৰীৰিক প্ৰকৃতিৰ আধাৰত ভিন্ন ভিন্ন ব্যক্তিৰ নিদ্ৰাও ভিন্ন ভিন্ন হয়। ৰাতি স্বভাৱত: হোৱা নিদ্ৰাক প্ৰাণধাৰক বুলি কোৱা হয়। এই স্বাভাৱিক নিদ্ৰাকে আয়ুৰ্বেদৰ তিনি উপস্তৰৰ অংগ হিচাপে মনা হৈছে। যথাসময়ত গ্ৰহণ কৰা নিদ্ৰাই পুষ্টি, বৰ্ণ, বল, উৎসাহ, অগ্নিদীপ্তি আৰু ধাতুসাম্য প্ৰদান কৰে। ইয়াৰ বিপৰীতে অনিদ্ৰাই সুখ আৰু আয়ুস নাশ কৰে। অনিদ্ৰাক ‘ডিপ্ৰেছিভ ইলনেছ’; বিভিন্ন ধৰণৰ মানসিক চাপ, দুশ্চিন্তা, অনিশ্চয়তা আৰু অন্য মানসিক অৱস্থাৰ লক্ষণ হিচাপে গণ্য কৰা হয়। আয়ুৰ্বেদ সংহিতাত সদ্‌বৃত্ত ৰসায়ন, আচাৰ ৰসায়ন আৰু মেধ্য ৰসায়নৰ বিস্তৃত বৰ্ণনা কৰা হৈছে। এই সদ্‌বৃত্ত আৰু ৰাতিচৰ্য্যাৰ নিয়মসমূহৰ পালন আৰু আচাৰ ৰসায়ন আৰু মেধ্য ৰসায়নৰ সেৱনৰ দ্বাৰা অনিদ্ৰাক নাশ কৰিব পাৰি।\nআৰ্থ্ৰাইটিছ (গাঁঠিৰ বিষ)\nআৰ্থ্ৰাইটিছ হৈছে সাধাৰণতে (Commonly) দেখা পোৱা এটা বেমাৰ(Join disorder)। এই ৰোগত শৰীৰৰ বিভিন্ন গাঁঠিত ৰোগৰ লক্ষণে দেখা দিয়ে। প্ৰথমে এটা গাঁঠিত ৰোগৰ লক্ষণে দেখা দিয়ে যদিও ক্ৰমান্বয়ে শৰীৰৰ সকলো গাঁঠিয়েই এই ৰোগত আক্ৰান্ত হয়, ফলত গাঁঠিত অসহ্য বিষ, ফুলি উঠা আৰু ৰাতিপুৱা গাঁঠিৰ জঠৰতা দেখা পোৱা যায়। ৰোগ পুৰণা হোৱাৰ লগে লগে গাঁঠিবোৰ ধ্বংসপ্ৰাপ্ত হয় আৰু পিছত গাঁঠিৰ বিকৃতিয়ে দেখা দিয়ে। আৰ্থ্ৰাইটিছ কেইবা প্ৰকাৰৰো দেখা পোৱা যায়। সেইবিলাক হৈছে ক্ৰমে Rheumatoid arthritis, Osteo arthritis, Gouty arthritis. Rheumatoid arthritis সাধাৰণতে ২০ বছৰৰ পৰা ৪৫ বছৰৰ ভিতৰত হয়। এই ৰোগ মহিলাৰ ক্ষেত্ৰত বেছিকৈ দেখা পোৱা যায়। ৰোগৰ আৰম্ভণি লাহে লাহে হয় যদিও কেতিয়াবা হঠাতেই এই ৰোগৰ লক্ষণে দেখা দিয়ে। এই ৰোগ প্ৰথমে সৰু গাঁঠিত আৰম্ভ হৈ লাহে লাহে ডাঙৰ গাঁঠিবোৰলৈ বিয়পি পৰে। অসহ্য বিষৰ লগতে জ্বৰ, দুৰ্বলতা, ওজন কমি যোৱা, ৰক্তহীনতা, জঠৰতা, হাত, ভৰি অত্যধিক ঘামি উঠা, স্বাস্থ্যহানি আদি লক্ষণসমূহ দেখা পোৱা যায় অৰু ক্ৰমান্বয়ে গাঁঠিৰ চাৰিওফালে থকা মাংস ক্ষয়প্ৰাপ্ত হৈ বিকৃতিয়ে দেখা দিয়ে।\nOsteo arthritis সাধাৰণতে ৪০ বছৰৰ ওপৰৰ পুৰুষ-মহিলা উভয়ৰে হোৱা দেখা যায়। এই ৰোগত প্ৰধানকৈ শৰীৰৰ ওজন বহন কৰা গাঁঠিসমূহ আক্ৰান্ত হয়। বহু সময় একো নকৰাকৈ থাকিলে বা ব্যায়াম কৰাৰ পিছত বিষ অনুভৱ কৰা যায়। বিষ প্ৰথমে মাজে মাজে হয় যদিও পাছত একেৰাহে গাঁঠিৰ বিষ হ’বলৈ ধৰে। ক্ৰমান্বয়ে বিষ বাঢ়ি যোৱাৰ লগে লগে ৰোগীয়ে গাঁঠিসমূহ লৰচৰ কৰিব নোৱাৰা হয় আৰু পাছত গাঁঠিবোৰ জঠৰ হৈ পৰে।\nGouty arthritis সাধাৰণতে ৪০ বছৰৰ ওপৰৰ পুৰুষৰ বেছিকৈ দেখিবলৈ পোৱা যায়। এই ৰোগ বংশগতভাবে দেখা পোৱা যায়। ৰোগৰ লক্ষণ প্ৰথমে ভৰিৰ বুঢ়া আঙুলিত দেখা দিয়ে আৰু ক্ৰমান্বয়ে অন্য গাঁঠিবোৰলৈ ৰোগ বিয়পি পৰে। অত্যধিক বেদনাৰ লগতে আক্ৰান্ত হোৱা গাঁঠিৰ ওপৰৰ ছাল ৰঙা হৈ ফুলি উঠে। এই ৰোগত অৰুচি, দুৰ্বলতা, মূৰৰ বিষ, টেকিকাৰ্ডিয়া আৰু কঁপনিৰ সৈতে জ্বৰ আদি উপসৰ্গ হিচাপে দেখা দিয়ে। ৰোগ পুৰণা হোৱাৰ লগে লগে জঠৰতা আৰু গাঁঠিৰ বিকৃতিয়ে দেখা দিয়ে। শৰীৰত ‘ইউৰিক এচিড’ৰ মাত্ৰা বেছি হোৱাৰ ফলতেই এই ৰোগ আৰম্ভ হয়। Sodium biurate crystals জমা হৈ এই ৰোগত কিছুমান Tophi ৰ সৃষ্টি হয়। এই Tophi প্ৰধানকৈ কাণত হয় যদিও ই হাত-ভৰি আদিতো উৎপন্ন হ’ব পাৰে। Rheumatoid arthritis, Osteo arthritis আৰু Gouty arthritis ক আয়ুৰ্বেদত ক্ৰমে আমবাত, সন্ধিবাত আৰু বাতৰক্তৰ লগত তুলনা কৰা হৈছে। আয়ুৰ্বেদত আৰ্থ্ৰাইটিছৰ চিকিৎসাৰ বাবে আহাৰ, ঔষধ, পঞ্চকৰ্ম আৰু জীৱন-ধাৰণ প্ৰক্ৰিয়া সলনিৰ ওপৰত যথেষ্ট গুৰুত্ব দি অহা হৈছে। আয়ুৰ্বেদত বনৌষধি। ৰসোধি আৰু খনিজ ঔষধিৰ উল্লেখ আছে যাৰ দ্বাৰা এই ৰোগৰ চিকিৎসাৰ যথেষ্ট সফলতা লাভ কৰি অহা হৈছে। আৰ্থ্ৰাইটিছ চিকিৎসাত ব্যৱহৃত কেইবিধমান বনৌষধি হ’ল – নিগুণ্ডি, এৰণ্ড, গুগুল, ৰাস্না, অশ্বগন্ধা, আৰগবধ, দশমূল, গুডুচী, হৰিতকী, কুলম্ব, প্ৰসাৰণি, পূৰ্ণনবা, শুষ্ঠি সতী বলা, চন্দন, ধান্যক, হৰিদ্ৰা আদি।\nমেন’পজ চিনড্ৰ’ম (ৰজোনিবৃত্তিকালীন লক্ষণ)\nমেন’পজ (জনননিবৃত্তি)ৰ সংজ্ঞা দিবলৈ হ’লে ক’ব পাৰি যে যিখিনি সময়ত এগৰাকী মহিলাৰ মাহেকীয়া ঋতু সম্পূৰ্ণভাবে বন্ধ হৈ যায় সেই সময়খিনিকে বুজোৱা হয়। সাধাৰণতে এই সময়ৰ নিৰিখ ৪৫-৫৫ বছৰৰ ভিতৰত ধৰা হয়। অৰ্থাৎ একেলগে যেতিয়া ৬ মাহলৈ মাহেকীয়া ঋতুস্ৰাৱ বন্ধ হৈ থাকে তেতিয়া এগৰাকী মহিলাক মেন’পজ হোৱা বুলি আখ্যা দিয়া হয়। বেছিভাগ মহিলাৰ ক্ষেত্ৰত মেন’পজৰ লক্ষণ লক্ষণীয় নহয় যদিও শৰীৰ ক্ৰিয়াবিজ্ঞান অনুসৰি হৰমোনৰ উল্লেখনীয় প্ৰভাৱৰ হেতুকে কিছুমান লক্ষণ দৃষ্টিগোচৰ হোৱা দেখা যায়। তেনে লক্ষণৰ ভিতৰত প্ৰধানকৈ-\nজেনাইটেল আৰু ইউৰিনাৰী\nস্বাস্থ্য হানি আদিবোৰক অন্তৰ্ভুক্ত হৈছে।\nজননিবৃত্তিৰ গুৰুত্বপূৰ্ণ লক্ষণবোৰৰ ভিতৰত-\n(১) ভেচ’মটৰ চিষ্টেমৰ অৱদান অসীম। তাৰে ভিতৰত আছে – ‘Hot Flush’ হঠাৎ গৰম অনুভৱ কৰা। ইয়াৰ মুখ্য কাৰণটো হ’ল কম Estrogen পৰিমাণ। ‘Hot Flush’ৰ মাত্ৰা ১-২ মিনিট সময়লৈ থাকে আৰু কেতিয়াবা এই সময়খিনিয়ে অসহ্যকৰ হৈ উঠে। ইয়াৰ লগত অত্যধিক ঘামো ওলায়। ৰাতি টোপনি ঠিক নোহোৱাৰ অন্য এটা কাৰণ হ’ল Night sweating.\n(২) জেনাইটেল আৰু ইউৰিনাৰী\nজেনাইটেল চিমটমছৰ ভিতৰত মুখ্যত:\nইউৰিনাৰী চিমটমছৰ লক্ষণসমূহৰ ভিতৰত\nRecurrent urinary infection & Stress incontinence.\nমূৰৰ বিষ, ইনচ’মনিয়া (নিদ্ৰাহীনতা), অস্থিৰতা, উৎসাহহীনতা, বিষাদতা, কথা পাহৰা, মনোযোগহীনতা আদিয়েই প্ৰধান।\n(৪) স্বাস্থ্য হানি\nস্বাস্থ্যৰ ক্ষেত্ৰতো মেন’পজৰ লক্ষণ পোৱা যায়। তেনে এবিধ লক্ষণ যিটো বহু পৰিচিত আৰু সৰ্ববিদিত। সেইবিধ হৈছে Osteoporosis(অস্থি সুষিৰতা)। অস্থি সুষিৰতা হ’লে কঁকালৰ বিষ হয় আৰু মানুহগৰাকী বেঁকা হৈ যায়। অস্থিসুষিৰতাৰ লগতে অস্থিভগ্নও অন্যতম লক্ষণৰূপে দেখা যায়।\nঅন্য সংযোজিত বিষয়ৰ ভিতৰত Cardio vascular effects অন্যতম। Cardio vascular effect মানে হাৰ্টৰ বিভিন্ন ধৰণৰ বেমাৰ যেনে – Ischemic heart disease, coronary artery disease আৰু Stroke উল্লেখনীয়।\nপ্ৰতিৰোধ আৰু চিকিৎসা\nThe American Association of Clinical Endocrinologists য়ে সকলো পষ্টমেন’প’জেল মহিলাৰ বাবে হৰমোন ৰিপ্লেচমেণ্ট থেৰাপি (HRT)ক প্ৰিভেনটিভ মেডিচিন হিচাপে উল্লেখ কৰিছে। হ’ৰমোন ৰিপ্লেচমেণ্ট থেৰাপিৰ দ্বাৰা মেনোপ’জেল ছিনড্ৰমৰ পৰা মুক্তি পাব পাৰি। ই Osteoporosis ক’ৰনাৰী ভাজকুলাৰ ৰোগ, ডেমেনচিয়া(Dementia) আৰু Carbohydrate Intolerance আদি হোৱাৰ পৰা ৰক্ষা কৰে। Life Style পৰিৱৰ্তনৰ পৰাও মেনোপ’জৰ লক্ষণসমূহৰ পৰা সকাহ পাব পাৰি। সঠিকভাবে পালন কৰা জীৱন-যাপনেও শৰীৰৰ ওপৰত যথেষ্ট সুপ্ৰভাৱ পেলায়। ব্যায়াম মেনোপ’জেল মহিলাৰ বাবে অতি প্ৰয়োজনীয়। সঠিক ব্যায়ামৰ দ্বাৰা মেনোপ’জত দেখা দিয়া অসুবিধা সমূহ আৰু ভৱিষ্যতে দেখা দিব পৰা মেনোপ’জেল সম্পৰ্কীয় অন্য ৰোগ সমূহ বাধা দিব পাৰি। ব্যায়াম আৰু ধ্যানৰ দ্বাৰা মানসিক চাপ, দুশ্চিন্তা আদি নাইকিয়া কৰিব পাৰি। মেনোপ’জেল মহিলাসকলৰ বাবে সুষম আহাৰ আৰু ওজনৰ সমতা ৰখাটো অতি প্ৰয়োজনীয়। আহাৰ সদায় কম চৰ্বিযুক্ত আৰু বেছি কেলৰিযুক্ত হ’ব লাগে আৰু ফলমূল, সেউজীয়া শাক-পাচলি, যথেষ্ট পৰিমাণৰ পানী, ভিটামিন, খনিজ লৱণ আদি সেৱন কৰা উচিত। মেনোপ’জেল মহিলাৰ বাবে কেলচিয়াম অতি প্ৰয়োজনীয়। কেলচিয়ামে Osteoporosis হোৱাৰ পৰা সুৰক্ষা দিয়ে।\nলিখক: ড° বিষ্ণুপ্ৰসাদ শৰ্মা, স্বাস্থ্য আৰু দীৰ্ঘজীৱন।


নাৰীলৈ এপাহি পুষ্পাঞ্জলী-অলকেশ কাকতি\nশক্তি অধিষ্ঠাত্ৰী দেৱী দূৰ্গাক এপাহি পুষ্পাঞ্জলী দিয়াৰ মূল উদ্দেশ্যয়েই হৈছে সৃষ্টিৰ পূজাৰী নাৰীশক্তিক জাগ্ৰত কৰি তোলা।।।আমি প্ৰত্যক্ষ কৰা বিচিত্ৰ ধৰাৰ অন্তৰালত নাৰী নামৰ এটি সত্তাৰ পৰ্যাপ্ত অৱদান আছে ,,, যাক হয়তো কিছুমানে সঠিককৈ উপলদ্ধি কৰিব নোৱাৰাৰ বাবে সমাজবৰ্জিত কাম কিছুমান দ্বিধাহীনভাৱে কৰি আছে।।।আমি জীৱশ্ৰেষ্ঠ মানুহৰ মূখত প্ৰায় এটি কথা শুনা পাওঁ যে ,,,,,,,লাওঁ ডাঙৰ হ'লেও কিন্তু পাতৰ তল,,,,,,,।।। পৃথিৱীৰ আন এটি গুপ্ত নামেই হ'ল ,,,,ধৰা,,,,।।। কিয়! পৃথিৱীখন জানো নাৰী নহয়? ধৰিত্ৰী আইৰ উমাল হৃদয়তেই জানো লাওঁজোপা ৰোপন কৰা নাই? তেনেহলে কিয় কিছুমান মানুহে নাৰীক সন্মান কৰিব নাজানে?,, স্বাধীনতা থাকিও আজি কিয় নাৰীসকল অপশক্তিৰ বলি হৈছে? যদি সাধাৰণ নাৰী এগৰাকীকেই সন্মান কৰিব নাজানে,, তেনেহলে শক্তি অধিষ্ঠাত্ৰী দেৱী দূৰ্গাক কেনেদৰে নিসংকোচে পাদ্য- অৰ্ঘ্য দিব পাৰিব ?????\nকামৰূপ মহাবিদ্যালয় ,চামতা\nLabels#অনুভৱ, #অলকেশ কাকতি


সেন্দূৰীপিঠীয়া মৌ-পিয়া - অসমীয়া ৱিকিপিডিয়া\nএজনী মাইকী সেন্দূৰীপিঠীয়া মৌ-পিয়া।\nমতা মৌ-পিয়াৰ মাত\nসেন্দূৰীপিঠীয়া মৌ-পিয়া(ইংৰাজী: Purple Sunbird) হৈছে অসমৰ বিভিন্ন প্ৰজাতিৰ মৌ-পিয়াৰ এবিধ প্ৰজাতি। ই সৰু চৰাই ৷ প্ৰায় ৫-৩০ গ্ৰাম ওজনৰ এই চৰাই বিধ অন্যান্য কেবাটাও প্ৰজাতিৰ অন্যতম ৷ এই চৰাইবিধ আফ্ৰিকাৰ মধ্য-পূৰ্ব অঞ্চল, দক্ষিণএচিয়া, দক্ষিণ-পূব এচিয়া, চীন ৰ দক্ষিণ অঞ্চলৰ পৰা আৰম্ভ কৰি ইণ্ডোনেছিয়া, নিউ গিনী আৰু অষ্ট্ৰেলিয়াৰ উত্তৰ অংশলৈকে বিয়পি আছে।\n১৬ টা উপপৰিয়ালত প্ৰায় ১৪৫টা প্ৰজাতি পোৱা যায়। অধিকাংশ মৌ-পিয়া চৰায়ে ফুলৰ মৌ পান কৰি জীয়াই থাকে যদিও তাৰে কিছু প্ৰজাতিয়ে বিভিন্ন পতংগ যেনে মকৰা আদি খাই জীয়াই থাকে। বিশেষকৈ পোৱালি বোৰৰ প্ৰতিপাল কৰাৰ সময়ত এই চৰাই বিধে পতংগ খুৱাই ডাঙৰ কৰে। একেবাৰে সৰু বা ডাঙৰ ফুলৰ মৌ শুহিবলৈ ইহঁতে ফুলৰ মৌ-ভাণ্ডাৰৰ বাহিৰ অংশ ঠোঁটেৰে খুচি মৌ সংগ্ৰহ কৰে। কিছুমানে ফল আদি খোৱা দেখা যায়। ইহঁতৰ ডেউকা সৰু হোৱা বাবে বৰ খৰকৈ উৰিব পাৰে।\n↑ Geerts, S.; Pauw, A. (2009). "Hyper-specialization for long-billed bird pollination inaguild of South African plants: the Malachite Sunbird pollination syndrome". South African Journal of Botany খণ্ড 75 (4): 699–706. doi:10.1016/j.sajb.2009.08.001.\n"https://as.wikipedia.org/w/index.php?title=সেন্দূৰীপিঠীয়া_মৌ-পিয়া&oldid=222139"ৰ পৰা অনা হৈছে\nএই পৃষ্ঠাখন ২৪ এপ্ৰিল, ২০২০ তাৰিখে ১৩:৩৭ বজাত অন্তিম সংশোধন কৰা হৈছিল।


আসক্তি (ইংৰাজী: Addiction) হৈছে কিছুমান বস্তুৰ (যেনে- মদ, ধঁপাত আৰু অনান্য মাদক দ্ৰব্য) ব্যৱহাৰ বা গ্ৰহণ কৰাৰ পাছত ৰক্ত আৰু মস্তিষ্কৰ প্ৰতিবন্ধকতা অতিক্ৰম কৰাৰ ফলত সাময়িকভাৱে হোৱা মস্তিষ্কৰ ৰাসায়নিক দ্ৰব্যৰ পাৰিপাৰ্শিক অবস্থাৰ পৰিবৰ্তন।\nঅনেকে এই তালিকাত মানসিক প্ৰবৃত্তি সৃষ্টিকাৰী আৰু অনেক ধ্ৰুৱক অন্তৰ্ভুক্ত কৰে। যেনে- জুৱা, খাদ্য, যৌনতা, কম্পিউটাৰ, ভিডিঅ' গেইম, ইন্টাৰনেট, কৰ্ম, ধৰ্ম, শৰীৰ চৰ্চা, দুৰদৰ্শন আৰু কেনাকাটা। এইবোৰৰ মাত্ৰাধিক ব্যৱহাৰে আসক্তিৰ লগতে লজ্জা, অপৰাধবোধ, ভয়, নিৰাশা, ব্যৰ্থতা, দুঃচিন্তা, প্ৰত্যাখান, উদ্বেগ, ব্যাকুলতা আৰু হীনমন্যতাৰ সৃষ্টি কৰে।\nআমেৰিকান ছ'ছাইটি অৱ এডিকশ্বন মেডিচিন নামৰ সংস্থাৰ মতে আসক্তিৰ সংজ্ঞা হৈছে, "এটা প্ৰাথমিক, দীৰ্ঘস্থায়ী মস্তিষ্ক বা মস্তিষ্কজনিত ৰোগ।" মস্তিষ্ক অক্ষমতাজনিত কাৰণত আসক্ত ব্যাক্তিৰ শাৰীৰিক, মানসিক, সামাজিক আৰু আধ্যাত্মিক অভিব্যক্তিৰ বিপৰ্যয় ঘটে। এই প্ৰতিচ্ছবি আসক্ত ব্যাক্তিৰ ব্যৱহাৰিক অসামঞ্জস্য, ইচ্ছাশক্তি হ্ৰাস পোৱা আৰু মাদকদ্ৰব্যৰ প্ৰতি অপ্ৰতিৰোধ্য আকৰ্ষণৰ জৰিয়তে প্ৰতিফলিত হয়। যিকোনো দীৰ্ঘস্থায়ী ৰোগত সৈতে আসক্ত ব্যক্তিৰ উপশম আৰু পুনৰ্ধঃপতনৰ পুনৰাবৃত্তি জড়িত থাকে। সময়মতে আসক্তি নিবাৰণৰ ব্যৱস্থা নকৰিলে অকালমৃত্যু পৰ্যন্ত হ'ব পাৰে।\nআসক্তি কেৱল মাদক দ্ৰৱ্যৰ অপব্যৱহাৰৰ বাবেই নহয়, বৰঞ্চ যিকোনো বস্তুৰ অপব্যৱহাৰৰ পৰা হ'ব পাৰে। যেনে- জুৱা অথবা কম্পিউটাৰ আসক্তি।\nমানসিক, শাৰীৰিৰ বা সামাজিকভাৱে হানিকাৰক, আৰু নিজৰ ক্ষতিকাৰক যিকোনো কাৰ্যৰ প্ৰতি ব্যৱহাৰকাৰীৰ অপ্ৰতিৰোধ্য আকাংশাৰ পুনৰাবৃত্তিকেই আসক্তি বোলে।\nTaylor, C.Z. (March 2002). "Religious Addiction: Obsession with Spirituality". Pastoral Psychology (Springer Netherlands) খণ্ড 50 (4): 291–315. doi:10.1023/A:1014074130084. http://www.springerlink.com/content/9ner79ge7kntx3hp/। আহৰণ কৰা হৈছে: 2008-03-24.\n"Depression". The Columbia Electronic Encyclopedia. Columbia University Press. 2007. http://www.infoplease.com/ce6/sci/A0815204.html। আহৰণ কৰা হৈছে: 2008-03-24.\nNowack, W.J. (2006-08-29). "Psychiatric Disorders Associated With Epilepsy". eMedicine Specialities. WebMD. http://www.emedicine.com/neuro/topic604.htm। আহৰণ কৰা হৈছে: 2008-03-24.\nBeck, D.A. (2007). "Psychiatric Disorders due to General Medical Conditions" (PDF). Department of Psychiatry, University of Missouri-Columbia. http://www.umcpsychiatry.com/medstudents/Psychiatryic%20Disorder%20Due%20to%20General%20Medical%20Conditions-Outline.pdf। আহৰণ কৰা হৈছে: 2008-03-24.


অৱবাহিকা উন্নয়ন উপাদান- প্ৰধান মন্ত্ৰীৰ কৃষি জলসিঞ্চন আঁচনি | ভূমি সংৰক্ষ সঞ্চালকালয় | অসম চৰকাৰ, ভাৰত\nHome ❯ অৱবাহিকা উন্নয়ন উপাদান- প্ৰধান মন্ত্ৰীৰ কৃষি জলসিঞ্চন আঁচনি\nপ্ৰধান মন্ত্ৰীৰ কৃষি জলসিঞ্চন আঁচনি (অৱবাহিকা উন্নয়ন উপাদান) হৈছে ভূমি সম্পদ বিভাগৰ পূৰ্বৰ খৰাং প্ৰবণ অঞ্চল উপযোগী কাৰ্য্যক্ৰমণিকা (ডি.পি.এ.পি.), মৰুভূমি উন্নয়ন কাৰ্য্যক্ৰমণিকা (ডি.ডি.পি.), আৰু ঐক্যবদ্ধ অৱবাহিকা উন্নয়ন কাৰ্য্যক্ৰমণিকা (আই.ডব্লিও.ডি.পি.) আদিসমূহৰ বাবে এক উন্নীত কাৰ্য্যক্ৰমণিকা। এই একীকৃত কাৰ্য্যক্ৰমণিকা হৈছে সম্পদৰ পূৰ্ণ ব্যৱহাৰ, বহনক্ষম পৰিণাম আৰু ঐক্যবদ্ধ পৰিকল্পনাৰ বাবে। এই আচনি মূকলি কৰা হৈছিল ২০০৯/১০ বৰ্ষত। এই কাৰ্য্যক্ৰম অববাহিকা উন্নয়ন প্ৰকল্প ২০০৮ৰ উমৈহতীয়া নিৰ্দেশনা অনুসৰী ৰূপায়ন কৰি থকা হৈছে। ডব্লিউ.ডি.চি.-পি.এম.কে.এছ.ওৱাইৰ মূল লক্ষ্য হৈছে পানী, ভূমি আৰু গছ-গছনিৰ আৱৰণৰ দৰে বিনষ্ট হৈ যোৱা প্ৰকৃতিক সম্পদ সমূহৰ সক্ৰীয়কৰণ, সংৰক্ষণ আৰু উন্নয়নৰ জৰিয়তে পাৰিপাৰ্শ্চিক ভাৰসাম্যতা বজাই ৰখা। ইয়াৰ পৰিণাম হৈছে ভূমি খহনীয়া প্ৰতিৰোধ, প্ৰকৃতিক সেউজীয়া আৱৰণৰ পুনৰ সৃষ্টি, বৰষুণৰ পানী সঞ্চয় আৰু ভূ-গৰ্ভৰ জলস্তৰ বৃদ্ধি। ইয়াৰ দ্বাৰা ভিন্ন-শস্যৰ খেতি কৰাৰ পথ সুচল হৈ পৰাৰ লগতে বৈচিত্ৰময় কৃষিভিত্তিক কাৰ্য্যকলাপৰ সম্ভাৱনীয়তাও বৃদ্ধি পায় যি অৱবাহিকাৰ সমীপবৰ্তী লোকসকলৰ বাবে বহনক্ষম জীৱিকা প্ৰদানৰ বাবে সহায়ক হৈ পৰে।\nঅৱবাহিকা উন্নয়ন উপাদান- প্ৰধান মন্ত্ৰীৰ কৃষি জলসিঞ্চন আঁচনিৰ বৈশিষ্টসমূহ তলত উল্লেখ কৰা হল-\nবহু-বিষয়ক বিশেষজ্ঞক লৈ ৰাজ্যিক পৰ্য্যায়ত উত্সৰ্গিত অনুষ্ঠানৰ প্ৰতিষ্ঠা কৰা- ৰাজ্যিক প্ৰৰ্যায়ৰ মূল অভিকৰণ (এছ.এল.এন.এ), জিলা পৰ্য্যায়- অৱবাহিকা কোষ ও তথ্য কেন্দ্ৰ (ডব্লিউ.চি.ডি.চি.), প্ৰকল্প পৰ্য্যায়- প্ৰকল্প ৰূপায়ন অভিকৰণ (পি.আই.ই.) আৰু গাঁও পৰ্য্যায়- অৱবাহিকা কমিটি (ডব্লিউ.চি.)।\nপ্ৰকল্প বাচনি আৰু ইয়াৰ নিৰূপণৰ ক্ষেত্ৰত গোট হিচাপত আগবঢ়া : গঢ় হিচাপত প্ৰকল্পৰ আকাৰ- প্ৰায় ৫,০০০ হেক্টৰ।\nখৰচ বৰ্দ্ধন নিয়মানুসৰী সমান অঞ্চলৰ বাবে হেক্টৰে প্ৰতি খৰচৰ পৰিমাণ ৬,০০০ টকাৰ পৰা ১২,০০০ টকালৈ বৃদ্ধি আৰু দূৰ্গম/ পাহাৰুৱা অঞ্চলৰ বাবে এই পৰিমান ১৫,০০০ টকালৈ বৃদ্ধি।\nপূৰ্বৰ আই.ডব্লিও.এম.পি.ত কেন্দ্ৰ আৰু ৰাজ্যৰ পুজি আৱণ্টন বিন্যাস আছিল ৯০:১০। উত্তৰ-পূৰ্বাঞ্চল আৰু পাহাৰুৱা ৰাজ্যসমূহৰ (জম্মু-কাশ্মিৰ, হিমাচলপ্ৰদেশ, উত্তৰাখণ্ড) বাদে সকলো আন আন ৰাজ্যৰ বাবে পি.এম.কে.এছ.ওৱাই. ৰ অৱবাহিকা উন্নয়ন উত্পাদকৰ অধিনষ্ঠ কেন্দ্ৰ-ৰাজ্যৰ পূঁজি প্ৰদান বিন্যাস হৈছে ৬০:৪০। উত্তৰ-পূৰ্বাঞ্চল আৰু পাহাৰুৱা ৰাজ্যসমূহৰ (জম্মু-কাশ্মিৰ, হিমাচলপ্ৰদেশ, উত্তৰাখণ্ড) এই পুঁজি বিণ্যাস হৈছে ৯০:১০। কেন্দ্ৰীয় শাসিত অঞ্চলসমূহৰ বাবে এই আঁচনিবোৰৰ বাবে কেন্দ্ৰীয় চৰকাৰে ১০০ শতাংশ পূঁজি প্ৰদান কৰিব। মঞ্জুৰীকৃত পূঁজি আৱণ্টন বিন্যাসৰ বাবে পত্ৰ।\nপাচটা কিস্তিৰ পৰিৱৰ্তে তিনিটা কিস্তিত (২০ শতাংশ, ৫০ শতাংশ আৰু ৩০ শতাংশ) কেন্দ্ৰীয় সাহাৰ্য্য প্ৰদান।\nপ্ৰকল্পৰ ম্যাদ সন্দৰ্ভত নমনীয়তা, সেইয়া হৈছে চাৰি বছৰৰ পৰা সাত বছৰলৈ।\nপৰিকল্পনা, নিৰীক্ষণ আৰু মূল্যাংকনৰ বাবে তথ্য আৰু প্ৰযুক্তি, ৰিমট চেন্সিং পদ্ধতি, জি.আই.এছ. আদি সূবিধাসমূহৰ ব্যৱহাৰেৰে প্ৰকল্পৰ বিজ্ঞান সন্মত পৰিকল্পনা কৰা।\nবিভাগীয় কাৰ্যকাৰীতা প্ৰতিবেদন (ডি.পি.আৰ.) প্ৰস্তুতকৰণৰ বাবে প্ৰকল্প পুঁজিৰ আৱন্টন কৰা (১শতাংশ), প্ৰবেশকৰণ কাৰ্যক্ৰম (৪শতাংশ), ক্ষমতা সৃষ্টিকৰণ (৫শতাংশ), নিৰঈক্ষণ (১শতাংশ) আৰু মূল্যাংকণ (১শতাংশ)।\nঅৱবাহিকা প্ৰকল্পৰ অধিনত প্ৰকল্পৰ পুঁজি নিৰ্ধাৰণ কৰি জীৱিকাৰ নতুন উত্পাদকৰ পৰিচয় ঘটোৱা, অৰ্থাত্ সম্পদবিহীন লোকসকলৰ বাবে প্ৰকল্পৰ ৯শতাংশ পুঁজি জীৱিকা প্ৰদানৰ বাবে আৰু ১০শতাংশ উত্পাদন ব্যৱস্থা আৰু ক্ষুদ্ৰ উদ্যোগৰ বাবে।\nপ্ৰকল্প মঞ্জুৰীৰ ক্ষমতা ৰাজ্যসমূহৰ হাতত প্ৰত্যাৰোপন কৰা।


মিনি দিছপুৰলৈ যাব নেকি? অপেক্ষা কৰক ৩০ ছেপ্টেম্বৰলৈ... কি এই মিনি দিছপুৰ? -\nHomeআঞ্চলিকমিনি দিছপুৰলৈ যাব নেকি? অপেক্ষা কৰক ৩০ ছেপ্টেম্বৰলৈ... কি এই মিনি দিছপুৰ?\nডিজিটেল ডেস্ক : দিছপুৰ হৈছে অসমৰ ৰাজনৈতিক প্ৰাণকেন্দ্ৰ৷ অসমৰ ৰাজধানী দিছপুৰত উত্থান-পতন হয় ৰাজনৈতিক সপোনৰ৷ দিছপুৰৰ সিদ্ধান্তই সলনি কৰে অসমৰ ভৱিষ্যত৷ পৰিৱৰ্তনৰ পৰা উন্নয়ণলৈ সকলোৰে মুখ্য পটভূমি হৈ ৰয় দিছপুৰ৷ পিছে এইবাৰ এইখন অসমতেই চৰ্চালৈ আহিছে মিনি দিছপুৰৰ কথা৷ কিন্তু ক’ত আছে এই মিনি দিছপুৰ৷ আপুনি জানেনে মিনি দিছপুৰৰ নাম পাইছে অসমৰ এখন জিলাই৷ জিলাখন হৈছে ধেমাজি৷ ন-কইনাৰ ৰূপত সজাই তোলা হৈছে ধেমাজিক। নোৱাইছে-ধুৱাইছে ধেমাজিক। সকলোৰে দৃষ্টি নিবদ্ধ হৈ আছে জিলাখনৰ ওপৰত৷ চলিছে মাথোঁ জিলাখনক আটক ধুনীয়াকৈ সজোৱাৰ চেষ্টা৷\nPhoto Credit : PragNew\nকোনোৱে যদি ধেমাজিৰ পথত ৰঙ সানিছে, কোনোৱে আকৌ খুট নথকাকৈ পৰিস্কাৰ কৰিছে বাট পথ৷ পথৰ কাষৰ গছকেইজোপাকো বাদ দিয়া হোৱা নাই৷ মাথোন ধেমাজিক সজোৱাক লৈ এতিয়া ব্যস্ত প্ৰশাসন৷ কাৰণ ধেমাজিত পোন-প্ৰথমবাৰৰ বাবে অনুষ্ঠিত হ’ব বিজেপি নেতৃত্বাধীন চৰকাৰৰ কেবিনেট বৈঠক। বানে ধোৱা ধেমাজি পৰিণত হ’ব এদিনৰ দিছপুৰত। ৩০ ছেপ্টেম্বৰ হৈ ৰ’ব ধেমাজিৰ বাবে ইতিহাস। ইফালে ধেমাজি উপায়ুক্ত কাৰ্যালয়, আৱৰ্ত ভৱন, ধেমাজিৰ ৰাস্তা-ঘাট আদিকে ধৰি সকলো চৰকাৰী কাৰ্যালয় এতিয়া চূণ তেল দি সজাই তোলা হৈছে। মুখ্যমন্ত্ৰী হিমন্ত বিশ্বৰ কেবিনেটক আদৰিবলৈ সাজু ধেমাজি প্ৰশাসন। এই প্ৰস্তুতিৰ মাজতে আছুৱে দাবী কৰিছে জলবোমাসদৃশ নামনি সোৱণশিৰি জলবিদ্যুৎ প্ৰকল্পৰ নিৰ্মাণ সন্দৰ্ভত অসম চৰকাৰে ধেমাজিতেই স্থিতি ঘোষণা কৰক।\nPhoto Credit : PragNews\nবান-খহনীয়াই সৰ্বস্বান্ত কৰা জিলাখনৰ বান সমস্যাৰ স্থায়ী সমাধানৰ আলোচনাই স্থান পাওক কেবিনেট বৈঠকত। ধেমাজিৰ স্বাভিমান পবা বনাঞ্চলক অভয়াৰণ্যৰ স্বীকৃতি প্ৰদান কৰা হওক। শিক্ষা, স্বাস্থ্য, পৰ্যটন, নিবনুৱা সমস্যা, টোলগেট, সীমা সমস্যা আদিৰ বিষয়ে কেবিনেটত আলোচনা হ‌ওক আৰু ধেমাজিলৈ ১০০০ কোটি টকাৰ বিশেষ পেকেজ ঘোষণাৰ দাবীও তুলিছে ধেমাজি জিলা ছাত্ৰ সন্থাই। পিছে ৩০ ছেপ্টেম্বৰ কেবিনেট বৈঠকে ধেমাজিক কি দি থৈ যায় সেয়া লক্ষণীয় হৈ ৰ’ব।\nPrevious articleলগ পাবলৈ ঘৰলৈ মাতি নিছিল প্ৰেয়সীয়ে, তাৰ পাছত কি পৰিস্থিতিত উদ্ধাৰ হ’ল যুৱকৰ মৃতদেহ?\nNext articleআমাৰ ভূপেনদা ছিজন-৬ৰ সামৰণি : কোনে পিন্ধিলে বিজয়ৰ মুকুট !


ধৰ্মগ্ৰন্থৰ স্বৰূপ - ২য় খণ্ড - মুক্ত চিন্তা\nধৰ্মগ্ৰন্থৰ স্বৰূপ - ২য় খণ্ড\nখ্ৰীষ্টধৰ্মৰ ধৰ্মগ্ৰন্থ বাইবেল সম্বন্ধে বহুকাল জুৰি যিমানবোৰ গৱেষণা তথা সমালোচনা হৈছে, সম্ভৱতঃ পৃথিৱীৰ আন কোনো গ্ৰন্থক লৈয়েই সেইখিনি হোৱা নাই। গতিকে সংক্ষিপ্ত আলোচনাত ধৰ্মগ্ৰন্থ হিচাপে বাইবেলৰ স্বৰূপ বিশ্লেষণ কৰা কঠিন। সেইবাবে ইয়াত অন্যান্য ধৰ্মগ্ৰন্থসমূহৰ দৰেই বাইবেলৰ স্বৰূপ সম্বন্ধে অতি সংক্ষিপ্ত আলোচনাহে কৰা হ’ব। এই প্ৰসংগতে মনত ৰখা প্ৰয়োজন যে খ্ৰীষ্ট ধৰ্মাৱলম্বীসকলৰ বাবে বাইবেলৰ ‘ওল্ড টেষ্টামেন্ট’ অংশৰ (যিখিনি ইহুদি ধৰ্মৰ স’তে কমন ) গুৰুত্ব বহুখিনি হিন্দু ধৰ্মৰ স্মৃতিশাস্ত্ৰৰ দৰে পবিত্ৰ কিন্তু শ্ৰুতি বা প্ৰত্যাদেশ (revelation) নহয়। ‘নিউ টেষ্টামেন্ট’ খ্ৰীষ্ট ধৰ্মৰ শ্ৰুতিৰ পৰ্যায়ত পৰে, তাৰ ভিতৰত মূল অংশ হ’ল—মাৰ্ক, জন, মেথিও আৰু লুকৰ পৃথক পৃথক বিৱৰণ অনুযায়ী যীশুৰ জীৱন আৰু বাণী সম্বলিত চাৰি পবিত্ৰ ধৰ্মকাহিনী (four gospel)। মোৰ সংক্ষিপ্ত আলোচনা প্ৰধানতঃ এই চাৰি কাহিনীৰ ভিতৰতে সীমাবদ্ধ থাকিব।\nমধ্যযুগত খ্ৰীষ্ট ধৰ্মৰ পুৰোহিত শ্ৰেণীৰ পাণ্ডিত্য সীমাবদ্ধ আছিল বাইবেলৰ প্ৰত্যাদেশ ৰূপকত প্ৰশ্নাতীত বিশ্বাসত আপোন কৰি লৈ তাৰ অভ্যন্তৰত বিভিন্ন শব্দৰ প্ৰকৃত অৰ্থ, নাইবা কোনো অলৌকিক ঘটনাৰ তাৎপৰ্য ইত্যাদি বিষয়ত বিতণ্ডাত। বিশ্বাসী পণ্ডিতসকলৰ এই তুমুল বিতৰ্কক কোৱা হৈছিল, স্কলাষ্টিজিম বা পণ্ডিতগিৰি। কিন্তু ইউৰূপত ৰেনেচা তথা ৰিফৰ্মেচনৰ পাছত যি যুক্তিবাদী বা ৰেচনেলিষ্ট চিন্তাধাৰা গঢ়ি উঠে, তাৰ প্ৰভাৱত যীশুখ্ৰীষ্টৰ জীৱন আৰু বাণী সম্বলিত চাৰি ধৰ্মকাহিনীৰ “উচ্চতৰ সমালোচনা” (Higher criticism) আৰম্ভ হয়। ফৰাচী দাৰ্শনিক ডেকাৰ্টে (১৫৯৬-১৬৫০) বাইবেলৰ ঈশ্বৰক অস্বীকাৰ কৰি ঈশ্বৰতত্ত্বক এটা যুক্তিবাদী দৰ্শনৰ সমস্যাৰূপে চিহ্নিত কৰে। যীশুৰ সমস্ত মিৰাকল বা অলৌকিক কাৰ্য-কলাপ তেওঁ যুক্তিবিৰুদ্ধ বুলি উৰুৱাই দিয়ে। তেওঁ কয় যে ঈশ্বৰক বাইবেলৰ মাজত বিচাৰি পোৱা নাযায়। একমাত্ৰ যুক্তিপূৰ্ণ দাৰ্শনিক মননৰ মাজতেই তেওঁৰ সন্ধান কৰিব লাগিব। এইদৰে মানুহে যেতিয়া মননৰ মাজেৰেই ঈশ্বৰ সম্বন্ধে সত্য উপলব্ধি কৰিব পাৰিব, তেতিয়া তেওঁলোকে বাইবেলক বৰ্জন কৰিব। ডাচ্চ দাৰ্শনিক স্পিনোজাই (১৬৩২-১৬৭৭) কয় যে বাইবেলৰ স’তে যুক্তি আৰু দৰ্শনৰ মিল নাই। সেইবোৰ এক পৃথক জগতৰ বস্তু। তদুপৰি বাইবেল কোনে লিখিছিল, কেতিয়া লিখিছিল, কিয় লিখিছিল, কোনে সকলোবোৰ কাহিনী একেলগে সংকলিত কৰিছিল, ইত্যাদি প্ৰশ্ন তুলি তেওঁ বিশ্বাসীসকলৰ মাজত আতংকৰ সৃষ্টি কৰিছিল। বহুখিনি প্ৰকৃতিবাদী দৃষ্টিভংগীসহ স্পিনোজাই কয় যে সমস্ত বিশ্ব প্ৰকৃতিয়েই ঈশ্বৰ। জীৱজগতসহ মহাবিশ্বৰ সৰ্বত্ৰতে কেৱল প্ৰকৃতি নামৰ একেটা বস্তুৱেই বিভিন্ন ৰূপত বৰ্তমান, এই প্ৰকৃতিয়েই ঈশ্বৰ। তেওঁৰ এইধৰণৰ বক্তব্যৰ বাবে এবাৰ ১৬৫৬ চনত আৰু এবাৰ মৃত্যুৰ পাছত ১৬৭৮ চনত তেওঁক ইহুদি ধৰ্মৰপৰা বহিষ্কাৰ কৰা হয়। সপ্তদশ শতাব্দীত আৰু যিসকলৰ ৰচনাই প্ৰত্যক্ষ নাইবা পৰোক্ষভাৱে বাইবেল-বিশ্বাসৰ ওপৰত আঘাত হানিছিল, তেওঁলোকৰ মাজত আছে টমাচ হবছ (১৫৮৮-১৬৭৯), জন লক (১৬৩২-১৭০৪), তথা জন মিলটন (১৬০৮-১৬৭৪)। ওঠৰ শতিকাত ইউৰোপত, বিশেষকৈ ফ্ৰান্সত, যি জ্ঞানবাদী আন্দোলন (Enlightenment) গঢ়ি উঠিছিল, ডিডেৰো (১৭১৩-১৭৮৪), হেলভিচিয়াচ (১৭১৫-১৭৭১), ভলটেয়াৰ (১৬৯৪-১৭৭৮) প্ৰমুখ্যে সেই আন্দোলনৰ তাত্ত্বিক নেতাসকলে বাইবেল তথা খ্ৰীষ্ট ধৰ্মক যুক্তি আৰু ঐতিহাসিক বিশ্লেষণৰ সহায়ত নস্যাৎ কৰাৰ চেষ্ট কৰে। তদুপৰি ইংলেণ্ডত ডেভিড হিউমে (১৭৭১-১৭৭৬) তেওেঁৰ যুক্তিবাদ আৰু প্ৰয়োগবাদৰ (positivism) যোগেদি শাস্ত্ৰীয় খ্ৰীষ্টধৰ্মৰ ভেঁটি কঁপাই তোলে। জাৰ্মানিত ইমানুৱেল কান্ট (১৭২৪-১৮০৪) তেওঁৰ Critique of Pure Reason গ্ৰন্থত দেখুৱায় যে ঈশ্বৰৰ অস্তিত্বৰ কোনো যুক্তিগ্ৰাহ্য প্ৰমাণ নাই, যদিও তেওঁ তেওঁৰ Critique of Practical Reason গ্ৰন্থত ঈশ্বৰ বিশ্বাসৰ ব্যৱহাৰিক গুৰুত্ব স্বীকাৰ কৰে।\nএই যুক্তিবাদী প্ৰবাহৰ ফলস্বৰূপে ঊনৈশ শতিকাত যীশুৰ জীৱন কাহিনীক “নিউ টেষ্টামেন্ট”ত বৰ্ণিত সমস্ত অলৌকিকতাৰপৰা মুক্ত কৰি এজন আদৰ্শ লৌকিক মানুহৰ জীৱন হিচাপে দেখুওৱাৰ চেষ্টা কৰা হয়। পলাছে (Paulus) ১৮২৮ চনত এখন যীশুচৰিত ৰচনা কৰে, য’ত তেওঁ যীশুৰ অলৌকিক জন্ম, জীৱনৰ সমস্ত অলৌকিক কাৰ্যকলাপ তথা পুনৰ্জীৱিত হৈ কবৰৰপৰা উঠি অহাৰ কাহিনীক অসত্য আৰু অবিশ্বাস্য বুলি ঘোষণা কৰে। আৰু এটা বিখ্যাত উদাহৰণ ৰেনান বা ৰঁনেৰ (১৮২৩-১৮৯২) Life of Jesus (১৮৬৩), য’ত তেওঁ একেই পদ্ধতিত সমস্ত অলৌকিকতা বৰ্জন কৰি যীশুক এজন সাধাৰণ কিন্তু আদৰ্শ মানুহৰূপে দেখুৱাবৰ চেষ্ট কৰিছে। জাৰ্মানিৰ টুৰিংগেন বিশ্ববিদ্যালয়ৰ ধৰ্মশিক্ষকসকলেও (Turingen School) অলৌকিকতা বৰ্জিত যীশুকাহিনী প্ৰচাৰ কৰে। কিন্তু এইদৰে যীশুক ঈশ্বৰৰৰ পুত্ৰৰূপে গণ্য কৰিবলৈ অস্বীকাৰ কৰা আৰু “নিউ টেষ্টামেন্ট”ৰ কাহিনীসমূহক অসত্য বুলি ঘোষণা কৰা আছিল ধৰ্মগ্ৰন্থ হিচাপে বাইবেলৰ মূলত কুঠাৰাঘাত কৰাৰেই সমান। আকৌ আনফালে ডেভিড ষ্ট্ৰাউছ (১৮০৮-১৮৪৭) আৰু ব্ৰুনো বয়াৰ (১৮০৯-১৮৮২) প্ৰমুখ্যে ‘ইয়ং হেগেলিয়ান’সকলে ‘নিউ টেষ্টামেন্ট’ক সম্পূৰ্ণ নকল কৰা, সাজি কোৱা ধৰ্মগ্ৰন্থ হিচাপে দেখুওৱাৰ চেষ্টা কৰে। বিশেষকৈ ব্ৰুনো বয়াৰে দেখুৱাবলৈ চেষ্টা কৰে যে ‘নিউ টেষ্টামেন্ট’ৰ প্ৰায় সকলোৱেই আলেকজেণ্ড্ৰিয়াৰ ইহুদি দাৰ্শনিক ফাইলো আৰু ৰোমান দাৰ্শনিক ছেনেকাৰপৰা লোৱা। তেওঁ ফাইলোক খ্ৰীষ্ট ধৰ্মৰ পিতা আৰু চেনাকাক ককাক ৰূপে চিহ্নিত কৰে। কাৰ্ল মাৰ্ক্স আৰু ফ্ৰেডৰিখ এংগেলছে খ্ৰীষ্টধৰ্মৰ উৎপত্তিৰ বস্তুবাদী বিশ্লেষণ কৰি বাইবেলৰ জাগতিক উৎস উন্মোচিত কৰে। বিংশ শতাব্দীতো বাইবেলৰ সমালোচনা থমকি ৰোৱা নাই। এলবাৰ্ট শ্বোৱাইটজাৰে ১৯০৬ চনত প্ৰথম প্ৰকাশিত তেওঁৰ Quest of the Historical Jesus গ্ৰন্থত যীশুৰ ঐতিহাসিকতা সম্বন্ধে গভীৰ সন্দেহ কৰে। প্ৰথম মহাযুদ্ধৰ পাছত জাৰ্মানিত কাৰ্ল লুডউইগ স্নিডে দেখুৱাবলৈ চেষ্টা কৰে যে মাৰ্কৰ যীশু কাহিনীটোৱেই প্ৰথমে ৰচিত আৰু এইটো আছিল বহুলাংশে কল্পিত। ইয়াৰ অনুকৰণতে পৰৱৰ্তী কালত লুক, মেথিউ আৰু জনে অন্য তিনিটা কাহিনী ৰচনা কৰে, আনহাতে ইয়াৰ কোনোটোৱেই বাস্তৱ ঐতিহাসিক ঘটনাৰ বিৱৰণ নহয়। এই গৱেষণা আৰু সমালোচনাৰ ধাৰা এতিয়াও অব্যাহত আছে। বিশেষকৈ ১৯৪৭ চনত ডেড চি হ্ৰদৰ পাৰত কামৰান অঞ্চলত প্ৰাচীন ইচিন সম্প্ৰদায়ৰ ধৰ্মীয় পুথিবোৰ আৱিষ্কাৰৰ পাছৰপৰা বাইবেল গৱেষণা আৰু জোৰদাৰ হৈছে। এই সকলোৰে গভীৰলৈ যোৱা এতিয়া সম্ভৱ নহয়। আমি ইয়াত কেৱল যীশু-কাহিনীবোৰৰ সম্বন্ধে বিশেষজ্ঞসকলৰ কেইটিমান যুক্তিপূৰ্ণ সিদ্ধান্ত সংক্ষেপে উল্লেখ কৰিম।\nপ্ৰথম কথা, ঈশ্বৰৰ পুত্ৰৰূপে যীশুৰ অলৌকিক জন্ম, অসংখ্য অলৌকিক কাৰ্যকলাপ, ক্ৰুছত মৃত্যুৰ যোগেৰে মানৱ জাতিৰ উদ্ধাৰ, কবৰৰপৰা পুনৰুত্থান আদিৰ কাহিনী বৈজ্ঞানিক গৱেষণাৰ সন্মুখত টিকি নাথাকিল। এই কথা নিঃসন্দেহে প্ৰমাণিত হৈছে যে প্ৰাচীন মিছৰ, বেবিলন, ছিৰিয়া আৰু গ্ৰীচৰ ওছিৰিছ, তাম্বুজ, এডোনিছ, এটিছ, ডাইওনিছাছ প্ৰভৃতি কল্পিত উদ্ধাৰকৰ্তা দেৱতাৰ অতিকথাৰ মাজতেই যীশুকাহিনীৰ উৎস নিহিত আছিল। যীশুৰ ক্ৰুছত মৃত্যু আৰু পুনৰুত্থান সেইবোৰ প্ৰাচীন মিছৰীয়, গ্ৰীক (এলিউছিনীয় ৰহস্যমালা বা Eleusinian Mysteries) আৰু অন্যান্য প্ৰাচীন “ৰহস্য”ৰপৰাই গঢ়ি উঠিছে য’ত সূৰ্য, শস্য, মানুহ প্ৰভৃতিৰ মৃত্যূ আৰু পুনৰ্জন্মৰ নাটকীয় কল্পনা তথা অতিকথা নিৰ্মাণ হৈছিল। মেৰী চৰিত্ৰৰ উৎস মিছৰীয় আইছিছৰ মাজত বিচাৰি পোৱা গৈছে। ইষ্টাৰ, খ্ৰীছমাছ প্ৰভৃতি উৎসৱসহ প্ৰায়বোৰ খ্ৰীষ্ট ধৰ্মৰ আচাৰ-অনুষ্ঠানেই প্ৰাচীনতৰ অখ্ৰীষ্টিয়ান (Pagan) ধৰ্মবোৰৰ মাজত পোৱা গৈছে। আদি পাপৰ তত্ত্ব আৰু একেশ্বৰবাদ ইহুদিসকলৰপৰা লোৱা। কোনো কোনো পণ্ডিতে এই মত পোষণ কৰে যে যীশু চৰিত্ৰ প্ৰকৃততে প্ৰাচীনতৰ সূৰ্য দেৱতাৰ ৰূপক মাত্ৰ, বাস্তৱ ঐতিহাসিক চৰিত্ৰ নহয়। দ্বিতীয়তে, কেতবোৰ অকাট্য ঐতিহাসিক তথ্যৰপৰা প্ৰমাণ হৈছে যে চাৰিওটা যীশু কাহিনীয়েই সম্ভাব্য জীৱন কালৰ বহু পাছত ৰচিত। যীশু যদি সঁচাকৈয়ে ঐতিহাসিক মানুহ হয়, তেনেহ’লে তেওঁৰ সমসাময়িকভাৱে যিসকল বিখ্যাত ঐতিহাসিক আছিল, তেওঁলোকৰ মাজত এজনেও তেওঁৰ কথা ক’তো উল্লেখ নকৰিলে। খ্ৰীষ্টীয় দ্বিতীয় শতাব্দীৰ শেষৰ ফালে ছেইন্ট আইৰেনিয়াছৰ লেখাতেই সৰ্বপ্ৰথম যীশুৰ সামান্য উল্লেখ পোৱা যায়। যিবোৰ গ্ৰীক পেপিৰাছৰ ভিত্তিত যীশুৰ চাৰি কাহিনী সংকলিত হৈছিল, সেইবোৰ একেলগে একে ঠাইতে পোৱা নাছিল। নানা ঠাইৰপৰা বহুবোৰ টুকুৰা জোগাৰ কৰি প্ৰায় ইচ্ছানুযায়ীয়েই সংকলিত কৰা হৈছিল। তদুপৰি অষ্টম শতাব্দীৰ আগলৈকে খ্ৰীষ্টীয় শিল্পকলাত ক’তো ক্ৰুছবিদ্ধ যীশুৰ প্ৰতিমূৰ্তি পোৱা যোৱা নাই। বহু গৱেষকে সিদ্ধান্ত লৈছে যে প্ৰাচীনতৰ অতিকথাবোৰৰপৰা ক্ৰমশঃ যীশুৰ চৰিত্ৰ গঢ়ি তোলা হৈছে, আৰু প্ৰধানকৈ খ্ৰীষ্টীয় তৃতীয় শতাব্দীৰ পাছৰপৰা যীশুকাহিনী লিখা হৈছে। যিসকলে এইবোৰ কাহিনী ৰচনা কৰিছিল তেওঁলোকৰ সংশ্লিষ্ট এলেকাৰ ইতিহাস আৰু ভূগোল সম্বন্ধে সঠিক জ্ঞান নাছিল। বাৰে বাৰে কৰা সংশোধন আৰু পৰিমাৰ্জনৰ পাছতো বিভিন্ন যীশুকাহিনীৰ মাজত বহু পাৰ্থক্য তথা স্ববিৰোধ ৰৈ গৈছে (১)। তৃতীয়তে, যীশুকাহিনীবোৰৰ মাজত উচ্চ নীতিবোধ সমৃদ্ধ বহু বক্তব্য থকা সত্ত্বেও সমাজৰ ৰাজনৈতিক আৰু আৰ্থ-সামাজিক কাঠামোৰ পৰিবৰ্তনৰ সপক্ষে কোনো বক্তব্য নাই। ছিজাৰৰ পাৰ্থিৱ ৰাজ্যৰ প্ৰদেয় তেওঁক দি তাৰ পাছত ঈশ্বৰৰ ৰাজ্যৰ প্ৰদেয় ঈশ্বৰক দিবলৈ জনগণৰ প্ৰতি যীশুৰ নিৰ্দেশ সৰ্বজন বিদিত। তদুপৰি যীশুৰ প্ৰবচনত দৰিদ্ৰৰ প্ৰতি সহমৰ্মিতা থাকিলেও অন্ততঃ তিনিটা কাহিনীত ধনী-দৰিদ্ৰৰ অসাম্যক সমৰ্থন জনোৱা হৈছে (মেথিউ ১৩।১২, ২৫।২৯; মাৰ্ক ৪।২৫; লুক ৮।১৮, ১৯।২৬)। ক্ৰীতদাসৰ মুক্তিৰ কোনো উল্লেখ নাই। প্ৰকৃততে আদি খ্ৰীষ্ট ধৰ্মত ক্ৰীতদাসৰ মুক্তিৰ কোনো কথাই নাই, যদিও সেই অমানৱিক প্ৰথা সেই সময়ত ৰোমান সাম্ৰাজ্যত বহুলভাৱে প্ৰচলিত আছিল। এই ভিত্তিতেই ছেইণ্ট পলে মালিকৰ ঘৰৰপৰা তেওঁৰ ওচৰলৈ গুচি অহা ক্ৰীতদাসক মালিকৰ ওচৰলৈ ঘূৰি গৈ আত্মসমৰ্পণ কৰিবলৈ কৈছিল আৰু পৰৱৰ্তী কালত ছেইণ্ট আগস্টাইনে কৈছিল যে দৰিদ্ৰ আৰু দাসত্ব আদি পাপ তথা পুঞ্জীভূত পাপৰ ফল। গতিকে বাইবেল আৰু খ্ৰীষ্টধৰ্মই প্ৰথমে ৰোমান সাম্ৰাজ্যৰ ক্ৰীতদাস আৰু নিপীড়িতসকলৰ মাজত কিছু পৰিমাণে প্ৰভাৱ পেলালেও পৰৱৰ্তী কালত ৰাষ্ট্ৰশক্তিৰ প্ৰয়োগত তথা পুৰোহিত শ্ৰেণীৰ সহায়তাত ৰক্ষিত, পৰিবৰ্তিত আৰু প্ৰচাৰিত হৈছিল, এই সিদ্ধান্তই যুক্তিসন্মত (২)।\nকোৰান শৰীফত লেখা আছে যে এই ধৰ্মগ্ৰন্থ আল্লাহৰ ওচৰত এখন ফলকত ৰক্ষিত বৃহত্তৰ ধৰ্মগ্ৰন্থৰপৰা প্ৰত্যাদেশৰ ৰূপত হজৰত মহম্মদৰ ওচৰলৈ নামি আহিছিল। এই ধৰ্মগ্ৰন্থৰ চুৰা আৰু আয়াতবোৰো নামি আহিছিল দেৱদূত জেব্ৰাইলৰ যোগেৰে, আৰু সেইবোৰ লগে লগেই হজৰত মহম্মদৰ অনুগামীসকলে মুখস্থ কৰি পেলায় আৰু পাছত চামৰা, হাড় বা শিলৰ ওপৰত লিখি ৰাখে। এইদৰেই তেইশ বছৰ ধৰি মক্কা আৰু মদিনাত নামি অহা চুৰাবোৰৰ সংকলনেই কোৰান শৰীফ। কোৰান অন্যান্য কিছু ধৰ্মগ্ৰন্থৰ দৰে কল্পিত নহয়। কিন্তু তথাপিও অলৌকিকভাৱে অৱতৰণৰ মূল সমস্যাৰ উপৰিও ধৰ্মগ্ৰন্থ হিচাপে কোৰানত কিছু মৌলিক সমস্যা নিহিত আছে। প্ৰথম কথা, হাদীচ শৰীফতো (যি সম্ভৱতঃ হিন্দু ধৰ্মৰ স্মৃতিৰ পৰম্পৰাৰ স’তে তুলনীয়) হজৰত মহম্মদৰ বহু প্ৰবচন আছে, যিবোৰক প্ৰত্যাদেশ ৰূপে গণ্য কৰা নহয় বুলি কোৰানত অন্তৰ্ভুক্ত কৰা হোৱা নাই। দ্বিতীয়তে, কোৰানত কেইবাঠাইতো লিখা আছে যে প্ৰত্যাদেশ পাহৰি যোৱা সম্ভৱ। গতিকে সকলোবোৰ প্ৰত্যাদেশ কোৰানত নাথাকিবও পাৰে। তৃতীয়তে, বহু কোৰান বিশেষজ্ঞৰ মতে অন্ততঃ এটা ক্ষেত্ৰত হজৰত মহম্মদে প্ৰথমে যাক প্ৰত্যাদেশ বুলি ঘোষণা কৰিছিল, কিছুকাল পাছত সেয়া প্ৰত্যাহাৰ কৰি লৈছিল। কাহিনীটো হ’ল এনেকুৱা যে মক্কাৰ ডাঙৰ ব্যৱসায়ীসকলে যেতিয়া হজৰত মহম্মদৰ বিৰোধিতা কৰিছিল আৰু তেওঁ চিন্তা কৰিছিল কিদৰে এওঁলোকক ইছলাম ধৰ্ম গ্ৰহণ কৰোৱা যায়, তেতিয়া তেওঁ এই প্ৰত্যাদেশ পায় যে এই ব্যৱসায়ীসকলৰদ্বাৰা পূজিত তিনিগৰাকী দেৱীয়ে (যাৰ মন্দিৰ মক্কাৰ কাষতেই আছিল) বিশ্বাসীসকলৰ মৃত্যুৰ পাছত তেওঁলোকৰ হৈ আল্লাৰ ওচৰত চুপাৰিচ কৰিব পাৰে। এই প্ৰত্যাদেশ শুনোৱাৰ পাছত সেই ব্যৱসায়ীসকলে তেওঁৰ অনুগামী হৈ ইছলাম ধৰ্ম গ্ৰহণ কৰে। কিন্তু পৰৱৰ্তী কালত দেৱদূত জেব্ৰাইলে মহম্মদক কয় যে এই প্ৰত্যাদেশ আল্লাহৰ পৰিবৰ্তে শয়তানেহে তেওঁৰ মুখেৰে কোৱাইছিল। তেতিয়া এই প্ৰত্যাদেশ চুৰা ৫৩ৰপৰা প্ৰত্যাহাৰ কৰি নিয়া হয় (৩)। এইদৰে পাছত বাদ দিয়া আয়াতবোৰকেই “শয়তানৰ পদ্য” বা Satanic Verses বুলি কোৱা হয়। চলমান ৰুছদিয়ে এই উৎসৰপৰাই অত্যন্ত বিকৃত কল্পনাৰ ভিত্তিত তেওঁৰ এই নামৰ কাব্যগ্ৰন্থ ৰচনা কৰিছিল। পৰিশেষত উল্লেখ্য, হজৰত মহম্মদৰ মৃত্যুৰ বেছ কিছুদিন পাছত তেওঁৰ প্ৰথম শহুৰ আৰু প্ৰথম খলিফা আবু বকৰে কোৰান সংকলন কৰাৰ প্ৰথম উদ্যোগ গ্ৰহণ কৰে। পৰৱৰ্তী খলিফা ওমৰৰ সময়ত এই কাম চলি থাকে। তৃতীয় খলিফা উথমানৰ সময়তো হেনো কোৰানৰ বহুকেইটা বেলেগ বেলেগ ভাষ্য প্ৰচলিত আছিল। কোনো কোনো পাশ্চাত্য বিশেষজ্ঞই এই মত প্ৰকাশ কৰিছে যে বৰ্তমান প্ৰচলিত কোৰান প্ৰকৃত পক্ষে আগৰ বহু বিভিন্ন ভাষ্যৰপৰা নৱম শতাব্দীতে সংকলিত হৈছিল, আৰু তাৰ পাছতো কিছু পৰিমাণে সংশোধিত হৈছিল।\nকোৰানৰ দ্বিতীয় চুৰাৰপৰা আৰম্ভ কৰি প্ৰায় প্ৰতিটো চুৰাতেই বহুসংখ্যক আৰু নানাধৰণৰ অবিশ্বাসীসকলৰ উল্লেখ, তেওঁলোকৰ বিভিন্ন যুক্তি আৰু তেওঁলোকৰ ভয়াৱহ পৰিণতিৰ সাৱধানবাণী উচ্চাৰিত হয়। ইয়াৰপৰা ভাব হয় হজৰত মহম্মদৰ জীৱিত কালত বহু মানুহে ৰচুল হিচাপে তেওঁক, তথা আল্লাৰ বাণী হিচাপে কোৰানৰ আয়াতবোৰ গ্ৰহণ কৰা নাছিল। দ্বিতীয়তে ষষ্ঠ চুৰাৰ প্ৰথম আয়াতত স্পষ্টকৈ কোৱা হৈছে যে কোৰানৰ আয়াতবোৰ আল্লাৰ বাণী ৰূপে অৱতীৰ্ণ হৈছে, এই কথা অধিকাংশ মানুহে বিশ্বাস নকৰে (কোৰান শৰীফ ৬।১)। অন্যত্ৰ আৰু এটা আয়াত অনুযায়ী বহু মানুহে হজৰত মহম্মদক কয়, তুমি আল্লাৰ প্ৰেৰিত নহয় (কোৰান শৰীফ, ৬।৪৯)। আকৌ আন এটি আয়াতত আছে, অবিশ্বাসীসকলৰ এক অংশই কয় যে কোৰানৰ আয়াতবোৰ পৌৰাণিক উপকথা মাত্ৰ (কোৰান শৰীফ, ৬৭।১৫)। এই প্ৰসংগত উল্লেখযোগ্য যে হজৰত মহম্মদে বাইবেলৰ ইহুদি ধৰ্মৰ অতিকথাবোৰ মানি লৈছিল আৰু কোৰানত বাৰে বাৰে আদম, নোৱাহ, মুচা, ইচৰাইল, ইব্ৰাহিম প্ৰভৃতিৰ বিভিন্ন কাহিনীৰ উল্লেখ কৰিছিল। এইদৰেই কোৰানৰ আভ্যন্তৰীণ সাক্ষ্যৰপৰাই দেখা যায় যে আল্লাৰ বাণীসম্বলিত ধৰ্মগ্ৰন্থ ৰূপে কোৰানে হজৰত মহম্মদৰ জীৱনকালতেই আৰব দেশৰ অধিকাংশ মানুহৰ ওচৰতেই স্বীকৃতি পোৱা নাছিল। আকৌ হজৰত মহম্মদৰ সাফল্য দেখি তেওঁৰ জীৱিত কালতেই আৰু তিনিজন প্ৰভাৱশালী লোকে পৃথকে পৃথকে নিজকে আল্লাৰ ৰচুল বুলি ঘোষণা কৰে আৰু “আল্লাৰ বাণী” প্ৰচাৰ কৰি বহুসংখ্যক অনুগামী সংগ্ৰহ কৰিবলৈও সমৰ্থ হয়। হজৰত মহম্মদৰ মৃত্যৰ পাছত আবু বকৰে যুদ্ধ কৰি এজনৰ পাছত এজনকৈ এওঁলোকক পৰাস্ত কৰাৰ পাছতেই হজৰত মহম্মদ আল্লাৰ একমাত্ৰ ৰচুল বুলি স্বীকৃতি পাবলৈ ধৰে (৫)।\nগ্ৰীক বিজ্ঞান-দৰ্শনৰ গ্ৰন্থবোৰ আৰবী ভাষালৈ অনূদিত আৰু প্ৰচাৰিত হোৱাৰ পাছত অষ্টম-নৱম শতাব্দীত মুক্ত চিন্তাত উদ্বুদ্ধ হৈ মুতাজিলা সম্প্ৰদায়ৰ মুছলমানসকলে কোৰানৰ অলৌকিকতাক অস্বীকাৰ কৰে। তেওঁলোকে কয় যে কোৰান মানুহৰ ৰচনা, আল্লাৰ প্ৰত্যাদেশ নহয়। আৰু হজৰত মহম্মদৰ দৰে স্থূল দেহবিশিষ্ট ৰক্তমাংসৰ মানুহৰ পক্ষে আকাশ ভেদ কৰি আল্লাৰ স’তে কোৰানত বৰ্ণিত সাক্ষাৎকাৰ অসম্ভৱ বুলি ঘোষণা কৰে। তদুপৰি কোৰানৰ আল্লাৰ বিভিন্ন বৰ্ণনা অস্বীকাৰ কৰি কয় যে আল্লা নিৰাকাৰ, নিৰ্গুণ, আৰু অনন্তকালেই তেওঁৰ একমাত্ৰ লক্ষণ। পাপীসকলক ঈশ্বৰৰদ্বাৰা বিপথে চালনা আৰু নৰকত শাস্তি দিয়াৰ তত্ত্বকো তেওঁলোকে অযৌক্তিক বুলি ঘোষণা কৰে। বহুকেইজন খলিফাই মুতাজিলাসকলক এই ক্ষেত্ৰত সমৰ্থন কৰে আৰু কিছুকাল চিয়া-চুন্নী নিৰ্বিশেষে মুতাজিলাসকলেই ধৰ্মৰ ব্যাখ্যাত নিজৰ প্ৰাধান্য প্ৰতিষ্ঠা কৰিবলৈ সমৰ্থ হৈছিল (৬)। তাৰ পাছত অৱশ্যে মুতাজিলাসকলেই মৌলবাদীৰ প্ৰতি আক্ৰমণত পৰ্যুদস্ত হয়। কিন্তু পৰৱৰ্তী কালত ইছলাম ধৰ্মৰ চুফী সম্প্ৰদায়ে আকৌ কোৰানৰ চুৰা আৰু আয়াতবোৰক আক্ষৰিক অৰ্থত নলৈ ৰূপক হিচাপে গ্ৰহণ কৰে আৰু আল্লা আৰু মানুহৰ সম্পৰ্ক সম্পৰ্কৰ বিষয়ে এক মৰমীয়া চিন্তাধাৰা আৰু প্ৰক্ৰিয়া গঢ়ি তোলে। মধ্যযুগৰ ইছলামত এওঁলোকৰ গভীৰ প্ৰভাৱ আছিল। আকৌ ঊনবিংশ শতাব্দীৰ দ্বিতীয়াৰ্ধত গঢ়ি উঠা আহমদীয় সম্প্ৰদায়ৰ মুছলিমসকলে নিজকে প্ৰকৃত মুছলিম বুলি ঘোষণা কৰিলেও কোৰানৰ এই উক্তি নামানে যে হজৰত মহম্মদেই আল্লাহৰ প্ৰেৰিত শেষ নবী। তেওঁলোকে হজৰত মিৰ্জা গুলাম আহমদক (১৮৩৫-১৯০৮) আল্লাহৰ পৰৱৰ্তী ৰচুল বুলি গণ্য কৰে।\nকোৰান মূলতঃ হাম্বুৰাবিৰ অনুশাসন নাইবা মনুস্মৃতিৰ দৰে মানৱ জীৱনৰ তথা সমাজৰ সকলো ক্ষেত্ৰতে ব্যৱহাৰিক অনুশাসনৰ সংহিতাৰূপে ৰচিত। কিন্তু নিষ্ঠাসহকাৰে কোৰান পাঠ কৰিলে এই সত্য স্পষ্ট হৈ উঠে যে একমাত্ৰ পৌত্তলিক, অংশীবাদী আৰু নাস্তিকসকলৰ বাদে অন্য সকলো ধৰ্ম বিশ্বাস তথা ধৰ্মীয় ঐতিহ্যৰ প্ৰতি শ্ৰদ্ধা, নিৰ্ভেজাল একেশ্বৰবাদ, ধৰ্মৰ কুজ্ঝটিকাহীন সৰলতা, আৰু সৰ্বোপৰি সামাজিক সাম্যৰ ফালৰপৰা কোৰান পৃথিৱীৰ অন্য যিকোনো ধৰ্মগ্ৰন্থতকৈ শ্ৰেষ্ঠ। বিশেষকৈ মনুস্মৃতি আৰু ভগৱদ্গীতাই যি গভীৰ আৰ্থ সামাজিক অসাম্যৰ ঐশ্বৰীয় সমৰ্থনত কলুষিত, তাৰ বিপৰীত মেৰুত ধৰ্মগ্ৰন্থৰূপে কোৰানৰ অৱস্থান। আৰু বেদৰ নিৰ্ভেজাল ব্যক্তিস্বাৰ্থৰদ্বাৰা অনুপ্ৰাণিত প্ৰাৰ্থনাৰ পৰিবৰ্তে কোৰানত বাৰম্বাৰ পোৱা যায় সমাজৰ বাবে ব্যক্তি-স্বাৰ্থ ত্যাগৰ সুস্পষ্ট নিৰ্দেশ। এই কাৰণেই ইছলাম ধৰ্মই সমকালীন আৰবৰ অনুন্নত আৰু বহুধাবিভক্ত উপজাতিবোৰক সহজে এক কৰি শক্তিশালী ৰাষ্ট্ৰ স্থাপনৰ সহায়ক হ’ব পাৰিছিল তথা বিপুল শক্তিত পৃথিৱীৰ অন্য ঠাইত বিয়পি পৰিবলৈ সমৰ্থ হৈছিল।\nকিন্তু আমি বৰ্তমান যথাক্ৰমে মহাবিশ্বৰ বিবৰ্তন আৰু মানৱ আৰু ইয়াৰ সভ্যতাৰ বিবৰ্তনৰ চিত্ৰ পাইছো, অন্যান্য ধৰ্মগ্ৰন্থৰ কল্পিত অলৌকিকতাৰ দৰেই কোৰানৰ অলৌকিকতা তাৰ স’তে সংগতিহীন। কোৰানৰ প্ৰত্যাদেশিত ৰূপ, স্বৰ্গৰ সিংহাসনত বহি আল্লাৰদ্বাৰা মৃত মানুহৰ বিচাৰ, স্বৰ্গ-নৰকৰ বৰ্ণনা, দেৱদূত-ফেৰেষ্টা-হুৰীৰ বিশ্বাস, আসন্ন কেয়ামতৰ দিনৰ তথা নৰক যন্ত্ৰণাৰ ভয়াৱহ বৰ্ণনা, পৃথিবীৰ সকলো মৃত মানুহ কেয়ামতৰ দিনা উঠি অহাৰ ভৱিষ্যৎবাণী, অবিশ্বাসীসকলৰ প্ৰতি বাৰম্বাৰ সতৰ্কবাণী প্ৰভৃতি কোৰানৰ বহু মূল বক্তব্যই মহাবিশ্ব, পৃথিৱী আৰু মানৱ সমাজৰ বিবৰ্তন সম্বন্ধে বৈজ্ঞানিক আৰু যুক্তিবাদী দৃষ্টিভংগীৰ পৰিপন্থী। গতিকে অন্যান্য ধৰ্মগ্ৰন্থৰ দৰেই কোৰানক আমি এখন দেশৰ ইতিহাসৰ এক বিশেষ পৰ্যায়ত, জাগতিক প্ৰয়োজনত ৰচিত ধৰ্মগ্ৰন্থ হিচাপেই বিবেচনা কৰিম।\nপৃথিৱীৰ কেইখনমান প্ৰধান প্ৰধান ধৰ্মগ্ৰন্থ সম্বন্ধে ওপৰৰ আলোচনাৰপৰা আশা কৰোঁ এই কথা স্পষ্ট হৈছে যে সকলো ধৰ্মগ্ৰন্থই দেশকালৰ ৰাজনৈতিক-অৰ্থনৈতিক-সামাজিক প্ৰয়োজনৰপৰা উদ্ভূত হৈছিল, অলৌকিক উৎসৰপৰা নহয়। বিশেষকৈ জনজাতিপ্ৰধান সমাজত যেতিয়া বৃহত্তৰ ঐক্য আৰু ৰাষ্ট্ৰ নিৰ্মাণৰ ঐতিহাসিক প্ৰয়োজনে দেখা দিছিল, তেতিয়াই এই ঐতিহাসিক-জাগতিক প্ৰয়োজন পূৰোৱাৰ অন্যতম উপায় হিচাপেই বৃহত্তৰ জনগোষ্ঠীৰ গ্ৰহণযোগ্য সমন্বয়ধৰ্মী ধৰ্মগ্ৰন্থ আৰু ধৰ্ম ৰচিত হৈছিল। আৰু এই ঐতিহাসিক-জাগতিক কাৰণতেই এসময়ত বৰ্তমান প্ৰচলিত ধৰ্ম তথা ধৰ্মগ্ৰন্থবোৰ গঢ়ি উঠিছিল। ধৰ্মগ্ৰন্থবোৰেই আছিল বিভিন্ন ধৰ্মৰ ভিত্তি তথা মূল পৰিচয়। মানুহৰ বিবৰ্তনৰ কষটি শিলত বিচাৰ কৰি সহজেই ক’ব পৰা যায় যে জ্ঞান-বিজ্ঞানৰ অগ্ৰগতিৰ লগে লগে মানৱ সমাজে ভবিষ্যতে আৰু বৃহত্তৰ ঐক্যৰ পথত আগুৱাব, আৰু তেতিয়া এইবোৰ ধৰ্মগ্ৰন্থ আৰু তাৰ ওপৰত বৰ্তি থকা সংগঠিত ধৰ্মবোৰো ক্ৰমশঃ ব্যক্তিজীৱন আৰু সমাজজীৱনৰ বিকাশৰ বাবে অপ্ৰয়োজনীয়, অবান্তৰ, আনকি প্ৰতিবন্ধক হৈ উঠিব।\nকিন্তু প্ৰশ্ন উঠে, সকলো ধৰ্মগ্ৰন্থৰ স্বৰূপেই যেতিয়া জাগতিক-ঐতিহাসিক পটভূমিত ব্যখ্যা কৰা সম্ভৱ, তেন্তে পৃথিৱীৰ বিভিন্ন দেশৰ মানুহে কিয় ইমান দিন ধৰি এইবোৰক অলৌকিক জ্ঞান কৰি আহিছে আৰু নিজৰ আত্মপৰিচয়ৰ অন্যতম নিদৰ্শন হিচাপে গ্ৰহণ কৰি চলিছে। ব্যক্তি এজনে এই ধৰ্মগ্ৰন্থবোৰ আৰু তাৰ মাজত নিহিত ধৰ্মবোৰ জন্মসূত্ৰে পায়। আৰু বাল্যকালৰপৰা পাৰিবাৰিক শিক্ষা তথা সামাজিক আৰু পাৰিপাৰ্শ্বিক চাপত পৰি সেইবোৰ আত্মস্থ কৰি পেলায়। ক্ৰমে এটা বিশেষ ধৰ্মবিশ্বাস আৰু সংশ্লিষ্ট ব্যৱহাৰ বিধি নিশ্বাস-প্ৰশ্বাসৰ দৰেই অচেতন অভ্যাস হৈ উঠে। আৰু তাৰপৰাই মানৱ জাতি বহু কৃত্ৰিম বিভাজনত বিভক্ত হৈ পৰস্পৰ সংঘাত আৰু হানাহানিতো লিপ্ত হয়। ধৰ্মগ্ৰন্থ আৰু ধৰ্ম দীৰ্ঘজীৱী হোৱাৰ আৰু বহু কাৰণ মানুহৰ ব্যক্তিজীৱন, তথা ৰাষ্ট্ৰীয় জীৱনৰ মাজত নিহিত হৈ আছে।\n১) বাইবেল সংক্ৰান্তীয় গৱেষণা আৰু পৰ্যালোচনাৰ বাবে চাওক, The Cambridge History of the Bible, Vol.1: From the Beginnings to Jerom, ed. P.R. Ackroyd and C.E. Evans, Cambridge University Press, Cambridge, 1970; vol.2: The West from the Fathers to the Reformation to the Present Day, ed. SC. Greenslade, Cambridge University Press, Cambridge, 1963.\nবাইবেলৰ ওপৰত মিছৰীয়, ছুমেৰীয়-বেবিলনীয় আৰু গ্ৰীক প্ৰভাৱ, বাইবেল ৰচনা আৰু যীশুৰ ঐতিহাসিকতা আদিৰ সমালোচনামূলক গৱেষণাৰ বাবে চাওক, James George Frazer, The Golden Bough: A Study in Magic and Religion, Macmillan, London, 1957; Albert Schwetzer, The Quest of Historical Jesus, Peter Smith, London, 1911 (first published 1907); Alvin Boyd Kuhn, Who is this King of Glory?, Academy Press, Elizabeth, N.J., 1944; Shadow of the Third Century: A Revaluation of Christanity, Academy Press, Elizabeth, N.J., 1949; A Robertson, The Origin of Christianity, Lawrence and Winshart, London, 1962; Frederick Engels, “Bruno Bauer and Early Christianity”, “The Book of Revelation”, and “On the History of Early Christanity” in Marx and Engels On Religion, Progress Publishers, Moscow, 1981.\n২) বিস্তাৰিত আলোচনাৰ বাবে চাওক, Edward Gibbson, The Decline and Fall of the Roman Empire, Chatto and Windus, London, 1960, chs. 20-21; Fredrick Engels, “On the Early History of Christianity”, op.cit.\n৩) Encyclopedia of Religion, ed. Mircea Eliade, Macmillan, New York, 1987. Vol. 10, p. 139.\n৪) Alfred Guillume, Islam, Penguin, Harmondsworth, 1954, pp. 57-58; Encyclopedia of Religion, op. cit., Vol. 12, pp. 156-176.\n৫) Edward Atiyah, The Arabs, Penguin, Harmondsworth, 1955, p. 31.\n৬) Alfred Gillaum, op. cit., ch. 7.\nমূল: জয়ন্তানুজ বন্দোপাধ্যায়\nঅনুবাদ: বৰ্ণালী বৰুৱা দাস\nবিষয় অলৌকিক কোৰান ধৰ্মগ্ৰন্থ বাইবেল\nNo Comments : "ধৰ্মগ্ৰন্থৰ স্বৰূপ - ২য় খণ্ড"